കണ്ണൂര് ജില്ലയില് ഇന്ന് 1132 പേര്‍ക്ക് കൊവിഡ്\nSun Jun 20 2021 10:05:15 GMT+0530 (India Standard Time)\nBSR17 April 2021 3:23 PM GMT\nകണ്ണൂര്: ജില്ലയില് ശനിയാഴ്ച 1132 പേര്‍ക്ക് കൊവിഡ് പോസിറ്റീവായി. സമ്പര്‍ക്കത്തിലൂടെ 1036 പേര്‍ക്കും ഇതര സംസ്ഥാനത്ത് നിന്നെത്തിയ 64 പേര്‍ക്കും വിദേശത്തുനിന്നെത്തിയ ഏഴ് പേര്‍ക്കും 25 ആരോഗ്യ പ്രവര്‍ത്തകര്‍ക്കുമാണ് കൊവിഡ് സ്ഥിരീകരിച്ചത്. ഇതോടെ ജില്ലയില് ഇതുവരെ റിപോര്‍ട്ട് ചെയ്യപ്പെട്ട കൊവിഡ് പോസിറ്റീവ് കേസുകള് 67600 ആയി. ഇവരില് 421 പേര് രോഗമുക്തി നേടി. അതോടെ ഇതിനകം രോഗം ഭേദമായവരുടെ എണ്ണം 59471 ആയി. 360 പേര് കൊവിഡ് മൂലം മരണപ്പെട്ടു. ബാക്കി 6277 പേര് ചികില്‍സയിലാണ്.\nജില്ലയില് നിലവിലുള്ള കൊവിഡ് പോസിറ്റീവ് കേസുകളില് 5994 പേര് വീടുകളിലും ബാക്കി 283 പേര് വിവിധ ആശുപത്രികളിലും സിഎഫ്എല്‍ടിസികളിലുമായാണ് ചികില്‍സയില് കഴിയുന്നത്. കൊവിഡുമായി ബന്ധപ്പെട്ട് ജില്ലയില് നിലവില് നിരീക്ഷണത്തിലുള്ളത് 19904 പേരാണ്. ഇതില് 19322 പേര് വീടുകളിലും 582 പേര് ആശുപത്രികളിലുമാണ് നിരീക്ഷണത്തില് കഴിയുന്നത്. ജില്ലയില് നിന്ന് ഇതുവരെ 771649 സാംപിളുകള് പരിശോധനയ്ക്ക് അയച്ചതില് 771224 എണ്ണത്തിന്റെ ഫലം വന്നു. 425 എണ്ണത്തിന്റെ ഫലം ലഭിക്കാനുണ്ട്.\nഇരിട്ടി നഗരസഭ 41\nപയ്യന്നൂര് നഗരസഭ 64\nകടന്നപ്പള്ളി പാണപ്പുഴ 12\nകാങ്കോല് ആലപ്പടമ്പ 31


Code of Conduct Violation: Case against Shashi Tharoor | ശശി തരൂര് ചട്ടംലംഘിച്ചോ? മ്യൂസിയം പോലീസ് കേസെടുത്തു, വൈ ഐആം എ ഹിന്ദു... - Malayalam Oneindia\n8 min ago യുഗാന്ത്യം: പ്യോർട്ടോ റിക്കോയിലെ അരെസിബോ റേഡിയോ ടെലിസ്കോപ്പ് തകര്‍ന്ന് വീണു\n16 min ago കൊച്ചിന് ഷിപ്പ് യാര്‍ഡില് അവസരം\n23 min ago വിസാ പ്രോസസിംഗ് സെന്ററുകൾ തുറന്ന് സൌദി: അന്താരാഷ്ട്ര വിമാന സർവീസ് അടുത്ത വർഷം\nPublished: April 21 2019, 17:34 [IST]\nതിരുവനന്തപുരം: തിരഞ്ഞെടുപ്പ് ചട്ടം ലംഘിച്ചുവെന്ന് കാണിച്ച് തിരുവനന്തപുരം ലോക്‌സഭാ മണ്ഡലത്തിലെ യുഡിഎഫ് സ്ഥാനാര്‍ഥി ശശി തരൂരിനെതിരെ പോലീസ് കേസെടുത്തു. മ്യൂസിയം പോലീസാണ് കേസെടുത്തത്. എന്‍ഡിഎ നല്‍കിയ പരാതിയിലാണ് നടപടി.\nവൈ ഐആം എ ഹിന്ദു എന്ന പുസ്തകത്തിന്റെ കവര് തിരഞ്ഞെടുപ്പ് പോസ്റ്ററില് ഉപയോഗിച്ചതിനെതിരെയാണ് എന്‍ഡിഎ പരാതി നല്‍കിയിരിക്കുന്നത്. തരൂര് ചെയ്തതാണ് യഥാര്‍ഥ വര്‍ഗീയത എന്ന് എന്‍ഡിഎ സ്ഥാനാര്‍ഥി കുമ്മനം രാജശേഖരന് ആരോപിക്കുന്നു. എന്നാല് ആ പുസ്തകം താന് എഴുതിയതാണ്. തന്റെ സ്വകാര്യ സ്വത്ത് ഉപയോഗിച്ചതില് എന്താണ് തെറ്റ് എന്നു തരൂരും ചോദിക്കുന്നു.\nപുസ്തകത്തിന്റെ കവര് വച്ച് തരൂര് പോസ്റ്റര് ഇറക്കിയത് തെറ്റാണെന്ന് എന്‍ഡിഎ നേതാക്കള് ആരോപിക്കുന്നു. എന്നാല് ഈ വിഷയത്തില് തനിക്കെതിരെ പരാതിപ്പെടാന് ബിജെപിക്ക് എന്താണ് അവകാശമെന്ന് തരൂര് ചോദിച്ചു. തന്റെ സ്വകാര്യ സ്വത്താണ് ആ പുസ്തകം. ഞാനൊരു എഴുത്തുകാരനാണെന്ന കാര്യം പ്രചരിപ്പിക്കാന് വേണ്ടി ഡിസിസി ഇറക്കിയ പോസ്റ്ററാണത്. അതിന്റെ പേരിലാണ് പരാതി നല്‍കിയിരിക്കുന്നതെന്ന് തരൂര് പറഞ്ഞു.\nതിരുവനന്തപുരത്ത് വാശിയേറിയ പ്രചാരണമാണ് അവസാന ഘട്ടത്തില് നടന്നത്. ഇഞ്ചോടിഞ്ച് എന്ന നിലയിലാണ് കാര്യങ്ങള്. കുമ്മനം രാജശേഖരന് ജയിക്കുമെന്ന് പ്രവചിച്ച ഫലങ്ങളും വന്നിരുന്നു. എന്നാല് ശശി തരൂര് ജയിക്കുമെന്നും കുമ്മനം മൂന്നാംസ്ഥാനത്തേക്ക് തള്ളപ്പെടുമെന്നുമുള്ള സര്‍വ്വെ ഫലങ്ങളും വന്നിട്ടുണ്ട്.\nCode of Conduct Violation: Case against Shashi Tharoor\nStory first published: Sunday, April 21, 2019, 17:34 [IST]


റിയാമികയുടെ ആത്മഹത്യ: കാമുകനെ ചോദ്യം ചെയ്തു\nജോ സുന്ദര് സംവിധാനം ചെയ്ത 'എക്‌സ് വിഡിയോസ്' എന്ന സിനിമയിലെ തന്‍റെ കഥാപാത്രം ശ്രദ്ധിക്കപ്പെടാത്തതില് റിയാമികയ്ക്ക് കടുത്ത നിരാശയുണ്ടായിരുന്നെന്ന് നടിയുടെ അടുത്ത സുഹൃത്തുക്കള് പറയുന്നു\nChennai, First Published Dec 3, 2018, 9:26 AM IST\nചെന്നൈ: തമിഴ് നടി റിയാമികയുടെ ആത്മഹത്യയ്ക്ക് പിന്നിലെ കാരണം ദുരൂഹമായി തുടരുമ്പോള് കാമുകനെ കസ്റ്റഡിയില് എടുത്ത് പൊലീസ് ചോദ്യം ചെയ്തു. കടുത്ത മാനസിക സമ്മര്‍ദത്തിലായിരുന്നു റിയാമികയെന്ന് കുടുംബവും സുഹൃത്തുക്കളും പറയുന്നുണ്ടെങ്കിലും മറ്റെന്തെങ്കിലും കാരണമുണ്ടോ എന്ന അന്വേഷണത്തിലാണ് പോലീസ്. ഏറെ നാളുകളായി സിനിമയില് അവസരങ്ങള് ലഭിക്കാതിരുന്നതിനാല് താരം കടുത്ത മാനസീക സംഘര്‍ഷത്തിലായിരുന്നുവെന്ന് അടുത്ത സുഹൃത്തുക്കള് പറയുന്നു. ഇതാകാം ആത്മഹത്യക്ക് കാരണമെന്ന നിഗമനത്തിലാണ് പൊലീസ്.\nകഴിഞ്ഞ ബുധനാഴ്ചയാണ് റിയാമികയെ ചെന്നൈ വാളസക്കരത്തെ ഫ്‌ലാറ്റില് തൂങ്ങി മരിച്ച നിലയില് കണ്ടെത്തിയത്. കഴിഞ്ഞ നാലു മാസമായി സഹോദരനൊപ്പമാണ് നടി വളസക്കരത്തെ ശ്രീദേവി അപ്പാര്‍ട്ടമെന്റില് താമസിച്ചിരുന്നത്. കേസന്വേഷണത്തിന്റെ ഭാഗമായി റിയയുടെ ആണ്‍സുഹൃത്തായ ദിനേശിനെ പൊലീസ് കസ്റ്റഡിയിലെടുത്തിരുന്നു. കഴിഞ്ഞ ആറുമാസത്തോളമായി ദിനേശും പ്രിയയും പ്രണയത്തിലായിരുന്നു.\nഅടുത്തിടെ ഇവര് തമ്മില് പ്രശ്‌നങ്ങളുണ്ടായിരുന്നതായും പൊലീസിന് വിവരം ലഭിച്ചിട്ടുണ്ട്. എന്നാല് ചൊവ്വാഴ്ച്ചയ്ക്കു ശേഷം റിയയെ കണ്ടിട്ടില്ലെന്നാണ് ദിമേശ് പൊലീസിന് നല്‍കിയ മൊഴി. റിയയെ പിന്നീട് ബന്ധപ്പെടാന് ശ്രമിച്ചെങ്കിലും അതിനു സാധിക്കാത്തതിനെ തുടര്‍ന്ന് റിയയുടെ സഹോദരന് പ്രകാശിനെ അറിയിക്കുകയായിരുന്നു. തുടര്‍ന്ന് സഹോദരന് വീട്ടിലെത്തിയപ്പോഴാണ് റിയയെ തൂങ്ങി മരിച്ച നിലയില് കണ്ടെത്തിയത്. അന്വേഷണത്തില് സിനിമയിലും സീരിയലിലും അവസരങ്ങള് കുറഞ്ഞതിനാല് താരം കടുത്ത മാനസീക സംഘര്‍ഷത്തിലായിരുന്നുവെന്നും പൊലീസ് കണ്ടെത്തിയിരുന്നു. ഇതേ തുടര്‍ന്നായിരിക്കാം ആത്മഹത്യ എന്ന നിഗമനത്തിലാണ് പൊലീസ് .\nLast Updated Dec 3, 2018, 9:26 AM IST\nactress riyaamikas mystery death


തെറ്റ് ചെയ്തിട്ടില്ലെന്ന് അമീറുല്, ശിക്ഷ നാളെ; പുനരന്വേഷണ ഹര്‍ജി തള്ളി - themediasyndicate\nകൊച്ചി : ജിഷ വധക്കേസിൽ പ്രതി അമീറുൽ ഇസ് ലാമിനുള്ള ശിക്ഷ നാളെ എറണാകുളം പ്രിൻസിപ്പൽ സെഷൻസ് കോടതി പ്രഖ്യാപിക്കും. പ്രോസിക്യൂഷൻ, പ്രതിഭാഗം അഭിഭാഷകരുടെ വാദം നീണ്ടു പോയ സാഹചര്യത്തിലാണ് ജഡ്ജി എൻ. അനിൽകുമാർ ശിക്ഷ വിധിക്കുന്നത് നാളത്തേക്ക് മാറ്റിയത്.\nശക്തമായ വാദമുഖങ്ങളാണ് പ്രോസിക്യൂഷനും പ്രതിഭാഗം അഭിഭാഷകനും ഇന്ന് കോടതിയിൽ ഉയർത്തിയത്. പ്രതിക്ക് വധശിക്ഷ നൽകുന്നതിനായി അപൂർവങ്ങളിൽ അപൂർവ കേസായി പരിഗണിച്ച് പരമാവധി ശിക്ഷ നൽകണമെന്ന് സുപ്രീംകോടതിയിലെയും ഹൈകോടതികളിലെയും വിധികൾ ചൂണ്ടിക്കാട്ടി പ്രോസിക്യൂഷൻ ആവശ്യപ്പെട്ടു.\nകേസ് അസാധാരണമാണ്. ഡൽഹി നിർഭയ കേസിന് സമാനമായ കേസാണിത്. കൊലയും അതിക്രൂരപീഡനവും തെളിഞ്ഞിട്ടുണ്ട്. 33 തവണ കുത്തേറ്റതിന്‍റെ പാടുകൾ ജിഷയുടെ ശരീരത്തിൽ ഉണ്ടായിരുന്നു. പ്രതി സഹതാപം അർഹിക്കുന്നില്ല. ബിരുദാന്തര ബിരുദം പൂർത്തിയാക്കിയ നിയമ വിദ്യാർഥിയാണ് കൊല ചെയ്യപ്പെട്ടത്. ജിഷയുടെ കുടുംബത്തിന് മതിയായ നഷ്ടപരിഹാരം വേണമെന്നും പ്രോസിക്യൂഷൻ വാദിച്ചു.\nഅതിനിടെ, കേസിൽ തുടരന്വേഷണം ആവശ്യപ്പെട്ട് അമീറിന്‍റെ അഭിഭാഷകൻ പുതിയ ഹരജി കോടതിയിൽ സമർപ്പിച്ചു. കേസന്വേഷണം ശരിയായ ദിശയിൽ ആയിരുന്നില്ല. അസം സ്വദേശി‍യായ അമീറിന് അന്വേഷണ സംഘത്തിന്‍റെ ചോദ്യങ്ങൾ മനസിലായിട്ടില്ല. അതിനാൽ കേസിന്‍റെ തുടരന്വേഷണം കേന്ദ്ര ഏജൻസിയെ ഏൽപിക്കാൻ ഉത്തരവിടണമെന്നും ആവശ്യപ്പെട്ടു. എന്നാൽ, പ്രതിഭാഗം ഹരജി തള്ളിയ ജഡ്ജി ഇപ്പോൾ ശിക്ഷയെ കുറിച്ച് മാത്രം പറഞ്ഞാൽ മതിയെന്നും ആവശ്യമെങ്കിൽ പിന്നീട് ഹരജി പരിഗണിക്കാമെന്നും ഉത്തരവിട്ടു.\nജിഷയെ മുൻപരിചയമില്ലെന്നും തെറ്റായ കുറ്റമാണ് തനിക്കെതിരെ ചുമത്തിയതെന്നും അമീറുൽ ഇസ് ലാം കോടതിയിൽ പറഞ്ഞു. ഭാര്യയും മക്കളും ഉണ്ടോയെന്ന ജഡ്ജി‍യുടെ ചോദ്യത്തിന് ഒരു കുട്ടിയുണ്ടെന്ന് അമീർ മറുപടി നൽകി. മാതാപിതാക്കളെ കാണാൻ അനുവദിക്കണമെന്നും അമീർ ആവശ്യപ്പെട്ടു.\nവാദത്തിനിടെ ഇതര സംസ്ഥാന തൊഴിലാളികളെ കുറിച്ചുള്ള കാര്യങ്ങളും പ്രോസിക്യൂഷൻ കോടതിയുടെ ശ്രദ്ധയിൽ കൊണ്ടുവന്നു. ഇതര സംസ്ഥാന തൊഴിലാളികളെ കുറിച്ചുള്ള യാതൊരു വിവരങ്ങളും കേരളാ സർക്കാറിന്‍റെ പക്കലില്ല. നിരവധി പേർ സംസ്ഥാനത്തിലേക്ക് വരുകയും പോവുകയും ചെയ്യുന്നുണ്ട്. അതിനാൽ കുറ്റകൃത്യം ചെയ്യുന്ന പ്രതികളെ കണ്ടെത്താൻ പൊലീസിന് സാധിക്കുന്നില്ല. ഭാവിയിൽ ഇതിന് പരിഹാരം കണ്ടെത്താനുള്ള നിർദേശം കോടതി പുറപ്പെടുവിക്കണമെന്നും പ്രോസിക്യൂഷൻ കോടതിയിൽ ആവശ്യപ്പെട്ടു.\nകുറ്റകൃത്യം അപൂർവങ്ങളിൽ അപൂർവമായി കണക്കാക്കരുതെന്നും പ്രതിയുടെ പ്രായം കൂടി കണക്കിലെടുത്ത് കരുണ കാണിക്കണമെന്നും ആണ് പ്രതിഭാഗം അഭിഭാഷകൻ കോടതിയിൽ വാദിച്ചത്. തുടർന്ന് ഇരുഭാഗം അഭിഭാഷകർ നിലപാട് ആവർത്തിച്ച് വാദം തുടർന്നതോടെ കേസിൽ ശിക്ഷ വിധിക്കുന്നത് കോടതി നാളത്തേക്ക് മാറ്റുകയായിരുന്നു.\nപ്രോസിക്യൂഷനു വേണ്ടി സ്പെഷൽ പബ്ലിക് പ്രോസിക്യൂട്ടർ എൻ.കെ. ഉണ്ണികൃഷ്ണൻ, അഡീഷനൽ പബ്ലിക് പ്രോസിക്യൂട്ടർ പി. രാധാകൃഷ്ണൻ എന്നിവർ ഹാജരായി.\nTags: അമീറുല് ഇസ്ലാംജിഷ കേസ്പെരുമ്പാവൂര് കൊലപാതകം\nപാക് ഷെല്ലാക്രമണം: പൂഞ്ചില് കുടുംബത്തിലെ അഞ്ച് പേര് കൊല്ലപ്പട്ടു\nകൊച്ചിയിലെ യുവാവിന്റെ മരണം സദാചാരക്കൊലയെന്ന് പൊലീസ്


ലൈംഗിക പീഡനത്തിന് ഇരയായ സ്ത്രീയുടെ മനോനില അളക്കാൻ കേരളജനത പഠിച്ചിട്ടില്ല എന്നതിന്റെ ഉത്തമ ഉദാഹരണമാണ്, അനിയത്തിയെ പീഡിപ്പിച്ച അധ്യാപകന് അവളെ കൈപിടിച്ച് കൊടുക്കുന്ന മാമംഗലത്ത് മാധവൻകുട്ടി\nപുത്തൻ തലമുറയിലെ വിമർശനാത്മക സിനിമാ നിരൂപകർ 'വല്യേട്ടൻ സിൻഡ്രോം' എന്ന് ഓമനപ്പേരിട്ട് വിളിക്കുന്ന 'ടോക്സിക് സിബ്ലിങ് ബോണ്ട്' ഈ അടുത്ത കാലം വരെ മലയാള സിനിമയിൽ 'ഒരു ഏട്ടന്റെ വാത്സല്യം' ആയി തെറ്റിദ്ധരിക്കപ്പെട്ടിരുന്നു. ഈ നിയന്ത്രങ്ങളും വ്യക്തി സ്വാതന്ത്ര്യത്തിലെ കടന്നു കയറ്റങ്ങളും നീതി നിഷേധങ്ങളും ഉൾപ്പെടുന്ന ഈ വാത്സല്യം ചേട്ടന് മാത്രം അവകാശപ്പെട്ടതാണ്.\nമൂത്ത സഹോദരി അനിയനോട് ഇതേ 'വാത്സല്യത്തിൽ' അധിഷ്ഠിതമായ നിയന്ത്രണങ്ങളും മാനസികവും ശാരീരികവുമായ കയ്യേറ്റവും ചെയ്യുന്നത് തിരക്കഥാകൃത്തുക്കൾക്കും സിനിമാസ്വാദകർക്കും ഓർക്കാൻ പോലും വയ്യ! അത് നീതിയല്ല താനും. എന്നാൽ ഒരു ഏട്ടൻ അല്ലെങ്കിൽ അച്ഛൻ ചെയ്യുമ്പോൾ ഇതെല്ലാം സ്നേഹത്തിന്റെ പേരിൽ അന്ധമായി വെള്ളപൂശപ്പെടുന്നു. സംവിധായകൻ സിദ്ദിഖ് എഴുതി സംവിധാനം ചെയ്ത സൂപ്പർഹിറ്റ് മമ്മൂട്ടി ചിത്രം 'ഹിറ്റ്‌ലർ' ഈ പശ്ചാത്തലത്തിൽ ഏറെ ചർച്ച ചെയ്യപ്പെട്ടതാണ്.\nബലാത്സംഗം ചെയ്യപ്പെട്ട സ്ത്രീയെ തന്റെ പീഡകന്റെ തലയിൽ കെട്ടി വയ്ക്കുന്ന വല്യേട്ടനെ പുരോഗമന സിനിമാസ്വാദകർ കുറച്ചൊന്നുമല്ല വിമർശിച്ചിട്ടുള്ളത്. എന്നാൽ ഹിറ്റ്ലർ എന്ന ചിത്രത്തിൽ ഈ ഒരൊറ്റ സംഭവം കാലമിത്ര ആയിട്ടും ചർച്ച ആയിട്ടുള്ളൂ എന്നത് ആശ്ചര്യപ്പെടുത്തുന്ന വസ്തുതയാണ്. ഈ അവസരത്തിൽ ഹിറ്റ്‌ലർ എന്ന മൾട്ടിസ്റ്റാറർ ബ്ലോക്ക്ബസ്റ്റർ ചിത്രത്തിന്റെ സ്ത്രീപക്ഷ വായന എങ്ങനെയെന്ന് നോക്കാം..\nസീതയുടെ വിവാഹം - ഒരു കടുത്ത അനീതി\nലൈംഗിക പീഡനത്തിന് ഇരയാക്കപ്പെട്ട സ്ത്രീയുടെ മനോനില അളക്കാൻ കേരളജനത ഇന്നും പഠിച്ചിട്ടില്ല എന്നതിന്റെ ഉത്തമ ഉദാഹരണമാണ്, സ്വന്തം അനിയത്തിയെ ലൈംഗികമായി പീഡിപ്പിച്ച അധ്യാപകന് അവളെ കൈപിടിച്ച് കൊടുക്കുന്ന മാമംഗലത്ത് മാധവൻകുട്ടി എന്ന കഥാപാത്രം.\nഎംജി സോമൻ അവതരിപ്പിച്ച മധ്യവയസ്കനായ അധ്യാപകന്റെ കഥാപാത്രം മദ്യലഹരിയിൽ മാധവൻകുട്ടിയുടെ സഹോദരിയെ ലൈംഗികമായി പീഡിപ്പിച്ചു എന്നറിഞ്ഞിട്ടും, 'അവൾ ഒന്ന് ഒച്ച വച്ചിരുന്നെങ്കിൽ.. ഉറക്കെ കരഞ്ഞിരുന്നെങ്കിൽ..' എന്ന പ്രതിയുടെ ഇരവാദം വിശ്വസിച്ച് അനിയത്തിയെ അയാൾക്ക് കൈപിടിച്ച് കൊടുക്കുന്ന ഏട്ടൻ അക്കാലത്തെ കുടുംബസദസ്സുകളിൽ ഹീറോ ആയിരുന്നു എന്നതാണ് സത്യം. ഇന്നും 'ഹിറ്റ്ലർ' എന്ന സിനിമ ചർച്ച ചെയ്യപ്പെടുന്നത് അതിലെ തമാശകളും, തിരക്കഥയുടെ ഉറപ്പും നായക കഥാപാത്രത്തിന്റെ സ്നേഹവായ്പ്പും മാത്രം പ്രകീർത്തിക്കപ്പെട്ടുകൊണ്ടാണ്.\nഅതിൽ അതിശയിക്കാൻ എന്തിരിക്കുന്നു, സ്വന്തം ഭാര്യയെ അതി ക്രൂരമായി ലൈംഗികപീഡനം നടത്തിയ സ്ലീവാച്ചനെ (ഭാര്യയാണെന്റെ മാലാഖ) ഭാര്യ കഷ്ടപ്പെട്ട് പ്രണയിച്ചപ്പോൾ അത് കണ്ട് കയ്യടിച്ച പ്രേക്ഷകർ ആണ് ഈ ഇരുപത്തിയൊന്നാം നൂറ്റാണ്ടിലും കേരളത്തിൽ ഉള്ളത്. ഇനിയും സംശയം മാറാത്തവരോട്: ലൈംഗിക പീഡനത്തിനിടെ ഒച്ച വയ്ക്കാനും ഉറക്കെ കരയാനും ഒന്നും എല്ലാവര്ക്കും ഒരുപോലെ ശബ്ദം ഉയർന്നു എന്നുവരില്ല. അതിനർത്ഥം അവർ പീഡനത്തിന് സമ്മതം മൂളി എന്നല്ല.\nഎംജി സോമൻ അവതരിപ്പിച്ച മധ്യവയസ്കനായ അധ്യാപകന്റെ കഥാപാത്രം മദ്യലഹരിയിൽ മാധവൻകുട്ടിയുടെ സഹോദരിയെ ലൈംഗികമായി പീഡിപ്പിച്ചു എന്നറിഞ്ഞിട്ടും, 'അവൾ ഒന്ന് ഒച്ച വച്ചിരുന്നെങ്കിൽ.. ഉറക്കെ കരഞ്ഞിരുന്നെങ്കിൽ..' എന്ന പ്രതിയുടെ ഇരവാദം വിശ്വസിച്ച് അനിയത്തിയെ അയാൾക്ക് കൈപിടിച്ച് കൊടുക്കുന്ന ഏട്ടൻ അക്കാലത്തെ കുടുംബസദസ്സുകളിൽ ഹീറോ ആയിരുന്നു എന്നതാണ് സത്യം\nഎത്രകണ്ട് അവരുടെ നിശബ്ദതയെ നിങ്ങൾ തെറ്റിദ്ധരിക്കുന്നുവോ, അവരുടെ മനസ്സിലെ മുറിവ് അത്രകണ്ട് ഭീകരമായിരിക്കും. സീത എന്ന കഥാപാത്രത്തിന്റെ ഭാഗത്ത് നിന്ന് ചിന്തിച്ചാൽ, എന്ത് വന്നാലും സംരക്ഷിക്കും എന്ന് ഉറച്ച് വിശ്വസിച്ചിരുന്ന വല്യേട്ടന്റെ നിറംമാറ്റം അവൾക്ക് ലൈംഗിക അതിക്രമം നൽകിയ ഷോക്കിനെക്കാൾ വലുതായിരിക്കാൻ ആണ് സാധ്യത.\nപെൺകുട്ടികളെ ആരും നോക്കരുത്; അവർ തിരിച്ചും!\nപണ്ട് യുദ്ധക്കളത്തിലേക്ക് അഴിച്ചുവിടുന്ന കുതിരകൾക്ക് ഫോക്കസ് നഷ്ടപ്പെടാതിരിക്കാൻ ബ്ലിങ്കറുകൾ ഘടിപ്പിച്ചിരുന്നത് പോലെയാണ് ചിത്രത്തിൽ മാധവൻകുട്ടിയുടെ സഹോദരിമാരുടെ അവസ്ഥ. മാറത്ത് പുസ്തകം കെട്ടിപ്പിടിച്ച്, വഴിയിലെ കല്ലുകളിൽ മാത്രം കണ്ണുടക്കാൻ വിധിക്കപ്പെട്ട അഞ്ച് സ്ത്രീകൾ. അവർക്ക് മുന്നിൽ പടത്തലവനായി ഒരു വല്യേട്ടനും!\nമമ്മൂട്ടിയുടെ മാസ്സ് എൻട്രി എന്ന് തലമുറകൾ വാഴ്ത്തിയ ഈ വരവ് കാണാൻ ഒരു ഗുമ്മൊക്കെ ഉണ്ടെങ്കിലും കേരളത്തിലെ ശരാശരി പെൺകുട്ടികളുടെ പ്രാർത്ഥന ഇങ്ങനെയൊരു ഏട്ടൻ തങ്ങൾക്ക് ഉണ്ടാകരുതേ എന്നായിരിക്കും. തുറിച്ച നോട്ടങ്ങളും കൈയൂക്കും കൊണ്ട് അടക്കി നിർത്തേണ്ടവരാണ് സഹോദരിമാർ എന്ന് ഇന്നാട്ടിലെ പുരുഷന്മാരെ പഠിപ്പിച്ചത് ആരാണ്? ഇനി, ശരിയായ സഹോദരബന്ധം എങ്ങനെ ആയിരിക്കണം എന്ന് ഇതേ ചിത്രത്തിൽ കാണിക്കുന്നുണ്ട്. അത് ബാലചന്ദ്രനും ഗൗരിയും തമ്മിൽ ഉള്ളതാണ്.\nഒരേ വീട്ടിൽ, ഒരേ പ്രാധാന്യത്തോടെ ജീവിക്കുന്ന രണ്ട് വ്യക്തികൾ. പ്രണയിക്കാനും ലിംഗഭേദമെന്യേ നാട്ടുകാരോട് സംസാരിക്കാനും വായ്‌നോക്കാനും എന്നുവേണ്ട, യുക്തിക്ക് നിരക്കുന്ന എന്തും ചെയ്യാൻ സ്വാതന്ത്ര്യമുള്ള സഹോദരങ്ങൾ. മുകേഷും ശോഭനയുമാണ് ഈ കഥാപാത്രങ്ങളെ അവതരിപ്പിച്ചിരിക്കുന്നത്. അവർ പരസ്പരം നിയന്ത്രിക്കുന്നില്ല. പക്ഷെ കുടുംബത്തിന്റെ അഭിമാനം ചോദ്യം ചെയ്യപ്പെടുമ്പോൾ ഒന്നിച്ച് നിൽക്കുന്നുണ്ട്.\nഅവർ തമ്മിൽ സംസാരിക്കുമ്പോൾ പോലും സ്ത്രീ എന്നോ പുരുഷൻ എന്നോ വ്യത്യാസം കാണാനാകില്ല. ഫലം എന്താണ്? മാധവൻകുട്ടിയുടെ സഹോദരിമാരിൽ നിന്ന് വ്യത്യസ്തയായ, സ്വന്തം അഭിപ്രായങ്ങളെയും കാഴ്ചപ്പാടിനെയും പ്രണയത്തെയും ഉയർത്തി പിടിക്കുന്ന മിടുക്കിയായ ഒരു പെൺകുട്ടി - ഗൗരി. താൻ പോലുമറിയാതെ തന്റെ ചിത്രത്തിൽ സംഭവിച്ച ഈ ലിംഗനീതി സിദ്ദിഖ് ഇന്നും മനസ്സിലാക്കിയിരിക്കാൻ സാധ്യതയില്ല.\nസമൂഹത്തിന്റെ പരിച്ഛേദം ആണ് കുടുംബം എന്നാണല്ലോ വെയ്പ്പ്. കുടുംബത്തിനകത്ത് ജനാധിപത്യം നിലനിൽക്കുന്ന വീടുകൾ കേരളത്തിൽ നന്നേ കുറവാണ്. 'ഗൃഹനാഥൻ' എന്നത് ഒരു രക്ഷാധികാരി സ്ഥാനത്തിൽ ഉപരി ഒരു വലിയ നിയന്ത്രകൻ തന്നെയാണ്. കുടുംബത്തെ സംബന്ധിച്ച തീരുമാനങ്ങൾ എടുക്കുന്നത് മുതൽ ക്ഷണിക്കപ്പെട്ട കല്യാണത്തിന് ആരെല്ലാം പോകണം എന്നുവരെ തീരുമാനിക്കുക ഈ കുടുംബനാഥൻ ആണ്. അയാൾക്ക് താഴെയേ സ്ത്രീകളും കുട്ടികളും വരുന്നുള്ളൂ.\nസാമ്പത്തിക ഭദ്രത ഉറപ്പ് വരുത്തുന്ന ആൾ എന്നത് മാത്രമല്ല ഈ സ്ഥാനത്തിന് കാരണം. അയാൾ ഒരു പുരുഷനാണ് എന്നതും പുരുഷൻ സ്ത്രീകളെ സംരക്ഷിക്കേണ്ടവൻ ആണ് എന്ന ചിന്തയുമാണ്. ആരാണ് പുരുഷനെ സ്ത്രീകളുടെ സംരക്ഷകനാക്കിയത്? സ്ത്രീകൾ 'അസമയങ്ങളിൽ' ഒറ്റയ്ക്ക് പുറത്തിറങ്ങിയാൽ ആരാണ് അവളെ ആക്രമിക്കുക? പുരുഷന്മാർ തന്നെ. അപ്പോൾ സ്ത്രീകൾക്ക് അരക്ഷിതാവസ്ഥ സൃഷ്ടിച്ച്, സ്വയം അവരുടെ സുരക്ഷയും ഏറ്റെടുത്ത്, അവരെ നിയന്ത്രണത്തിൽ ആക്കുക പുരുഷകേന്ദ്രീകൃത സമൂഹത്തിന്റെ അജണ്ടയാണ്.\nഇക്കാലത്തെ ചേട്ടന്മാരോടും 'അവർ വളർത്തുന്ന' അനിയത്തിമാരോടുമാണ്: ഒരേ കുടുംബപശ്ചാത്തലത്തിൽ ഒരേ സൗകര്യങ്ങൾ അനുഭവിച്ച് വളരുന്ന രണ്ട് വ്യക്തികൾ എന്ന നിലയിൽ സഹോദരങ്ങൾക്ക് പരസ്പരം നിയന്ത്രിക്കാനും അധികാരം അടിച്ചേൽപ്പിക്കാനും യാതൊരു അവകാശവുമില്ല\nപ്രായപൂർത്തിയായ സഹോദരിമാർ ഒന്ന് ഉറക്കെ തുമ്മാൻ പോലും ജ്യേഷ്ഠനെ ഭയക്കുന്നു എന്നത് കണ്ട് ആസ്വദിക്കാവുന്നതിന് അപ്പുറമുള്ള, ഭീതിജനകമായ കാഴ്ചയാണ്. 'എനിക്കൊരു ഏട്ടൻ ഉണ്ടായിരുന്നെങ്കിൽ' എന്ന് സ്വപ്നം കാണുന്ന പെൺകുട്ടികൾ ആരും ഇത്തരം അധികാര പ്രയോഗങ്ങളെ കുറിച്ച് ഓർത്തിരിക്കാൻ വഴിയില്ല. ഇനി അതെല്ലാം മനസ്സിലാക്കിയ ശേഷമാണ് 'സഹോദരന്റെ തണൽ' ആസ്വദിക്കാൻ മോഹം എങ്കിൽ, പുരുഷന്റെ സംരക്ഷണയിൽ സ്ത്രീ സുരക്ഷിതയാണ് എന്ന കപട സാമൂഹ്യ ബോധത്തിന് അടിമകളാണ് അവർ. അത്രമാത്രം!\nഎപ്പോഴും അഞ്ച് പെങ്ങന്മാർ സ്റ്റോക്ക് വേണം പോലും!\nലോകത്ത് ഏറ്റവും മത്ത് പിടിപ്പിക്കുന്ന ലഹരി ഒന്ന് മാത്രമാണ് - അധികാരം. ഒരു വ്യക്തിക്ക് മുകളിൽ എങ്കിലും അധികാരം വിനിയോഗിക്കാൻ കഴിഞ്ഞാൽ പിന്നെ അതില്ലാതെ ജീവിക്കാൻ മനസ്സ് അനുവദിക്കാത്ത അവസ്ഥ കൈവരും എന്നാണ് തത്വചിന്തകർ പറയുന്നത്. എന്തായാലും നന്മമരമായ, എപ്പോഴും അനിയത്തിമാരെ അങ്ങോട്ട് മാത്രം നിയന്ത്രിച്ച് ശീലമുള്ള മാധവൻകുട്ടി, ജീവിതത്തിൽ ആദ്യമായി സഹോദരിമാർ പറഞ്ഞ ഒരു കാര്യം അനുസരിച്ചു - മരണം കാത്ത് കിടക്കുന്ന സ്വന്തം അച്ഛനെ അവസാനനിമിഷം വരെ തിരിഞ്ഞ് നോക്കിയില്ല. ആഹഹ, 'കുട്ടികളുടെ' വാക്ക് അനുസരിച്ച് അവരെ സന്തോഷിപ്പിക്കാൻ ചേർന്ന കഥാസന്ദർഭം.\nഎന്ത് തന്നെയായാലും അവിടെയും ദേഹം നനയാതെ മീൻ പിടിച്ച് മാധവേട്ടൻ തിരിച്ചെത്തി - രണ്ട് പുതിയ സഹോദരിമാർ ബോണസ്! താൻ വളർത്തി വലുതാക്കിയ അനിയത്തിമാരിൽ രണ്ട് പേര് തന്റെ കൈപ്പടിയിൽ നിന്ന് വളർന്നുപോയ വിഷമം തീർക്കാൻ വല്യേട്ടന് ആലംബഹീനരായ പുതിയ രണ്ട് സ്ത്രീകൾ ധാരാളം.\nഇനി നിങ്ങൾ ഇതേ സന്ദർഭം തിരിച്ചൊന്ന് ആലോചിച്ച് നോക്കൂ, അഞ്ച് അനിയന്മാരെ ചൊൽപ്പടിയിൽ നിർത്തി ഹിറ്റ്ലർ കളിക്കുന്ന ഒരു വലിയേട്ടത്തി! ക്ലാസ്സിക് ചിത്രം ഗോഡ്ഫാദറിലെ ആനപ്പാറ അച്ഛമ്മ തീർച്ചയായും അത്തരമൊരു കഥാപാത്രമാണ്. പക്ഷെ അവരുടെ വാക്ക് കേട്ട് ജീവിക്കുന്ന പുരുഷന്മാരെ 'ആണത്തം ഇല്ലാത്തവർ' എന്നാണ് ചിത്രത്തിൽ തന്നെ ആക്ഷേപിക്കുന്നത്. ലിംഗനീതിയിലെ ഇരട്ടത്താപ്പ് മനസ്സിലാകുന്നുണ്ടല്ലോ അല്ലേ? അത് അങ്ങനെയാണ്; വിവേചനം പുരുഷനോട് ആയാൽ സമൂഹത്തിന് അത് ഉടൻ മനസ്സിലാകും.\nസിദ്ദിഖ് ചിത്രങ്ങളിലെ സ്ത്രീകൾ\n'പപ്പൻ പ്രിയപ്പെട്ട പപ്പൻ' മുതൽ 'ബിഗ് ബ്രദർ' വരെ ഒട്ടനവധി ഹിറ്റ് ചിത്രങ്ങൾ എഴുതി സംവിധാനം ചെയ്ത വിജയസംവിധായകൻ സിദ്ദിഖ്, സമകാലീനരായ മറ്റ് സംവിധായകരെ അപേക്ഷിച്ച് തന്റെ ചിത്രങ്ങളിലെ സ്ത്രീ കഥാപാത്രങ്ങളോട് അനുകമ്പ ഉള്ള കലാകാരനാണ്. ദൃശ്യമികവിന് വേണ്ടി ഒരു സുന്ദരിയായ നായിക എന്നതിൽ ഉപരി, സിദ്ദിഖിന്റെ നായികമാർക്ക് കഥയിൽ നിർണ്ണായകമായ ഒരു സ്ഥാനം ഉണ്ടായിരിക്കും എന്നതും ശ്രദ്ധേയമാണ്.\nനാടോടിക്കാറ്റ്, റാംജിറാവ് സ്പീക്കിങ്, കാബൂളിവാല, വിയെറ്റ്നാം കോളനി മുതൽ ഇങ്ങേയറ്റത്ത് ഫക്രി, കിംഗ് ലയർ തുടങ്ങിയവ വരെ പരിശോധിച്ചാൽ ഈ വസ്തുത മനസ്സിലാക്കാം. മക്കൾ മാഹാത്മ്യം, ഹിറ്റ്ലർ, ഫ്രണ്ട്സ് തുടങ്ങി ചുരുക്കം ചില ചിത്രങ്ങളിൽ മാത്രമേ ലിംഗ അനീതി കടന്നുവന്നിട്ടുള്ളൂ. ഏതായാലും അതിൽ മുഴച്ച് നിൽക്കുന്നത് ഹിറ്റ്ലർ തന്നെയാണ്. മമ്മൂട്ടിയുടെ സമകാലീന ഹിറ്റുകളിൽ എല്ലാം ഈ ടോക്സിക് പാരന്റിങ് കണ്ടെത്താൻ കഴിയും. വാത്സല്യം, വല്യേട്ടൻ തുടങ്ങി അനേകം ചിത്രങ്ങൾ ഈ ശ്രേണിയിൽ ഉണ്ട്.\nടോക്സിക് പാരന്റിങ് പ്രകീർത്തിക്കപ്പെടേണ്ട ഒന്നല്ല\nഇക്കാലത്തെ ചേട്ടന്മാരോടും 'അവർ വളർത്തുന്ന' അനിയത്തിമാരോടുമാണ്: ഒരേ കുടുംബപശ്ചാത്തലത്തിൽ ഒരേ സൗകര്യങ്ങൾ അനുഭവിച്ച് വളരുന്ന രണ്ട് വ്യക്തികൾ എന്ന നിലയിൽ സഹോദരങ്ങൾക്ക് പരസ്പരം നിയന്ത്രിക്കാനും അധികാരം അടിച്ചേൽപ്പിക്കാനും യാതൊരു അവകാശവുമില്ല. ലിംഗവ്യത്യാസം ഒന്ന് കൊണ്ട് മാത്രം ഒരാൾ മറ്റൊരാളുടെ രക്ഷാകർത്താവ് ആകുന്നുമില്ല.\nസഹോദരങ്ങൾക്ക് ഏറ്റവും നല്ല സുഹൃത്തുക്കൾ ആകുക എന്നതിൽ ഉപരി പരസ്പരം പിന്തുണയ്ക്കാൻ കഴിയില്ല. കാരണം ഒരു നല്ല സൗഹൃദത്തിൽ ആ ബന്ധത്തിന്റെ സൗന്ദര്യം മുഴുവൻ അടങ്ങിയിട്ടുണ്ട്. ജൻഡർ ഈഗോ, സ്വാർത്ഥത, അസൂയ, ഓവർ പ്രൊട്ടക്ടീവ്നെസ് തുടങ്ങി ഒന്നും തന്നെ സഹോദരങ്ങൾക്ക് ഇടയിലോ മറ്റ് കുടുംബാംഗങ്ങൾക്ക് ഇടയിലോ വച്ച് പുലർത്തേണ്ട കാര്യമില്ല. സ്വന്തമായി അഭിപ്രങ്ങളും തീരുമാനങ്ങളും പ്രണയവും ഉള്ള മനുഷ്യർ എന്ന നിലയിൽ നിങ്ങളെ നോക്കി കാണാത്ത ഒരു വ്യക്തിയെയും മാനസികമായി ആശ്രയിക്കേണ്ടതില്ല. ഇനിയെങ്കിലും ഇത്തരം വല്യേട്ടൻ സിൻഡ്രോമുകൾ ആരാധിക്കപ്പെടാതിരിക്കട്ടെ.


കെയ്ന് വില്യംസണിന്റെ(89) ബാറ്റിംങാണ് കിവീസിന് മേല്‍ക്കൈ നേടാന് സഹായിച്ചത്. എന്നാല് അവസാന മണിക്കൂറില് മൂന്ന് വിക്കറ്റ് നേടി ഇന്ത്യ തിരിച്ചടിച്ചു...\n22 Feb, 2020 at 01:47 AM\nഇന്ത്യക്കെതിരെ വെല്ലിങ്ടണ് ടെസ്റ്റില് ന്യൂസിലന്റിന് 51 റണ്‍സിന്റെ ആദ്യ ഇന്നിംങ്‌സ് ലീഡ്. ക്യാപ്റ്റന് കെയ്ന് വില്യംസണിന്റെ അര്‍ധ സെഞ്ചുറിയാണ്(89) ന്യൂസിലന്റിന് രണ്ടാം ദിനം മേല്‍ക്കൈ നല്‍കിയത്. ആദ്യ ഇന്നിംങ്‌സില് ഇന്ത്യ 165 റണ്‍സിന് ഓള് ഔട്ടായിരുന്നു. രണ്ടാം ദിനം കളി അവസാനിക്കുമ്പോല് 5ന് 216 എന്ന നിലയിലാണ് ന്യൂസിലന്റ്.\nബ്ലണ്ടല്(30), റോസ് ടെയ്‌ലര്(44), കെയ്ന് വില്യംസണ്(89) എന്നിവരുടെ ബാറ്റിംങാണ് കിവീസിന് മേല്‍ക്കൈ നല്‍കിയത്. ന്യൂസിലന്റ് സ്‌കോര് 185ലെത്തിച്ചാണ് കെയ്ന് വില്യംസണ് പുറത്തായത്. ഷമിയുടെ പന്തില് പകരക്കാരനായി ഫീല്‍ഡിംങിനിറങ്ങിയ ജഡേജ മോഹരമായ ക്യാച്ചിലൂടെയാണ് വില്യംസണെ പുറത്താക്കിയത്. ടെയ്‌ലറും വില്യംസണും ചേര്‍ന്ന് മൂന്നാം വിക്കറ്റില് നേടിയ 93 റണ്‍സാണ് കിവീസിന് ടെസ്റ്റില് മേല്‍ക്കൈ നല്‍കിയത്.\n1st Test. 62.4: WICKET! K Williamson (89) is out, c (Sub)bMohammad Shami, 185/4 https://t.co/tW3NpQr6Sl #NZvInd\nഅവസാന മണിക്കൂറില് മൂന്ന് വിക്കറ്റ് നേടി ബൗളര്‍മാര് ഇന്ത്യയെ മത്സരത്തിലേക്ക് കൊണ്ടുവന്നു. ടെയ്‌ലറെ ഇഷാന്തും വില്യംസണെ ഷമിയും നിക്കോള്‍സിനെ(17) അശ്വിനുമാണ് പുറത്താക്കിയത്. ഇന്ത്യന് ബൗളര്‍മാരില് മൂന്ന് വിക്കറ്റ് നേടിയ ഇഷാന്തിന്റെ പ്രകടനമാണ് മികച്ചു നിന്നത്. വെളിച്ചക്കുറവുമൂലം രണ്ടാം ദിനം കളി നിര്‍ത്തുമ്പോള് വാട്‌ലിംങും(14) ഗ്രാന്റ് ഹോമുമാണ്(4) ക്രീസില്.\n1st Test. 71.1: J Bumrah to BJ Watling (14),4runs, 216/5 https://t.co/tW3NpQr6Sl #NZvInd\nരണ്ടാം ദിനം ബാറ്റിംങ് ആരംഭിച്ച ഇന്ത്യക്ക് ആദ്യം നഷ്ടമായത് പന്തിനെ(19)യായിരുന്നു. രഹാനെയുമായുള്ള ഓട്ടത്തിലെ ആശയക്കുഴപ്പത്തിനിടെ പന്ത് റണ് ഔട്ടാവുകയായിരുന്നു. തൊട്ടടുത്ത പന്തില് റണ്ണെടുക്കും മുമ്പേ അശ്വിനേയും സൗത്തി മടക്കി. വിചിത്രമായിരുന്നു രഹാനെയുടെ പുറത്താവല്. സൗത്തിയുടെ ഔട്ട്‌സിംങര് ലീവ് ചെയ്യുമ്പോള് എഡ്ജ് എടുത്തായിരുന്നു ഇന്ത്യന് ഇന്നിംങ്‌സിലെ ടോപ് സ്‌കോറര് പുറത്തായത്.\nആദ്യദിനം ജാമിസണായിരുന്നെങ്കില് ഇന്ത്യന് വാലറ്റത്തെ പുറത്താക്കുന്ന ചുമതല സൗത്തിയാണ് ഏറ്റെടുത്തത്. പത്താമനായി ഇറങ്ങിയ ഷമി വിലപ്പെട്ട 21 റണ്‍സ് നേടിയതൊഴിച്ചാല് കിവീസ് പേസര്‍മാരുടെ സമഗ്രാധിപത്യമാണ് വില്ലിങ്ടണില് കണ്ടത്. ന്യൂസിലന്റ് ടീമിലെ ഏക സ്പിന്നര് അജാസ് പട്ടേലിന് ആകെ മൂന്ന് ഓവര് മാത്രമാണ് എറിയാന് ലഭിച്ചുള്ളൂ.\nനേരത്തെ ആദ്യദിനം ഇന്ത്യ 5ന് 122 എന്ന നിലയിലാണ് കളി അവസാനിപ്പിച്ചിരുന്നു. 55ഓവര് പൂര്‍ത്തിയായപ്പോഴേക്കും എത്തിയ മഴയാണ് ഇന്ത്യയെ കൂടുതല് നാശനഷ്ടങ്ങളില് നിന്നും രക്ഷിച്ചത്.\nTestIndia vs New Zealand


വീണ്ടും ലെഹങ്കയിൽ തിളങ്ങി നയൻ‌താര; ഫോട്ടോസ് കാണാം - OMF Media Live\nCelebrities Celebrity Photos വീണ്ടും ലെഹങ്കയിൽ തിളങ്ങി നയൻ‌താര; ഫോട്ടോസ് കാണാം\nവീണ്ടും ലെഹങ്കയിൽ തിളങ്ങി നയൻ‌താര; ഫോട്ടോസ് കാണാം\nവളരെ ചെറിയ പ്രായത്തിൽ തന്നെ സിനിമയിൽ ബാലതാരമായി മാറിയ ഒരാളാണ് നയൻ താര ചക്രവർത്തി. ക്യൂട്ട് പ്രകടനവുമായി സിനിമയിൽ ബാലതാരമായി നിറഞ്ഞ് നിന്ന താരം ഇപ്പോൾ പണ്ടത്തെ പോലെയല്ല. ആളാകെ മാറി ഒരു നായികായകാനുള്ള ലുക്കിലേക്ക് താരം എത്തി കഴിഞ്ഞു.\nവൈകാതെ തന്നെ സിനിമയിൽ നായികയായി നയൻതാരയെ കാണാൻ സാധിക്കുമെന്ന് പ്രതീക്ഷയിലാണ് ആരാധകർ. കിലുക്കം കിലുകിലുക്കം എന്ന ചിത്രത്തിലാണ് താരം ആദ്യമായി ബാലതാരമായി അഭിനയിച്ചത്. ഒരുപാട് സിനിമകളിൽ അതും സൂപ്പർസ്റ്റാറുകളുടെ മകളായി വരെ താരം അഭിനയിച്ചിട്ടുണ്ട്.\nഅതെ സൂപ്പർസ്റ്റാറുകളുടെ നായികയായി മാറുമോ എന്ന് കണ്ടറിയേണ്ടി വരും!! ഇപ്പോഴിതാ ലെഹങ്കയിലുള്ള നയൻതാരയുടെ പുതിയ ചിത്രങ്ങളാണ് സോഷ്യൽ മീഡിയയിൽ ആരാധകർ നെഞ്ചിലേറ്റിയിരിക്കുന്നത്. കഴിഞ്ഞ ദിവസം മഞ്ഞ ലെഹങ്കയിലുള്ള ചിത്രങ്ങൾ പങ്കുവച്ചിരുന്നു.\nഇതിന് പിന്നാലെയാണ് കടുംനീല നിറത്തിൽ സിൽവർ ക്രിസ്റ്റലുകൾ വച്ചുള്ള ലെഹങ്കയിലുള്ള കിടിലം ഫോട്ടോസ് താരം പോസ്റ്റ് ചെയ്തത്. ചിത്രങ്ങളിൽ അതിസുന്ദരിയായി നയൻതാരയെ ആരായാലും ഒരു നിമിഷം നോക്കി നിന്നുപോകുമെന്ന് ആരാധകർ കമന്റുകൾ ഇട്ടിട്ടുണ്ട്.\nPrevious articleഎജ്ജാതി ക്യൂട്ട്നെസ്സ്; മനം മയക്കും ഫോട്ടോസ് പങ്കുവെച്ച് താരം\nNext articleപുള്ളി കുടയും പിടിച്ച് സ്റ്റൈലിഷ് ലുക്കിൽ കൃഷ്ണപ്രഭ; ഫോട്ടോസ്


UP BJP president Swatantra Dev Singh tests covid positive\nഉത്തര്‍പ്രദേശ് ബിജെപി അധ്യക്ഷന് കോവിഡ് സ്ഥിരീകരിച്ചു\nചെറിയ ലക്ഷണങ്ങളെ തുടര്‍ന്ന് നടത്തിയ പരിശോധനയില് കോവിഡ് പോസിറ്റീവ് ആയതായി അദ്ദേഹം തന്നെയാണ് ട്വിറ്ററിലൂടെ അറിയിച്ചത്\nPublished on : 02 Aug, 2020 , 3:55 pm\nന്യൂഡല്‍ഹി: അമിത് ഷായ്ക്ക് പിന്നാലെ ഉത്തര്‍പ്രദേശ് ബി.ജെ.പി അധ്യക്ഷന് സ്വതന്ത്ര ദേവ് സിംഗിന് കോവിഡ് സ്ഥിരീകരിച്ചു. ചെറിയ ലക്ഷണങ്ങളെ തുടര്‍ന്ന് നടത്തിയ പരിശോധനയില് കോവിഡ് പോസിറ്റീവ് ആയതായി അദ്ദേഹം തന്നെയാണ് ട്വിറ്ററിലൂടെ അറിയിച്ചത്.\nതാനുമായി സമ്പര്‍ക്കത്തില് വന്നവര് നിരീക്ഷണത്തില് പ്രവേശിക്കണമെന്നും ലക്ഷണങ്ങള് ഉണ്ടെങ്കില് പരിശോധന നടത്തണമെന്നും അദ്ദേഹം ട്വീറ്റ് ചെയ്തു. ഡോക്ടര്‍മാരുടെ നിര്‍ദ്ദേശ പ്രകാരം താനിപ്പോള് വീട്ടില് ക്വാറന്‍്‌റീനില് കഴിയുകയാണെന്നും എല്ലാവരും സര്‍ക്കാര് നിര്‍ദ്ദേശങ്ങള് പാലിക്കാന് തയ്യാറാകണമെന്നും സിംഗ് ആവശ്യപ്പെട്ടു.\nഉത്തര്‍പ്രദേശില് രാമക്ഷേത്ര നിര്‍മ്മാണത്തിന് മുന്നോടിയായുള്ള ഭൂമി പൂജ നടക്കാനിരിക്കെയാണ് കേന്ദ്ര ആഭ്യന്തര മന്ത്രിയും സംസ്ഥാന ബി.ജെ.പി അധ്യക്ഷനും കോവിഡ് സ്ഥിരീകരിച്ചിരിക്കുന്നത്. ഇന്ന് ഉച്ചതിരിഞ്ഞാണ് അമിത് ഷായ്ക്ക് കോവിഡ് സ്ഥിരീകരിച്ചത്. അമിത് ഷാ തന്നെയാണ് ഇക്കാര്യം ട്വിറ്ററിലൂടെ അറിയിച്ചത്.


അധ്യാപിക രൂപശ്രീയുടെ മരണം കൊലപാതകം; സഹപ്രവര്‍ത്തകനായ ചിത്രകലാ അധ്യാപകനും കാർ ഡ്രൈവറും അറസ്റ്റില് | KasargodVartha: Kasaragod News paper Live, Kannur, Mangalore, Malabar\nHome » Crime » kasaragod » Kerala » Manjeshwaram » news » കേരള വാര്‍ത്ത » അധ്യാപിക രൂപശ്രീയുടെ മരണം കൊലപാതകം; സഹപ്രവര്‍ത്തകനായ ചിത്രകലാ അധ്യാപകനും കാർ ഡ്രൈവറും അറസ്റ്റില്\nKasargodvartha Friday, January 24, 20200No comments\nമഞ്ചേശ്വരം: (www.kasargodvartha.com 24.01.2020) മഞ്ചേശ്വരം മിയാപദവ് കടപ്പുറത്ത് ദുരൂഹ സാഹചര്യത്തില് മരിച്ച നിലയില് കണ്ടെത്തിയ അധ്യാപിക രൂപശ്രീ (44)യുടെ മരണം കൊലപാതകമെന്ന് തെളിഞ്ഞതോടെ പ്രതികളായ സഹപ്രവര്‍ത്തകനായ ചിത്രകലാ അധ്യാപകനെയും സുഹൃത്തിനെയും പോലീസ് അറസ്റ്റു ചെയ്തു. ഇതേ സക്കൂളിലെ ചിത്രകലാ അധ്യാപകനായ വെങ്കിട്ട രമണ കാരന്തര (50), കാർ ഡ്രൈവർ നിരഞ്ജൻ എന്നിവരെയാണ് പോലീസ് അറസ്റ്റു ചെയ്തത്.\nഅധ്യാപികയെ വെള്ളത്തില് മുക്കി കൊലപ്പെടുത്തിയതിനു ശേഷം മൃതദേഹം കടലില് തള്ളുകയായിരുന്നുവെന്ന വിവരമാണ് പുറത്ത് വരുന്നത്. ഇയാളുടെ കാര് പോലീസ് കസ്റ്റഡിയിലെടുത്തിട്ടുണ്ട്. ഇതില് നിന്നും രൂപശ്രീയുടെ എന്ന് കരുതുന്ന മുടി ഫോറന്‍സിക് പരിശോധനയില് കണ്ടെത്തിയിട്ടുണ്ട്. ഇതേ കാറിലാണ് മൃതദേഹം കടല്‍ക്കരയില് എത്തിച്ച് കടലില് തള്ളിയതെന്ന സൂചനയാണ് പുറത്ത് വരുന്നത്.\nഇക്കഴിഞ്ഞ വ്യാഴാഴ്ചയാണ് സ്‌കൂളില് പോയ രൂപശ്രീയെ കാണാതായത്. വെള്ളിയാഴ്ച ഭാര്യയെ കാണാനില്ലെന്ന് ഭര്‍ത്താവ് മഞ്ചേശ്വരം പൊലീസില് പരാതി നല്‍കിയിരിന്നു. ഇവരെ കണ്ടെത്താന് അന്വേഷണം നടക്കുന്നതിനിടെ ശനിയാഴ്ച രാവിലെ പെര്‍വാഡ് കടപ്പുറത്താണ് രൂപശ്രീയുടെ മൃതദേഹം കരയ്ക്കടിഞ്ഞ നിലയില് കണ്ടെത്തിയത്. തലമുടി പൂര്‍ണമായി കൊഴിഞ്ഞ നിലയില് വിവസ്ത്രയായ നിലയിലായിരുന്നു മൃതദേഹം.\nഅസ്വാഭാവിക മരണത്തിന് കേസ് രജിസ്റ്റര് ചെയ്ത് പരിയാരം മെഡിക്കല് കോളേജില് നടത്തിയ വിദഗ്ദ്ധ പോസ്റ്റ്‌മോര്‍ട്ടത്തില് മുങ്ങിമരണമാണെന്ന് കണ്ടെത്തിയിരുന്നു. ആദ്യം മഞ്ചേശ്വരം പോലീസ് അന്വേഷിച്ച കേസ് ബന്ധുക്കള് കൊലപാതകമാണെന്ന് ആരോപിച്ചതിനെ തുടര്‍ന്നാണ് ജില്ലാ ക്രൈംബ്രാഞ്ചിന് കൈമാറിയത്.\nകാണാതായ ദിവസം സ്വന്തം സ്‌കൂട്ടറില് രൂപശ്രീ മഞ്ചേശ്വരം ഭാഗത്തേക്ക് പോകുന്നതിന്റെ സി.സി.ടി.വി ദൃശ്യം പോലീസിന് ലഭിച്ചിരുന്നു. രൂപശ്രീയെ അധ്യാപകന് കാറില് പിന്തുടര്‍ന്നതും സിസിടിവി ദൃശ്യത്തില് നിന്നും വ്യക്തമായിരുന്നു. അധ്യാപകനും രൂപശ്രീയും അടുപ്പത്തിലായിരുന്നുവെന്ന് ഇവര്‍ക്ക് രൂപശ്രീയില് ഉണ്ടായ സംശയമാണ് കൊലപാതകത്തില് കലാശിച്ചതെന്ന സൂചനകളും പുറത്ത് വരുന്നുണ്ട്.\nKeywords: Kerala, Manjeshwaram, kasaragod, news, Crime, Rupasri's death: Coworker arrested\nTopics: Crime kasaragod Kerala Manjeshwaram news കേരള വാര്‍ത്ത


ആട് തോമയ്ക്ക് ബെല്ലാരി രാജയില് ഉണ്ടായ മകനോ? എങ്കില് അത് അച്ചായന് തന്നെയാണെന്ന് ട്രോളന്മാര്! | Richie movie trolls - Malayalam Filmibeat\n| Published: Tuesday, January 30, 2018, 13:21 [IST]\nസിനിമ ഇറങ്ങുമ്പോല് പലരും അതിനെ വിമര്‍ശിക്കും. അതിലും മോശമായൊരു സിനിമ വരുമ്പോള് മറ്റേത് നല്ലതായിരുന്നെന്ന് വിലപിക്കും. നിവിന് പോളി തമിഴില് പോയി അഭിനയിച്ച സിനിമയായിരുന്നു റിച്ചി. കന്നഡയില് നിര്‍മ്മിച്ച റിച്ചി എന്ന സിനിമ തമിഴിലേക്ക് റീമേക്ക് ചെയ്തതായിരുന്നു റിച്ചി.\nഡിസംബര് 8 ന് തിയറ്ററുകളിലേക്കെത്തിയ സിനിമയ്ക്ക് പലതരത്തിലുള്ള പ്രതികരണങ്ങളായിരുന്നു വന്നത്. അതിന് മുമ്പ് സിനിമിയലെ ട്രെയിലര് പുറത്ത് വന്നിരുന്നു. അന്ന് വന്ന ട്രെയിലര് ഹിറ്റായിരുന്നു. ഇന്നും സോഷ്യല് മീഡിയയില് റിച്ചിയിലെ ടീസറിനെ പറ്റിയുള്ള ട്രോളുകള് വ്യാപിക്കുകയാണ്.\nനിവിന് പോളിയെ നായകനാക്കി ഗൗതം രാമചന്ദ്രന് സംവിധാനം ചെയ്യുന്ന സിനിമയാണ് റിച്ചി. സിനിമ പൂര്‍ണമായും തമിഴിലാണ് നിര്‍മ്മിച്ചിരുന്നത്. എന്നാല് മലയാളത്തിലും പ്രദര്‍ശനത്തിനെത്തിയിരുന്നു.\nഒരു ഗുണ്ടാ ലുക്കിലാണ് സിനിമയില് നിവിന് പോളി അഭിനയിച്ചിരുന്നത്. നല്ലത്, മോശം, കുഴപ്പമില്ലെ എന്നിങ്ങനെ പലതരത്തിലുള്ള പ്രതികരണങ്ങളായിരുന്നു സിനിമയെ കുറിച്ച് പ്രേക്ഷകന് പറഞ്ഞിരുന്നത്.\nസിനിമ റിലീസിനെത്തുന്നതിന് മുമ്പ് സിനിമയില് നിന്നും പുറത്ത് വന്ന ടീസര് സൂപ്പര് ഹിറ്റായിരുന്നു. അന്നേരം പുറത്തിറങ്ങിയ പല ട്രോളുകളും ഇപ്പോഴും സോഷ്യല് മീഡിയയിലൂടെ വൈറലാവുകയാണ്.\nസിനിമയിലെ ടീസര് വരുന്നുണ്ടെന്ന് കേട്ടപ്പോള് ചെറിയൊരു സദ്യയായിരുന്നു പ്രതീക്ഷിച്ചിരുന്നത്. എന്നാല് പുറത്ത് വന്ന ടീസര് ഒരു മട്ടന് ബിരിയാണ് തിന്ന ഫീലായിരുന്നു തന്നത്.\nസിനിമാ പ്രേമികളുടെയും ഫാന്‍സിന്റെയും പ്രതീക്ഷ ഇരട്ടിയാക്കുകയും. ഹേറ്റേഴ്‌സിന്റെ ചങ്കില് ആണിയടിക്കുകയും ചെയ്ത ഒരൊന്നൊന്നര മരണമാസ് ടീസര്.\nറിച്ചി വരുന്നതിന് മുമ്പ് തമിഴ്‌നാട്ടിലെ ചുവരുകളില് നിവിനെ സ്വാഗതം ചെയ്ത് കൊണ്ടുള്ള എഴുത്തുകള് കാണാം. ഈ ഫ്രേയിം നമുക്ക് കാണിച്ച് തരും തമിഴ് സിനിമ ലോകത്തിന് അച്ചായനോട് എന്താണ് പറയാനുള്ളതെന്ന്.\nആട് തോമയ്ക്ക് ബെല്ലാരിയില് മകനോ?\nനിവിന് പോളിയുടെ റിച്ചിയിലെ ലുക്ക് ആട് തോമയ്ക്ക് ബെല്ലാരി രാജയില് ഉണ്ടായ ഒരു അയിറ്റം പോലെയാണ് തോന്നുക.\nമണിരത്‌നത്തിന്റെയും എആര് റഹ്മാന്റെയും കൂടെ തമിഴ്‌നാട്ടില് പോയി ദുല്‍ഖര് ഉണ്ടാക്കിയ ഫസ്റ്റ് ഡേ കളക്ഷനും ഫൈനല് കളക്ഷനും, പ്രമുഖനല്ലാത്ത ഒരു പുതുമുഖ സംവിധായകന്റെ സിനിമയില് അഭിനയിച്ച് നിവിന് നേടി തകര്‍ത്തിരിക്കും..\nയൂത്ത് ഐക്കണ് ആര്?\nതമിഴിലും മലയാളത്തിലും പോയി തിളങ്ങി നില്‍ക്കുന്ന ഇവരില് ആരാണ് യൂത്ത് ഐക്കണെന്ന് ആരാധകര് ചോദിക്കുന്നു..\nനിവിന്റെ റിച്ചിയുടെ ടീസര് മാസ് അല്ല, മരണ മാസാണ്. അങ്ങനെയാണ് പറയേണ്ടത്..\nRead more about: movie news nivin pauly richie review malayalam cinema actor social media troll memes മലയാളം നിവിന് പോളി റിച്ചി സിനിമ സോഷ്യല് മീഡിയ\nRichie movie trolls


ഹഡേഴ്‌സ്ഫീൽഡിനെ പ്രതിരോധിക്കാൻ ലിവർപൂളിനാവുമോ ? | Fanport | Football News Malayalam\nHome Football ഹഡേഴ്‌സ്ഫീൽഡിനെ പ്രതിരോധിക്കാൻ ലിവർപൂളിനാവുമോ ?\nടോട്ടൻഹാമിനോട് ഏറ്റ കനത്ത തോൽവിയുടെ നാണക്കേട് മറക്കാൻ ലിവർപൂളിന് ഇന്ന് ജയിച്ചേ തീരൂ. സ്വന്തം തട്ടകത്തിൽ ഹഡേഴ്‌സ്ഫീൽഡ് ടൗണിനെ നേരിടുന്ന അവർക്ക് പക്ഷെ കാര്യങ്ങൾ എളുപ്പമാവില്ല. ലീഗിൽ രണ്ടാം സ്ഥാനക്കാരായ മാഞ്ചസ്റ്റർ യുണൈറ്റഡിനെ തോൽപിച്ച ആത്മവിശ്വാസവുമായി വരുന്ന അവർ ഏതൊരു ടീമിനെയും തോൽപിക്കാൻ ശക്തിയുള്ളവരാണ് എന്ന് തെളിയിച്ചതാണ്. ക്ളോപ്പ് ഡോർട്ട് മുണ്ട് പരിശീലകനായിരിക്കെ ഡോർട്ട് മുണ്ട് രണ്ടാം നിരയുടെ പരിശീലകനായിരുന്ന ഡേവിഡ് വാഗ്‌നർ പരിശീലിപ്പിക്കുന്ന ഹഡേഴ്‌സ്ഫീൽഡ് ആൻഫീൽഡിൽ എത്തുമ്പോൾ അത് പഴയ സുഹൃത്തുക്കളുടെ സംഗമ വേദി കൂടിയാകും. 1959 ന് ശേഷം ഒരു മത്സരത്തിൽ പോലും ലിവർപൂൾ ഹഡേഴ്‌സ്ഫീൽഡ് നോട് തോൽവി വഴങ്ങിയിട്ടില്ല.\nപ്രതിരോധത്തിലെ പ്രതിസന്ധി തന്നെയാവും ക്ളോപ്പ് നേരിടുന്ന പ്രധാന വെല്ലുവിളി. ലോവരനും മാറ്റിപ്പും അടക്കമുള്ള പ്രശിരോധം സീസണിന്റെ തുടക്കം മുതൽ വിമർശനം ഏറ്റു വാങ്ങുന്നതാണ്. സ്പർസിനെതിരെ തകർന്നു തരിപ്പണമായ പ്രതിരോധത്തിൽ ഇത്തവണ ക്ളോപ്പ് മാറ്റങ്ങൾക്ക് നിർബന്ധിതമായേക്കും. പക്ഷെ ഏറെ വിമർശനം നേരിടുന്ന ഗോൾ കീപ്പർ സൈമൻ മിനോലെ ആദ്യ ഇലവനിൽ സ്ഥാനം നിലനിർത്തിയേക്കും എന്നാണ് റിപ്പോർട്ടുകൾ. പരിക്ക് ഏറ്റ കുട്ടീഞ്ഞോ ആദ്യ ഇലവനിൽ ഉണ്ടാവുമോ എന്ന ഉറപ്പുമില്ല. വൈനാൽദവും പരിക്ക് കാരണം പുറത്തു തന്നെയാവും. ഹഡേഴ്‌സ്ഫീൽഡ് നിരയിൽ മാഞ്ചസ്റ്റർ യൂണൈറ്റഡിനെതിരെ ജയിച്ച ടീമിലെ എല്ലാവരും ഫിറ്റ് ആണെന്നത് ഡേവിഡ് വാഗ്‌നർക്ക് ആശ്വാസമാവും.\nമികച്ച ഫോമിലുള്ള ആരോൻ മൂയ് തന്നെയാവും വാഗ്‌നറുടെ ആക്രമണത്തിന്റെ കുന്തമുന. കുട്ടീഞ്ഞോയും മാനേയും പരിക്ക് ആയതോടെ അലക്‌സ് ഓക്സലൈഡ് ചേമ്പർലൈൻ ആക്രമണ നിരയിൽ സ്ഥാനം നേടിയേക്കും. മാഞ്ചസ്റ്റർ യൂണൈറ്റഡിനെതിരെ ഹഡേഴ്‌സ്ഫീൽഡ് പുറത്തെടുത്ത പോരാട്ട വീര്യം അവർ നില നിർത്തിയാൽ ലിവർപൂളിന് കാര്യങ്ങൾ കടുപ്പമാവും. ഇന്ത്യൻ സമയം വൈകീട്ട് 7.30 നാണ് മത്സരം അരങ്ങേറുക.\nPrevious articleസിറ്റിയുടെ മുന്നിലേക്ക് ഇന്ന് വെസ്റ്റ് ബ്രോം\nNext articleആവേശപ്പോരാട്ടത്തില് പരമ്പര സ്വന്തമാക്കി പാക്കിസ്ഥാന്


മുരിങ്ങയില ഉണക്കി വെള്ളം തിളപ്പിച്ചു കുടിച്ച് നോക്കൂ | Pravasi Online Media\nരാവിലെ ചായ, കാപ്പി ശീലത്തിനു പകരം മുരിങ്ങയില വെള്ളമായാലോ,ഇലക്കറികളില് തന്നെ ആരോഗ്യഗുണങ്ങളില് മുന്നിട്ടു നില്‍ക്കുന്ന ഒന്നാണ് മുരിങ്ങയില. നാട്ടുമ്ബുറത്തെ പറമ്ബുകളില് സര്‍വസാധാരണമായി കാണുന്ന മുരിങ്ങയുടെ ഇല ആരോഗ്യത്തിനു നല്ലതാണെന്നു മാത്രമല്ല, പല അസുഖങ്ങള്‍ക്കുമുള്ള മരുന്നായും ഉപയോഗിയ്ക്കാറുണ്ട്.\nമുരിങ്ങയില തണലത്തു വച്ച് ഉണക്കി പൊടിച്ച് ഇതിട്ടു വെള്ളം തിളപ്പിച്ചു രാവിലെ വെറുംവയററില് കുടിച്ചു നോക്കൂ, ഗുണങ്ങള് ചില്ലറയല്ല. സ്വാദില് അത്രയ്ക്കു മികച്ചതല്ലെങ്കിലും ആറോഗ്യപരമായ ഗുണങ്ങള് ധാരാളമാണ്.ധാരാളം പ്രോട്ടീനുകള് അടങ്ങിയ ഒരു പാനീയം കൂടിയാണിത്. ഈ വെളളത്തില് അല്‍പം തേന് ചേര്‍ത്ത് ഇളക്കി കുടിയ്ക്കാം. തേനിന്റെ ആരോഗ്യ ഗുണങ്ങള് കൂടിയാകുമ്ബോള് ഇരട്ടി പ്രയോജനം ലഭിയ്ക്കും.മുരിങ്ങയില ഉണക്കിപ്പൊടിച്ച് വെള്ളത്തില് ഇട്ടു തിളപ്പിച്ചു കുടിയ്ക്കാം. തണലില് വച്ചു വേണം, ഉണക്കിപ്പൊടിയ്ക്കാന്. പ്രയോജനങ്ങള് അറിയൂ\nMay 15, 2020 Health Tips


viral stars of 2017 on social media: 2017-ല് സോഷ്യൽമീഡിയയിൽ വൈറലായവർ - viral stars of 2017 on social media | Samayam Malayalam\nviral stars of 2017\n2017-ല് സോഷ്യൽമീഡിയയിൽ വൈറലായവർ\nTNN | Updated: 28 Dec 2017, 04:07:00 PM\n2017- ല് സോഷ്യൽമീഡിയയിൽ വൈറലായവരില് ചിലരെ പരിചയപ്പെടാം\n21-ാം നൂറ്റാണ്ടിന്‍റെ മധുരപതിനേഴ് കടന്നുപോകുമ്പോള് ഓർക്കാനേറെയുണ്ട് വാർത്താലോകത്ത്. അതില് തന്നെ സോഷ്യൽമീഡിയ ലോകത്ത് തരംഗമായ നിരവധിപേരുണ്ട്. കേവലം ഒരു ചിത്രത്തിലൂടെയോ ഒരു കുറിപ്പിലൂടേയോ പാട്ടിലൂടെയോ ഒക്കെയാണ് ഇവർ വൈറലായിരിക്കുന്നത്. അതോടൊപ്പം വൈറലായ ചില മൃഗങ്ങളുണ്ട് മറ്റുചില വസ്തുക്കളുണ്ട്. അങ്ങനെ വൈറലായവരില് ചിലരെ പരിചയപ്പെടാം....\nസിവക്കുട്ടി- മുൻ ഇന്ത്യൻ ക്യാപ്റ്റൻ മഹേന്ദ്ര സിങ് ധോണിയുടെ മകള്. അമ്പലപ്പുഴേ ഉണ്ണി കണ്ണനോട് നീ...എന്ന പാട്ടുപാടിയാണ് സോഷ്യൽമീഡിയയിൽ താരമായത്. വീണ്ടും ക്രിസ്മസ് പാട്ടടക്കമുള്ള പാട്ടുകളിലൂടെയും വട്ടത്തിൽ ചപ്പാത്തി പരത്തിയുമൊക്കെ ഈ2വയസ്സുകാരി ഓൺലൈൻ ലോകത്ത് നിറസാന്നിദ്ധ്യമാണ്.\nവൈഷ്ണവ്- ഇന്ത്യന് ഐഡല് എന്ന സംഗീത റിയാലിറ്റി ഷോയിലൂടെ രാജ്യത്ത് തരംഗമായി മാറിയ തൃശൂർക്കാരൻ വൈഷ്ണവും 2017ൽ സോഷ്യൽമീഡിയയിലെ മിന്നും താരമായിരുന്നു. സിടിവിയുടെ 'സരിഗമപ' എന്ന സംഗീത റിയാലിറ്റി ഷോയിലെ വൈഷ്ണവിന്‍റെ പാട്ടുകൾ ഏറെ ജനപ്രിയമായി. ഫൈനല് റൗണ്ടില് പരാജയപ്പെട്ടുവെങ്കിലും ഇന്ത്യയിലാകമാനം വൈഷ്ണവിന് നിരവധി ഫാൻസുണ്ടായതും സോഷ്യൽമീഡിയയിലൂടെയാണ്.\nമെട്രോയിൽ ട്രാൻസ്‍ജെൻഡേഴ്സ്- ട്രാന്‍സ്‌ജെന്‍ഡേഴ്‌സിന് ജോലി നല്‍കുന്ന ലോകത്തെ ആദ്യ മെട്രോ എന്ന പദവി കൊച്ചി മെട്രോയ്ക്ക് സ്വന്തമായി. ആദ്യഘട്ടത്തില് ട്രാന്‍സ്‌ജെന്‍ഡര് വിഭാഗത്തില് പെട്ട 23 പേര്‍ക്കാണ് കൊച്ചി മെട്രോയില് ജോലി നല്‍കിയിരിക്കുന്നത്. ഫേസ്ബുക്കിലൂടെ ഈ വാർത്ത പ്രചരിച്ചതോടെ ലോകത്തിന്‍റെ പലഭാഗങ്ങളിൽ നിന്നും അഭിനന്ദനങ്ങള് ഒഴുകിയെത്തി. സോഷ്യൽമീഡിയയിൽ ഏറെ ചർച്ചാവിഷയവുമായി ഈ സംഭവം.\nജോസഫ് അന്നംകുട്ടി ജോസ്- ഒരു റേഡിയോ ജോക്കിക്കെന്തൊക്കെ ചെയ്യാനാകും. 27-ാം വയസ്സിൽ തന്‍റെ ആത്മകഥയെഴുതി പേരെടുത്ത ജോസഫ് ജോസാണ് മറ്റൊരു വൈറൽ താരം. എഫ്.ടി.വി കണ്ട് അമ്മയാൽ പിടിക്കപ്പെട്ട തന്‍റെ ബാല്യകാല കഥ ഫേസ്ബുക്കില് വീഡിയോ ആയി പങ്കുവെച്ചുകൊണ്ടാണ് ജോസഫ് താരമായത്. പിന്നീട് അന്നം കുട്ടി എന്ന അമ്മയുടെ പേരും തന്‍റെ പേരിനൊപ്പം ചേർത്ത് എഫ്.ബി പേജിലൂടെ നിരവധി വീഡിയോകള്. ഒപ്പം റേഡിയോ മിർച്ചിയിൽ ആർ.ജെയും. മീ ടു ഹാഷ് ടാഗിൽ ആണിനേയും പെണ്ണിനേയും പറ്റിയിട്ട വീഡിയോയും ആർത്തവത്തെകുറിച്ച് ഒരു ചെറുപ്പക്കാരന്‍റെ പ്രസംഗവും മദേഴ്സ് ഡേ വീഡിയോയുമെല്ലാം ഏറെ വൈറലായി.\nനിയോഗ് കൃഷ്ണ-ലോകത്തിലെ ഏറ്റവും സാഹസിക മത്സരമായ ആര്‍ട്ടിക് പോളാര് എക്‌സ്ട്രീം എക്‌സ്‌പെഡീഷനില് ഇന്ത്യയെ പ്രതിനിധീകരിക്കുന്നത് നിയോഗ് ആണ്. ആഗോള അടിസ്ഥാനത്തിൽ നടത്തിയ വോട്ടെടുപ്പിലൂടെയാണ് നിയോഗ് ഒന്നാം സ്ഥാനത്ത് എത്തിയത്. ഇതിന് നിയോഗിനെ പിന്തുണച്ചത് സോഷ്യൽമീഡിയയാണ് താനും.\nസെൽഫിച്ചീനോ- ഈ നൂറ്റാണ്ടിൽ ലോകമെമ്പാടുമുള്ള ആളുകളെ ഏറ്റവുമധികം സ്വാധീനിച്ച ഒന്നാണ് സെൽഫി. സെല്‍ഫി ചിത്രങ്ങള് മൊബൈല് ഫോണില് മാത്രമല്ല ചായക്കപ്പിലും വിരിയുമെന്ന് തെളിയിച്ചിരിക്കുകയാണ് ലണ്ടനിലെ ഒരു കഫേ. ഈ കാപ്പിയുടെ പേര് 'സെല്‍ഫിച്ചീനോ' എന്നാണ്. ഇവിടെയെത്തുന്ന ആളുകളുടെ മുഖചിത്രങ്ങള് കാപ്പിയില് നിര്‍മിക്കുമെന്നതാണ് സെല്‍ഫിച്ചീനോയുടെ പ്രത്യേകത. ഇതേകുറിച്ച് സോഷ്യൽമീഡിയയിൽ വന്നതോടെ ഹൗസ് ഓഫ് ഫ്രാസേഴ്‌സിന്റെ ഓക്‌സ്‌ഫോര്‍ഡ് സ്ട്രീറ്റ് ബ്രാഞ്ചിലെ സെൽഫിച്ചീനോ കാപ്പികളും വൈറലായി.\nഅനസ്താസ്യ നയാസേവ- ലോകസുന്ദരിയും വിശ്വ സുന്ദരിയും ആരാണെന്നുള്ള ചോദ്യത്തിന് നമുക്ക് കൃത്യമായ മറുപടി പറയാന് സാധിക്കും. എന്നാല് ലോകത്തിലെ ഏറ്റവും സുന്ദരിയായ കുട്ടി ആരാണെന്ന് ചോദിച്ചാലോ. മിക്ക അമ്മമാരും പറയുക സ്വന്തം മക്കളുടെ പേരായിരിക്കും. എന്നാല് ആരു കണ്ടാലും ഒന്നു നോക്കിപ്പോകുന്ന അത്രയും സുന്ദരിയായ ഒരു കുട്ടിയുണ്ട്. അവളുടെ പേരാണ് അനസ്താസ്യ നയാസേവ. ഔദ്യോഗികമായി ആരും നയാസേവയെ ലോകത്തിലെ സുന്ദരിയായ കുട്ടിയായി തെരഞ്ഞടുത്തിട്ടില്ലെങ്കിലും സോഷ്യൽമീഡിയയുടെ കണ്ണില് അവർക്ക് ലോകസുന്ദരി കുട്ടിപട്ടം ഏവരും നൽകുകയായിരുന്നു.\nസഹർ തബർ- ആഞ്ജലീന ജോളിയെ പോലെയാകാൻ 50 ശസ്ത്രക്രിയകൾ നടത്തിയൊരു യുവതി. ഹോളിവുഡ് സെന്‍സേഷന് ആഞ്ജലീന ജോളിയാവാനായിരുന്നു ഇറാന്‍കാരിയായ സഹറിന് മോഹം. നടിയെ പോലെ ആവുന്നതിന് നടത്തിയ ശാസ്ത്രക്രിയകള് ദോഷമായി മാറി. മുഖം വീരൂപമായി. സോഷ്യൽമീഡിയയിൽ ഇവരുടെ ചിത്രം സഹിതം വാർത്ത പ്രചരിച്ചതോടെ ഇവരെ അനുകൂലിച്ചും പ്രതികൂലിച്ചും പലരും അഭിപ്രായങ്ങളുമായെത്തുകയായിരുന്നു.\nസഹിൽ ബാട്ടവ്- സഹിൽ ബാട്ടവ്; ഇവനാണ് ജീപ്പിനെ തടഞ്ഞ ഹീറോ. ഇന്‍റര്‍നെറ്റില് ഒരു ദിവസം വന്ന വീഡിയോയിലൂടെയാണ് സഹിൽ പ്രശസ്തനായത്. വൺ‌വേ തെറ്റിച്ചെത്തിയ ജീപ്പിന് മുന്നിൽ ബൈക്ക് നിർത്തി അതിൽ ഇരിക്കുന്ന ധീരനായ ഒരു യുവാവിന്‍റേതാണത്. ശേഷം യുവാവിനെ അഭിനന്ദിച്ച് നിരവധി പേർ രംഗത്തെത്തി. റോങ് സൈഡിൽ വൺവേ തെറ്റിച്ചു വന്ന ജീപ്പിന്‍റെ മുന്നിലാണ് യുവാവ് തന്നെ ബൈക്കുമായി നിന്നത്. ഇതോടെ സോഷ്യൽമീഡിയയിൽ സഹിലിന് അഭിനന്ദനപ്രവാഹമായിരുന്നു.\nജീവൻ രക്ഷിച്ച പോലീസുകാരന് സമ്മാനം ചിരി- തന്‍റെ ജീവൻ രക്ഷിച്ച പോലീസുകാരന് നിറഞ്ഞ ചിരി സമ്മാനിച്ച കുഞ്ഞിന്‍റെ ചിത്രം പോയവർഷം സോഷ്യൽമീഡിയയിൽ ഏറെ വൈറാലിയിരുന്നു. നാലുമാസം മാത്രം പ്രായമുള്ള കുഞ്ഞിനെ തട്ടിയെടുത്തവരുടെ കൈകളിൽ നിന്നാണ് ഹൈദരാബാദ് പോലീസിന്‍റെ രക്ഷാപ്രവ‍ർത്തനം.\nപച്ചക്കറി വില്‍പ്പനക്കിടെ ഉറങ്ങിപ്പോയ ബാലൻ- വിയറ്റ്നാമിൽ നിന്നൊരു ചിത്രം. പച്ചക്കറിവില്‍പനയ്ക്കിടെ ഉറങ്ങിപ്പോയ ഒരു കുഞ്ഞ് കുട്ടിയുടെ ചിത്രമാണിത്. സോഷ്യൽമീഡിയയിൽ നിരവധി ലൈക്കുകളും കമന്‍റുകളും ഷെയറുകളും ഈ ചിത്രത്തെ തേടിയെത്തി.\nസോറയുടെ കരച്ചില്- ജമ്മു കാശ്മീരില് തീവ്രവാദികളുടെ ആക്രമണത്തില് കൊല്ലപ്പെട്ട എഎസ്‌ഐ അബ്ദുള് റഷീദിന്റെ മകള് സോറ അച്ഛന്‍റെ മൃതദേഹത്തിന് മുമ്പില് നിന്ന് പൊട്ടിക്കരയുന്ന ചിത്രം. സോഷ്യൽമീഡിയയുടെ കണ്ണീരായി മാറിയ ചിത്രമാണിത്. ട്വിറ്ററിലൂടെ വൈറലായ ചിത്രം കണ്ട് അവള്‍ക്കുവേണ്ടി പൊഴിച്ച ഒരു തുള്ളി കണ്ണീരനപ്പുറം അവളെ ജീവിതത്തിലേക്ക് കൈപിടിച്ചുയര്‍ത്തുക എന്ന വലിയ ദൗത്യം ക്രിക്കറ്റ് താരം ഗൗതം ഗംഭീറും ഏറ്റെടുത്തു.\nഭാര്യയുടെ മൃതദേഹവും ചുമന്ന് കിലോമീറ്ററുകള്- ആംബുലന്‍സ് വിളിക്കാന് പണമില്ലാതെ ഭാര്യയുടെ മൃതദേഹവും ചുമന്ന് കിലോമീറ്ററുകള് താണ്ടിയ ദാനാ മാഞ്ചിയുടെ ചിത്രവും വീഡിയോയും സോഷ്യൽമീഡിയയുടെ കണ്ണീരായി. അജിത് സിംഗ് എന്ന മാധ്യമപ്രവര്‍ത്തകനാണ് ഈ ദൃശ്യം ലോകത്തിനുമുന്നിലെത്തിച്ചത്. ഭുവേനേശ്വറിലെ കാളഹസ്തി ഗ്രാമനിവാസിയാണ് മാഞ്ചി. വാർത്ത സോഷ്യൽമീഡിയയിലൂടെ ലോകശ്രദ്ധ നേടിയതോടെ വിവിധ മേഖലകളില് നിന്ന് മാഞ്ചിക്ക് സഹായമെത്തി.\nപിറന്ന് നിമിഷങ്ങള്‍ക്കകം നടന്ന കുഞ്ഞ്- ജനിച്ച് നിമിഷങ്ങൾക്കകം നടന്ന കുഞ്ഞിന്‍റെ വീഡിയോ സാമൂഹ്യ മാധ്യമങ്ങളില് വൈറലായതും പോയ വർഷമാണ്. ജനിച്ച ഉടനെ ഡോക്ടര് കയ്യിലെടുത്ത നവജാത ശിശു കാലുകള് ഉയര്‍ത്തി ചുവട് വെക്കുകയായിരുന്നു. നിരവധിപേർ സോഷ്യൽമീഡിയയിൽ ഈ വീ‍ഡിയോ ഷെയർ ചെയ്തു.\nഡെസ്പാസിറ്റോ എന്ന അത്ഭുത ഗാനം- പാട്ട് കൊണ്ട് ഒരു രാജ്യത്തെ സമ്പത്തിക തകർച്ചയിൽ നിന്ന് കരകയറാനാവുമോ? ആ കഥയാണ് ഡെസ്പാസിറ്റോ എന്ന സ്പാനിഷ് ഗാനത്തിന് പറയാനുള്ളത്. കടക്കെണിയിലായ പ്യൂർട്ടൊറീക്കയെ കരകയറ്റിയത് ഈയൊരൊറ്റ ഗാനമാണ്. 246 കോടിയിലധികം പ്രാവശ്യമാണ് ഈ പാട്ട് ആളുകള് യുട്യൂബ് വഴി കണ്ടത്.\nഎടവനക്കാട് പള്ളി കൊച്ചച്ചൻ ഡാൻസ്- വൈപ്പിന് എടവനക്കാട് പള്ളിയിലെ ഫാ.മാർട്ടിന് ഡിസിൽവ എന്നച്ചന്‍റെ ഡാൻസും ഫേസ്ബുക്കിൽ ഏറെ വൈറലായി. ഇടവകയിലെ കുട്ടികളുമായി ഈ കൊച്ചച്ചൻ നടത്തിയ കിടിലൻ ഡാൻസ് ഏറെ ച‍ർച്ചാവിഷയമായതോടെ വേറെയും വൈദികർ ഡാൻസുമായെത്തുകയുണ്ടായി.\nജിമിക്കി ഫീവർ- മലയാളത്തിലെ വെളിപാടിന്‍റെ പുസ്തകത്തിലെ ജിമിക്കി കമ്മല് എന്ന ഗാനം ഏറെ വൈറലായി. ഇത് ഏറ്റെടുത്ത് ഓരോരുത്തരം സ്വന്തമായി ചുവടുവെച്ച് വീഡിയോ ഇറക്കിയതോടെ യൂട്യൂബില് ഏറെ ഹിറ്റായ മലയാള ഗാനമായി ജിമിക്കി കമ്മല്\n98-ാം വയസ്സില് ബിരുദാനന്തര ബിരുദം നേടി രാജ്കുമാര് ആര്‍ട്ടിക്കിള് ഷോ\nWorld News viral stars of 2017 on social media viral stars of 2017 viral news 2017 viral news\nWeb Title : viral stars of 2017 on social media


ആവിഷ്‌കാര സ്വാതന്ത്ര്യം എന്നാല് എല്ലാത്തിനേയും പരിഹസിക്കല് അല്ല ; കേരളത്തിലേത് മതചിഹ്നങ്ങളെ അധിക്ഷേപിക്കുന്ന സര്‍ക്കാരെന്ന് കെ മുരളീധരന് - www.keralanewz.com-Malayalam News Portal\nആവിഷ്‌കാര സ്വാതന്ത്ര്യം എന്നാല് എല്ലാത്തിനേയും പരിഹസിക്കല് അല്ല ; കേരളത്തിലേത് മതചിഹ്നങ്ങളെ അധിക്ഷേപിക്കുന്ന സര്‍ക്കാരെന്ന് കെ മുരളീധരന്\nJune 13, 2019 June 13, 2019 Editor\tCongress, k.muraleedaran\nകണ്ണൂര് : ആവിഷ്‌കാര സ്വാതന്ത്ര്യം എന്നാല് എല്ലാത്തിനേയും പരിഹസിക്കല് അല്ലെന്ന് കെ. മുരളീധരന് എംപി. മതങ്ങളെ അപമാനിക്കുന്നത് ആവിഷ്‌കാരസ്വാതന്ത്ര്യമല്ല. മതചിഹ്നങ്ങളെ അധിക്ഷേപിക്കുന്ന സര്‍ക്കാരാണ് കേരളത്തിലേതെന്നും മുരളീധരന് പറഞ്ഞു. കാര്‍ട്ടൂണ് അവാര്‍ഡ് വിവാദത്തെ സൂചിപ്പിച്ചായിരുന്നു മുരളീധരന്റെ പരാമര്‍ശം. വടകരയിലെ സ്വതന്ത്രസ്ഥാനാര്‍ത്ഥി സിഒടി നസീറിനെതിരായ വധശ്രമക്കേസ് അന്വേഷണം സര്‍ക്കാര് അട്ടിമറിക്കുന്നു എന്നാരോപിച്ച് കണ്ണൂര് ജില്ലാ കോണ്‍ഗ്രസ് കമ്മിറ്റി സംഘടിപ്പിച്ച പ്രതിഷേധ സമരത്തില് സംസാരിക്കുകയായിരുന്നു കെ മുരളീധരന്.\nന്യൂനപക്ഷ സംരക്ഷണം പറയുന്ന സിപിഎം നോമ്ബുതുറ കഴിഞ്ഞ് വരുന്ന നസീറിനെയാണ് വെട്ടിക്കൊലപ്പെടുത്താന് ശ്രമിച്ചത്.നസീറിനെതിരായ ആക്രമണം നിയമസഭയില് അടിയന്തരപ്രമേയമായി വന്നപ്പോള് തലശ്ശേരി എംഎല്‍എ എഎന് ഷംസീറിനെതിരെ ആരോപണം ഉയര്‍ന്നിരുന്നു. എന്നാല് എന്തുകൊണ്ട് ഷംസീര് ആരോപണത്തിന് നിയമസഭയില് മറുപടി നല്‍കാന് തയ്യാറായില്ല. ഇത് സംശയം വര്‍ധിപ്പിക്കുന്നതായി കെ മുരളീധരന് പറഞ്ഞു.\nനസീര് വധക്കേസില് ഉയര്‍ന്ന ആരോപണങ്ങള്‍ക്ക് ഷംസീര് നിയമസഭയില് മറുപടി നല്‍കണമെന്നും മുരളീധരന് ആവശ്യപ്പെട്ടു. ടിപി ചന്ദ്രശേഖരന് വധക്കേസിന്റെ അന്വേഷണം ശരിയായ രീതിയില് മുന്നേറിയിരുന്നെങ്കില് ഇന്ന് അധികാരസ്ഥാനത്ത് പലരും ഉണ്ടാകുമായിരുന്നില്ല. വിമതരെ കൊല്ലുന്ന പരിപാടി സിപിഎം അവസാനിപ്പിക്കണെമന്നും മുരളീധരന് ആവശ്യപ്പെട്ടു.\nസിഒടി നസീര് വധശ്രമക്കേസില് കുറ്റക്കാര്‍ക്കെതിരെ മുഖം നോക്കാതെ നടപടി വേണമെന്ന് ആവശ്യപ്പെട്ട് കണ്ണൂര് ഡിസിസിയാണ് പ്രതിഷേധ സമരം സംഘടിപ്പിച്ചിട്ടുള്ളത്. ഡിസിസി പ്രസിഡന്റ് സതീശന് പാച്ചേനിയാണ് ഉപവാസ സമരം നടത്തുന്നത്. മട്ടന്നൂരിലെ ഷുഹൈബ് വധക്കേസിലെ സമരത്തിന് ശേഷം കണ്ണൂര് ഡിസിസിയുടെ നേതൃത്വത്തില് നടക്കുന്ന ആദ്യ പ്രതിഷേധ സമരമാണിത്.\n← ഭാര്യയെ ഭര്‍ത്താവ് മണ്ണെണ്ണ ഒഴിച്ച് തീ കൊളുത്തി കൊന്നു\n“മരണശേഷം ശരീരത്തില് ഒരു പൂവ് പോലും വയ്ക്കരുത് , സര്‍ക്കാരിന്‍റെ ഔദ്യോഗിക ആദരവും വേണ്ട” – സുഗതകുമാരി →\nഅമേഠിയില് നിന്നുള്ള എംപിയായി തുടരുമെന്ന് കോണ്‍ഗ്രസ് അധ്യക്ഷന് രാഹുല് ഗാന്ധി\nMarch 29, 2019 Editor Comments Off on അമേഠിയില് നിന്നുള്ള എംപിയായി തുടരുമെന്ന് കോണ്‍ഗ്രസ് അധ്യക്ഷന് രാഹുല് ഗാന്ധി\nഷാഫി പറമ്ബില് എം.എല്.എ പാലക്കാട് യു.ഡി.എഫ് സ്ഥാനാര്‍ഥിയായേക്കും\nMarch 12, 2019 Editor Comments Off on ഷാഫി പറമ്ബില് എം.എല്.എ പാലക്കാട് യു.ഡി.എഫ് സ്ഥാനാര്‍ഥിയായേക്കും


വടക്കന് ജില്ലകളില് കനത്തമഴ 24 മണിക്കൂര് കൂടി തുടരും, ന്യൂനമര്‍ദം ഞായറാഴ്ചയോടെ\nബംഗാള് ഉള്‍ക്കടലില് വിശഖപട്ടണം തീരത്തിനു സമീപം ഞായറാഴ്ച രാവിലെയോടെ പുതിയ ന്യൂനമര്‍ദം രൂപപ്പെട്ടേക്കും. ഈ മാസം 15 വരെ ന്യൂനമര്‍ദത്തിന്റെ സ്വാധീനം ഉണ്ടാകും. അതേസമയം, വടക്കന് കേരളത്തില് തുടരുന്ന ശക്തമായ മഴക്ക് ഞായറാഴ്ചയോടെ ശക്തികുറയും. ഞായറാഴ്ച കണ്ണൂര്, കോഴിക്കോട്, മലപ്പുറം, വയനാട് ജില്ലകളിലും ഇടുക്കിയിലും കനത്തമഴക്ക് സാധ്യതയുണ്ട്.\nമഹാരാഷ്ട്ര മുതല് വടക്കന് കേരളം വരെ നീളുന്ന ന്യൂനമര്‍ദപാത്തിയും അതിനോടനുബന്ധിച്ച് മഹാരാഷ്ട്ര തീരത്ത് സ്ഥിതിചെയ്യുന്ന ചക്രവാതച്ചുഴിയും വടക്കന് കേരളത്തില് അടുത്ത 24 മണിക്കൂര് കൂടി ശക്തമായ മഴക്ക് കാരണമാകും. നാളെ (ശനി) രാത്രിയോടെ ഈ ചക്രവാതച്ചുഴി ദുര്‍ബമാകുന്നതോടെ കര്‍ണാടക, ഗോവ, വടക്കന് കേരളം എന്നിവിടങ്ങളില് ലഭിക്കുന്ന ശക്തമായ മഴ കുറഞ്ഞു തുടങ്ങും. എങ്കിലും കാലവര്‍ഷക്കാറ്റ് അനുകൂലമായതിനാല് മഴ വിട്ടുനില്‍ക്കില്ല. ഞായറാഴ്ച പുതിയ ന്യൂനമര്‍ദം രൂപപ്പെടുന്നതിനാല് കാലവര്‍ഷക്കാറ്റ് ഇപ്പോഴത്തെ രീതിയില് തന്നെ തുടരാനാണ് സാധ്യത. എന്നാല് സംസ്ഥാനത്ത് ഈ ന്യൂനമര്‍ദം കനത്ത തുടര്‍ച്ചയായ മഴയുണ്ടാക്കില്ലെന്നാണ് ഇപ്പോഴത്തെ നിരീക്ഷണം. തിങ്കളാഴ്ച മുതല് ഒറ്റപ്പെട്ട ശക്തമായ മഴ മിക്ക ജില്ലകളിലും പ്രതീക്ഷിക്കാം.\nഇതു സംബന്ധിച്ച് കൂടുതല് കൃത്യമായ അവലോകനം അടുത്ത ദിവസങ്ങളില് പ്രതീക്ഷിക്കാം. ഈമാസം 19 നും 20 നും ഇടയിലായും ബംഗാള് ഉള്‍ക്കടലില് മറ്റൊരു ന്യൂനമര്‍ദത്തിന് സാധ്യതയുണ്ട്. ഇതേ കുറിച്ച് വിശദാംശങ്ങള് പിന്നീട് അപ്‌ഡേറ്റ് ചെയ്യുന്നതാണ്.


ഉമ്മന്‍ചാണ്ടിയുടെ പിന്തുണയുണ്ടായിട്ടും ചെന്നിത്തലക്ക് സ്ഥാനം തെറിക്കുന്നു; ഗ്രൂപ്പ് നേതാക്കള് കടുത്ത അമര്‍ഷത്തില് - Janayugom Online\nഉമ്മന്‍ചാണ്ടി അടക്കമുള്ള എ വിഭാഗത്തിന്‍റെ പിന്തുണയോടെ പ്രതിപക്ഷനേതാവായി തുടരാനുള്ള രമേശ് ചെന്നിത്തലയുടെ ശ്രമങ്ങള്‍ക്ക് തിരിച്ചടിയാകുന്നു. പ്രതിപക്ഷ നേതൃസ്ഥാനം രമേശ് ചെന്നിത്തലക്ക് നല്‍കി കെപിസിസി പ്രസിഡന്‍റായി തന്‍റെ വിശ്വസ്തന് കെ. സി ജോസഫിനെ പ്രതിഷ്ഠിക്കാനുള്ള നീക്കം ഉമ്മന്‍ചാണ്ടി നടത്തിയതും വൃഥാവിലാവുകയാണ്. പാര്‍ലമെന്‍ററി പാര്‍ട്ടി ലീഡര് സ്ഥാനം ഐ ഗ്രൂപ്പിനങ്കില് കെപിസിസി അധ്യക്ഷ സ്ഥാനം എ ഗ്രൂപ്പിനെന്ന സമവാക്യത്തിലൂടെ മുന്നോട്ടു പോകുവാനുള്ള ഗ്രൂപ്പുകള്‍ക്കാണ് കോണ്‍ഗ്രസ് ഹൈക്കമാന്‍ഡ് തടസം നിന്നിരിക്കുന്നതെന്നു പുറത്തുവരുന്ന റിപ്പോര്‍ട്ട്.\nപ്രതിപക്ഷ നേതാവായി വി.ഡി സതീശനെയും, കെപിസിസി പ്രസിഡന്‍റായി കെ.സുധാകരനെയും, യുഡിഎഫ് കണ്‍വീനറായി പി ടി തോമസിനേയും നിയമിക്കാനാണ് കോണ്‍ഗ്രസ് ഹൈക്കമാന്‍ഡ് തീരുമാനിച്ചിരിക്കുന്നതായി പുറത്തു വരുന്ന വാര്‍ത്തകള്. നേരത്തെെ എ വിഭാഗത്തിലെ എംഎല്‍എമാരെ കണ്ട ഉമ്മന്‍ചാണ്ടി ചെന്നിത്തലയെ പ്രതിപക്ഷനേതാവായി അംഗീകരിക്കാന് തീരുമാനിച്ചിരുന്നു. അതിനു പിന്നില് എട്ടു തവണ ഇരിക്കൂറില് മത്സരിച്ച കെ സി ജോശഫിനെ കെപിസിസി പ്രസിഡന്‍റാക്കാന് വേണ്ടിയായിരുന്നു. എ ഗ്രൂപ്പിലെ യുവ എംഎല്‍എമാര് എതിര്‍ത്തിരുന്നു. . ഐ ഗ്രൂപ്പില് തന്നെ ചെന്നിത്തല പ്രതിപക്ഷ നേതാവാകുുന്നതിനെ എതിര്‍ത്തിരുന്നു. എ ഗ്രൂപ്പില് നിന്നുള്ള തിരുവഞ്ചൂര് രാധാകൃഷ്ണനും, പി ടി തോമസും പ്രതിപക്ഷ നേതാവാകാനുള്ള താല്‍പര്യം അറിയിച്ചിരുന്നു. അവര് അത് പാര്‍ട്ടി ഹൈക്കമാന്‍ഡ് പ്രതിനിധികളെ അറിയിക്കുകുയും ചെയ്തു.\nഒരു ഘട്ടത്തില് എ ഗ്രൂപ്പ് യോഗത്തില് തിരുവഞ്ചൂര് പൊട്ടിതെറിച്ചതായി പറയപ്പെടുന്നു. പ്രതിപക്ഷനേതാവായി എ ഗ്രൂപ്പ് തന്നെ പരിഗണിക്കാത്തതിലുള്ള നീരസമണ് അതിനു പിന്നില്. എന്നാല് പിണറായി വിജയന്‍റെ നേതൃത്വത്തിലുള്ള എല്‍ഡിഎഫ് സര്‍ക്കാരില് പുതുമുഖങ്ങള് ക്യാബിനറ്റില് എത്തുമ്പോള് ഒരു പ്രത്യേകത തന്നെയാണ് . സിപിഐ മന്ത്രിമാരെല്ലാം പുതുമുഖങ്ങളാണ്. എന്നാല് അവര് വിവിധ ഭരണ രംഗത്തുള്‍പ്പെടെ പ്രാഗത്ഭം തെളിച്ച സംഘടനാശേഷിയുള്ളവരാണ്. പരിസ്ഥിതി പ്രവര്‍ത്തകന് പി. പ്രസാദ് ഉള്‍പ്പെടെയുള്ളവരാണ് സിപിഐയുടെ പ്രതിനിധികളായി മന്ത്രിസഭയിലെത്തുന്നത്. തെരഞ്ഞെടുപ്പില് ദയനീയ പരാജയം ഏറ്റുവാങ്ങിയിട്ടും പ്രതിപക്ഷനേതൃസ്ഥാനാത്തിനായി കോണ്‍ഗ്രസില് ഗ്രൂപ്പും, ഗ്രൂപ്പിനകത്തെ ഗ്രൂപ്പുമായി പരസ്പരം അണിയറയില് നീക്കം നടത്തുകയാണ്.\nഎല്‍ഡിഎഫ് മന്ത്രിമാരെ നിശ്ചയിച്ച് ഇച്ഛാശക്തിയോടെ അധികാരത്തില് എത്തുമ്പോള് 21 എംഎല്‍എമാരുടെ ഇടയില് നേതാവിനെ കണ്ടെത്തുവാന് കഴിയാതെ ഉഴലുകയാണ് കോണ്‍ഗ്രസ്. പാര്‍ട്ടി ഹൈക്കമാന്‍ഡ് പ്രതിനിധികള്‍ക്കുപോലും നേതാവിനെ കണ്ടെത്താന് കഴിഞ്ഞില്ല.ഒടുവില് ഡല്‍ഹിയില് നിന്നുള്ള അറിയിപ്പ് വരുമെന്ന പ്രതീക്ഷയിലാണ്.അതായത്,കോണ്‍ഗ്രസില് ഹൈക്കമാന്‍ഡ് കടും വെട്ടിന് ഒരുങ്ങുന്നു. കേരളത്തില് അടിമുടി മാറ്റം വേണമെന്നാണ് നിലപാട്.\nകെപിസിസി പ്രസിഡന്റ് സ്ഥാനത്ത് നിന്ന് മുല്ലപ്പള്ളി രാമചന്ദ്രന് തെറിക്കും. രമേശ് ചെന്നിത്തല പ്രതിപക്ഷ നേതൃസ്ഥാനത്ത് നിന്നും മാറും. പകരം പുതിയ ഗ്രൂപ്പിന് പുറത്തുള്ള നേതാക്കളാണ് വരാന് പോകുന്നത്. എ, ഐ, ഗ്രൂപ്പ് നേതാക്കള് ഇതോടെ ദുര്‍ബലമാവും. സിപിഎം അതിവേഗം സര്‍ക്കാര് രൂപീകരണവുമായി പോയിട്ടും കോണ്‍ഗ്രസ് മാറ്റത്തിന് ഒരുങ്ങാത്തത് ഹൈക്കമാന്‍ഡിനെ ചൊടിപ്പിച്ചിട്ടുണ്ട് ഇതാണ് പുറത്തുവരുന്ന റിപ്പോര്‍ട്ട് രമേശ് ചെന്നിത്തല തുടരാന് ആഗ്രഹിക്കുന്നുണ്ട്. എന്നാല് വേണ്ടെന്നാണ് ഹൈക്കമാന്‍ഡ് കടുത്ത നിലപാട്. വിഡി സതീശന്റെ പേരിനാണ് മുന്‍തൂക്കം. ഹൈക്കമാന്‍ഡ് നിരീക്ഷകര് നല്‍കിയ റിപ്പോര്‍ട്ടിന്റെ അടിസ്ഥാനത്തില് എത്രയും വേഗം പ്രതിപക്ഷ നേതാവിനെ പ്രഖ്യാപിക്കാനാണ് നീക്കം. എ ഗ്രൂപ്പിന്റെ പിന്തുണ ലഭിച്ചെങ്കിലും കൂടുതല് യുവ എംഎല്‍എമാര് ചെന്നിത്തല മാറണമെന്ന് ശക്തമായി ഹൈക്കമാന്‍ഡിനെ അറിയിച്ചു. ഇതാണ് വിഡി സതീശന് നറുക്ക് വീഴാന് കാരണം.യുവ എംംഎല്‍എമാര് അവരുടെ മുഖമായിട്ടാണ് വിഡി സതീശനെ ഉയര്‍ത്തി കാണിച്ചത്. എല്‍ഡിഎഫ് സര്‍ക്കാര് പുതുമുഖങ്ങളുമായി അധികാരമേല്‍ക്കുമ്പോള് പ്രതിപക്ഷത്തും അതേ നില പ്രകടമാകണം. ചെന്നിത്തല തുടര്‍ന്നാല് ജനങ്ങള്‍ക്കുള്ള വിശ്വാസ്യത കോണ്‍ഗ്രസില് മേല് ഇല്ലാതാക്കാവുമെന്നായിരുന്നു യുവനേതൃത്വം അറിയിച്ചത്.\nഏതെങ്കിലും ഗ്രൂപ്പ് നേതാവിനെ കാലങ്ങളായി പിന്തുണയ്ക്കുന്ന രീതിയായിരുന്നു കഴിഞ്ഞ കുറച്ച് വര്‍ഷങ്ങളായി തോല്‍ക്കുമ്പോഴും ജയിക്കുമ്പോഴും കോണ്‍ഗ്രസിനുണ്ടായിരുന്നത്. ഇത്തവണയും അതിന് തന്നെയാണ് ഉമ്മന് ചാണ്ടി ശ്രമിച്ചത്. രമേശ് ചെന്നിത്തലയ്ക്ക് പൂര്‍ണ പിന്തുണ പ്രഖ്യാപിച്ച ഉമ്മന് ചാണ്ടിക്ക് തിരിച്ചടിയാണ് അദ്ദേഹത്തെ മാറ്റാനുള്ള തീരുമാനം. കോണ്‍ഗ്രസ് വൃത്തങ്ങള് നല്‍കുന്ന സൂചന പ്രകാരം ദില്ലിയില് നിന്ന് ഇക്കാര്യം സംസ്ഥാന നേതൃത്വത്തെ അറിയിച്ചെന്നാണ്. കോണ്‍ഗ്രസ് വര്‍ക്കിംഗ് കമ്മിറ്റി അംഗവും, എഐസിസി ജനറല് സെക്രട്ടറിയും കൂടിയാണ് ഉമ്മന്‍ചാണ്ടി. കെപിസിസി അധ്യക്ഷന് മുല്ലപ്പള്ളി രാമചന്ദ്രന്‍റെ സ്ഥാനവും തെറിക്കും. കെ സുധാകരനാണ് അദ്ദേഹത്തിന് പകരം കെപിസിസി അധ്യക്ഷ സ്ഥാനത്തേക്ക് എത്തുക. ഇക്കാര്യത്തില് ഹൈക്കമാന്‍ഡ് സൂചന നല്‍കി കഴിഞ്ഞു. എംഎം ഹസനും സ്ഥാനം പോകും . യുഡിഎഫ് കണ്‍വീനറായി പിടി തോമസിനെയാണ് തിരഞ്ഞെടുക്കുക.\nഅതേസമയം സ്ഥാനങ്ങളൊക്കെ നഷ്ടപ്പെട്ട രമേശ് ചെന്നിത്തലയും മുല്ലപ്പള്ളി രാമചന്ദ്രനും സംസ്ഥാന തലത്തില് ഒന്നും ചെയ്യാനില്ലാത്തവരുമാകും. പാര്‍ട്ടിക്കുള്ളില് സ്ഥിരം മുഖങ്ങളെ നിര്‍ത്താന് വന് ഗ്രൂപ്പ് കളിയാണ് നടന്നത്. അതെല്ലാം ഹൈക്കമാന്‍ഡ് പൊളിച്ചിരിക്കുകയാണ്. കെപിസിസി അധ്യക്ഷനായി കെസി ജോസഫിനെ കൊണ്ടുവരാനും ഉമ്മന് ചാണ്ടി വന് നീക്കം തന്നെ നടത്തി. ഇരിക്കൂറിലും കോട്ടയത്തും കെസി ജോസഫിന് സീറ്റ് നേടിക്കൊടുക്കുന്നതില് ഉമ്മന് ചാണ്ടി പരാജയപ്പെട്ടിരുന്നു. അതുകൊണ്ടായിരുന്നു കെപിസിസി അധ്യക്ഷ സ്ഥാനം നല്‍കാമെന്ന് തീരുമാനിച്ചത്. എന്നാല് ഗ്രൂപ്പ് നേതാവായി ആരും കെപിസിസി അധ്യക്ഷ സ്ഥാനത്തേക്ക് വരേണ്ടതില്ലെന്ന നിലപാടില് ഹൈക്കമാന്‍ഡ് എത്തി. എ ഗ്രൂപ്പിനുള്ളിലും ജോസഫിനെ താല്‍പര്യമില്ലായിരുന്നു. സുധാകരന് തിരഞ്ഞെടുപ്പ് സമയത്ത് തന്നെ മുല്ലപ്പള്ളിയെ മാറ്റാനുള്ള നീക്കം നടത്തിയിരുന്നു. കണ്ണൂരില് മുല്ലപ്പള്ളിയെ മത്സരിപ്പിക്കാന് സീറ്റും വാഗ്ദാനം ചെയ്തു.\nമുല്ലപ്പള്ളി കണ്ണൂരില് മത്സരിച്ചാല് കെപിസിസി അധ്യക്ഷ സ്ഥാനം ഒഴിയുമെന്നും, അതോടെ തനിക്ക് അധ്യക്ഷനാവാമെന്നുമായിരുന്നു സുധാകരന് കരുതിയത്. എന്നാല് കണ്ണൂരില് കാലുവാരാന് സാധ്യതയുള്ളത് കൊണ്ട് മുല്ലപ്പള്ളി മത്സരിച്ചില്ല.എഐസിസി സംഘടനാജനറല് സെക്രട്ടറി കെസി വേണുഗോപാല് സുധാകരന് വേണ്ടെന്ന നിലപാടുമെടുത്തു.രമേശ് ചെന്നിത്തലയ്ക്ക് ഇനി എന്ത് റോള് കിട്ടുമെന്ന കാര്യത്തില് മാത്രമാണ് സംശയമുള്ളത്. അദ്ദേഹത്തെ എഐസിസി പുനസംഘടനയില് ദില്ലിയിലേക്ക് കൊണ്ടുവരാനുള്ള ഓപ്ഷനാണ് ഹൈക്കമാന്‍ഡിന്. പുതിയ നേതൃത്വത്തെ ചുമതലകള് കോണ്‍ഗ്രസ് ഹൈക്കമാന്‍ഡ് ഏല്‍പ്പിക്കുന്നത് ഗ്രൂപ്പ് മാനേജര്‍മാരില് വലിയ , പ്രതിഷേധവുമാണ് ഉയര്‍ന്നിരിക്കുന്നത്. കോണ്‍ഗ്രസ് ഹൈക്കമാന്‍ഡ് പ്രഖ്യാപനം നടത്തിയില്ലെങ്കിലും ഗ്രൂപ്പ് നേതാക്കളില് അമര്‍ഷം പുകയുകയാണ്. വെളുക്കന് തേച്ചത് പാണ്ടായി മാറാതിരുന്നാല് മതിയെന്ന നിലപാടിലാണവര്.\nEnglish Summary : Chennithala to lose opposition party leader position\nCONGRESS Chennithala opposition leader\nപ്രതിപക്ഷനേതാവ് ആരെന്നതില് കോണ്‍ഗ്രസില് പ്രതിസന്ധി തുടരുന്നു; ചെന്നിത്തല തന്നെ മതി ഉമ്മന് ചാണ്ടി


സൗദിയില് പ്രിവിലേജ് ഇഖാമ വിതരണം അടുത്ത മാസം ആരംഭിക്കും\nഅമ്പതോളം രാജ്യങ്ങളില് നിന്നുള്ള പൗരന്മാര് ഇതിനോടകം തന്നെ അപേക്ഷകൾ നല്‍കിയിട്ടുണ്ട്.\n25 Oct, 2019 at 07:23 PM\nസൗദിയില് വിദേശികൾക്ക് ദീർഘകാല താമസസൌകര്യവും ആനൂകൂല്യങ്ങളും നൽകുന്ന പ്രിവിലേജ് ഇഖാമ വിതരണം അടുത്തമാസം ആരംഭിച്ചേക്കും. അമ്പതോളം രാജ്യങ്ങളില് നിന്നുള്ള പൗരന്മാര് ഇതിനോടകം തന്നെ അപേക്ഷകൾ നല്‍കിയിട്ടുണ്ട്.\nപദ്ധതി വഴി രാജ്യത്ത് പതിനായിരം കോടി റിയാലിന്റെ വിദേശ നിക്ഷേപമാണ് പ്രതീക്ഷിക്കുന്നത്. നവംബർ പകുതിയോടെ പ്രിവിലേജ് ഇഖാമയുടെ ആദ്യ ബാച്ച് വിതരണം ചെയ്തേക്കുമെന്നാണ് സൂചന. ഇക്കഴിഞ്ഞ ജൂണ് 23 മുതലാണ് പ്രിവിലേജ് ഇഖാമക്കുളള അപേക്ഷകള് സ്വീകരിച്ചു തുടങ്ങിയത്. അതിന് ശേഷം ആയിരക്കണക്കിന് അപേക്ഷകളാണ് ഇത് വരെ ലഭിച്ചതെന്ന് പ്രീമിയം റസിഡന്‍സി സെന്റര് സി.ഇ.ഒ ബന്ദര് സുലൈമാന് അല് ആഈദ് പറഞ്ഞു.\nദീര്‍ഘകാല താമസത്തിന് എട്ട് ലക്ഷം സൗദി റിയാലും, ഹ്രസ്വകാല താമസത്തിന് വര്‍ഷം തോറും ഒരു ലക്ഷം റിയാൽ വീതവുമാണ് ഇതിന് ഫീസ് ഈടാക്കുന്നത്. 21 വയസ്സ് പൂർത്തിയായ, കാലവധിയുള്ള പാസ്സ് പോർട്ട് ഉടമകൾക്ക് പ്രിവിലേജ് ഇഖാമക്ക് ഓണ് ലൈനായി അപേക്ഷിക്കാം. അപേക്ഷകർ ഗുരുത ആരോഗ്യ പ്രശ്നങ്ങളുള്ളവരോ, ക്രിമിനൽ കേസുകളിലെ പ്രതിപട്ടികയിലുള്ളവരോ ആകാൻ പാടില്ല.\nതാമസ, വാണിജ്യ, വ്യാവസായിക ആവശ്യങ്ങൾക്ക് സ്വന്തം പേരിൽ സ്വത്തുക്കളും വാഹനങ്ങളും വാങ്ങുന്നതിനും, കുടുംബത്തേയും ബന്ധുക്കുളേയും വീട്ടുജോലിക്കാരെയും രാജ്യത്തേക്ക് കൊണ്ടുവരുന്നതിനും ഇവർക്ക് അനുമതിയുണ്ട്. കൂടാതെ സ്വകാര്യമേഖലയിൽ ജോലി ചെയ്യുക, ബിസിനസ്സ് നടത്തുക, റിയൽ എസ്റ്റേറ്റ് രംഗത്ത് പങ്കാളികളാവുക തുടങ്ങി നിരവധി ആനുകൂല്യങ്ങൾക്ക് ഇവർക്ക് അർഹതയുണ്ടാകും.


Jayasurya ത്രില്ലര് ചിത്രവുമായി Celluloid\nMAIN STORY Movie Updates STAR CHAT TOP STORY TRAILERS VIDEOS\nHome » Blog » ത്രില്ലര് ചിത്രവുമായി ജയസൂര്യ ‘ജോണ് ലൂഥര്’ ട്രെയിലര്\nJayasurya നായകനാവുന്ന പുതിയ ചിത്രം ‘ജോണ് ലൂഥറി’ ട്രെയിലര് പുറത്തിറങ്ങി. ഇന്‍വെസ്റ്റിഗേഷന് ത്രില്ലര് ഗണത്തില്‍പ്പെട്ട ചിത്രം സംവിധാനം ചെയ്യുന്നത് നവാഗതനായ അഭിജിത്ത് ജോസഫ് ആണ്. അലോന്‍സ ഫിലിംസിന്റെ ബാനറില് തോമസ് പി മാത്യുവാണ് ചിത്രം നിര്‍മ്മിക്കുന്നത്. ഛായാഗ്രഹണം റോബി വര്‍ഗീസ് രാജ്.\nഏറെ നിഗൂഢത നിറച്ചാണ് ട്രെയിലര് തയ്യാറാക്കിയിരിക്കുന്നത്. അപ്രതീക്ഷിതമായി നടക്കുന്ന അപകടവും അതിനെ ചുറ്റിപറ്റി നടക്കുന്ന സംഭവ വികാസങ്ങളുമാണ് ചിത്രമെന്നാണ് ട്രെയിലര് നല്‍കുന്ന സൂചന. ചുരുങ്ങിയ സമയം കൊണ്ട് തന്നെ ട്രെയിലര് പ്രേക്ഷകര് ഏറ്റെടുത്തു കഴിഞ്ഞു.\nപ്രവീണ് പ്രഭാകര് എഡിറ്റിംഗ് നിര്‍വ്വഹിക്കുന്ന ചിത്രത്തിന്റെ സംഗീതം ഷാന് റഹ്‌മാനാണ്. ചീഫ് അസോസിയേറ്റ് ഡയറക്ടര് ജിബിന് ജോണ്. സെഞ്ചുറിയാണ് വിതരണം.\nഎന്താടാ സജി, ഈശോ, മേരി ആവാസ് സുനോ തുടങ്ങിയ ചിത്രങ്ങളാണ് ജയസൂര്യയുടേതായി അണിയറയില് ഒരുങ്ങുന്നത്. Jayasurya യെ ടൈറ്റില് കഥാപാത്രമാക്കി നാദിര്‍ഷ സംവിധാനം ചെയ്ത ചിത്രമാണ് ഈശോ. ഗോഡ്ഫി സേവ്യര് ബാബു രചനയും സംവിധാനവും നിര്‍വ്വഹിക്കുന്ന ചിത്രമാണ് എന്താടാ സജി. ഇതില് കുഞ്ചാക്കോ ബോബനും ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. മഞ്ജുവാര്യരും ജയസൂര്യയും ആദ്യമായി ഒന്നിക്കുന്നുവെന്ന നിലയില് ശ്രദ്ധനേടിയ ചിത്രമാണ് മേരി ആവാസ് സുനോ. ക്യാപ്റ്റന്, വെള്ളം എന്നീ സൂപ്പര്‍ഹിറ്റുകള്‍ക്ക് ശേഷം പ്രജേഷ് സെന്നും ജയസൂര്യയും ഒന്നിക്കുന്ന മൂന്നാമത്തെ ചിത്രം കൂടിയാണിത്.\nജയസൂര്യ നായകനായെത്തിയ സണ്ണിയാണ് താരത്തിന്റേതായി അടുത്തിടെ പുറത്തിറങ്ങിയ ചിത്രം. ഡ്രീംസ് എന് ബിയോണ്ടിന്റെ ബാനറില് രഞ്ജിത്ത് ശങ്കറും ജയസൂര്യയും ചേര്‍ന്ന് നിര്‍മ്മിച്ച സണ്ണി ഇരുവര് ഒരുമിക്കുന്ന എട്ടാമത്തെ ചിത്രായിരുന്നു.രഞ്ജിത്ത് ശങ്കറാണ് ചിത്രം സംവിധാനം ചെയ്തിരിക്കുന്നത്.\nTags: Abhijith Joseph, deepak parambol, jayasurya, John Luther Official Trailer, Thomas P Mathew\nപുലിയാ… വരയന് പുലി, ‘വരയന്’ ട്രെയിലര്


സുരേന്ദ്രനെ അതൃപ്തിയറിയിച്ച് ബിജെപി ദേശീയ നേതൃത്വം; കേരളത്തിൽ തൽക്കാലം നേതൃമാറ്റമില്ല | bjp national leadership dissatisfied with kerala situation and no change of leadership in kerala for the time being\nസുരേന്ദ്രനെ അതൃപ്തിയറിയിച്ച് ബിജെപി ദേശീയ നേതൃത്വം; കേരളത്തിൽ തൽക്കാലം നേതൃമാറ്റമില്ല\nപാർട്ടി ദേശീയ അധ്യക്ഷൻ ജെ പി ന‌ദ്ദയുമായി സുരേന്ദ്രൻ കൂടിക്കാഴ്ച നടത്തി. ഈ കൂടിക്കാഴ്ചയിലാണ് പ്രധാനമന്ത്രി അടക്കമുള്ളവരുടെ അതൃപ്തി നദ്ദ സുരേന്ദ്രനെ അറിയിച്ചത്. കേരളത്തിലെ സാഹചര്യങ്ങൾ ഈ നിലയിൽ മുമ്പോട്ട് പോകുന്നതിൽ കാര്യമില്ല എന്ന നിലപാടും ബിജെപി അധ്യക്ഷൻ അറിയിച്ചതായാണ് സൂചന.\nDelhi, First Published Jun 10, 2021, 5:22 PM IST\nദില്ലി: തെരഞ്ഞെടുപ്പ് പരാജയത്തിലും നിലവിലെ വിവാദങ്ങളിലും ബിജെപി ദേശീയ നേതൃത്വം കെ സുരേന്ദ്രനെ അതൃപ്തി അറിയിച്ചു. എന്നാൽ, സംസ്ഥാന ബിജെപിയിൽ തല്ക്കാലം നേതൃമാറ്റം ഉണ്ടാവില്ല.\nകെ സുരേന്ദ്രനും വി മുരളീധരനുമെതിരെ വലിയ പരാതികളാണ് ദേശീയ നേതൃത്വത്തിന് കിട്ടിയിരിക്കുന്നത്. ദേശീയ നേതൃത്വം അതിൽ അതൃപ്തരാണ്. ദേശീയ നേതൃത്വത്തിന്റെ നിലപാട് മയപ്പെടുത്തുന്നതിനാണ് സുരേന്ദ്രൻ ദില്ലിയിലെത്തിയത്. പാർട്ടി ദേശീയ അധ്യക്ഷൻ ജെ പി ന‌ദ്ദയുമായി സുരേന്ദ്രൻ കൂടിക്കാഴ്ച നടത്തി. ഈ കൂടിക്കാഴ്ചയിലാണ് പ്രധാനമന്ത്രി അടക്കമുള്ളവരുടെ അതൃപ്തി നദ്ദ സുരേന്ദ്രനെ അറിയിച്ചത്. കേരളത്തിലെ സാഹചര്യങ്ങൾ ഈ നിലയിൽ മുമ്പോട്ട് പോകുന്നതിൽ കാര്യമില്ല എന്ന നിലപാടും ബിജെപി അധ്യക്ഷൻ അറിയിച്ചതായാണ് സൂചന. കേരളത്തിലെ സാഹചര്യങ്ങളെക്കുറിച്ച് വിശദമായ റിപ്പോർട്ട് നൽകാനുള്ള നിർദ്ദേശവും നൽകിയിട്ടുണ്ട്.\nഅതേസമയം, രാഷ്ട്രീയ ആക്രമണങ്ങളെ അതേരീതിയിൽ പ്രതിരോധിക്കാനുള്ള അനുമതിയും ജെ പി നദ്ദ നൽകിയിട്ടുണ്ട്. തല്ക്കാലം നേതൃമാറ്റം ഉണ്ടാകില്ലെങ്കിലും സംഘടനാപരമായ പ്രശ്നങ്ങൾ അടിയന്തരമായി പരിഹരിക്കണം. ഗൗരവമായ തിരുത്തൽ കേരളത്തിൽ വേണമെന്ന നിർദ്ദേശവും കേന്ദ്രനേതൃത്വം മുന്നോട്ട് വെക്കുന്നുണ്ട്.


അമിതവണ്ണം കുറയ്ക്കാന് സഹായിക്കുന്ന അഞ്ച് തരം ചായകള് | Teas can help you to lose weight\nഅമിതവണ്ണം കുറയ്ക്കാന് സഹായിക്കുന്ന അഞ്ച് തരം ചായകള്\nFirst Published 1, Aug 2020, 11:38 AM\nകടുപ്പത്തിലൊരു ചായ മലയാളികളുടെ പതിവ് ശീലങ്ങളില് ഒന്നാണ്. അതിരാവിലത്തെ ചായ കുടിയും അതിന്‍റെ കൂടെയുള്ള പത്രവായനയും രാഷ്ട്രീയംപറച്ചിലുമൊക്കെ മലയാളികള്‍ക്ക് മാത്രമുള്ളതാണെന്നും പറയേണ്ടി വരും. പറഞ്ഞുവരുന്നത് പല തരം ചായകളെക്കുറിച്ചാണ്. ചായയില് നിരവധി ആരോഗ്യ ഗുണങ്ങളുണ്ട്. ചായയില് അടങ്ങിയിരിക്കുന്ന ആന്റിഓക്‌സിഡന്റുകൾ ശരീരത്തിന്റെ ആരോഗ്യത്തിന് ഏറെ നല്ലതാണ്. ഇന്ന് പലരെയും അലട്ടുന്ന അമിതവണ്ണം നിയന്ത്രിക്കാന് പോലും ചായ സഹായിക്കും എന്നാണ് വിദഗ്ധര് പറയുന്നത്. ഇവിടെയിതാ വണ്ണം കുറയ്ക്കാന് നിങ്ങളെ സഹായിക്കുന്ന അഞ്ച് ചായകള് പരിചയപ്പെടാം.\nഇതിനോടകം തന്നെ മലയാളികളുടെ ആരോഗ്യസംരക്ഷണത്തിന്‍റെ ഭാഗമായിക്കഴിഞ്ഞു ഗ്രീന് ടീ. അമിതവണ്ണം കുറയ്ക്കുന്നതോടൊപ്പം ചീത്ത കൊളസ്‌ട്രോളിന്‍റെ അളവ് കുറയ്ക്കാനും ആന്‍റിഓക്സിഡന്‍റുകള് ധാരാളം അടങ്ങിയ ഗ്രീന് ടീ സഹായിക്കും.\nഭാരം കുറയ്ക്കാന് ഏറെ സഹായകമാണ് ഇഞ്ചി ചായ. പ്രതിരോധശേഷി കൂട്ടാനും രക്തത്തിലെ പഞ്ചസാരയുടെ അളവ് നിയന്ത്രിക്കാനും ഇവ സഹായിക്കും.\nമലയാളികളുടെ പ്രിയപ്പെട്ട കട്ടന്‍ചായയും വണ്ണം കുറയ്ക്കാന് സഹായിക്കുന്നതാണ്. 'പോളിഫിനോള്‍സ്' എന്നറിയപ്പെടുന്ന ആന്‍റി ഓക്‌സിഡന്‍റുകളാല് സമ്പുഷ്ടമാണ് 'ബ്ലാക്ക് ടീ'. ഇത് ദഹനപ്രവര്‍ത്തനങ്ങളെ എളുപ്പത്തിലാക്കാന് ഏറെ സഹായകമാണ്. ഇതേ ഘടകം തന്നെയാണ് വണ്ണം കുറയ്ക്കാനും സഹായിക്കുന്നത്. ഒപ്പം കട്ടന് ചായ രക്തത്തിലെ പഞ്ചസാരയുടെ അളവിനെ കുറയ്ക്കാന് സഹായിക്കുന്നു.\nപെപ്പര്‍മിന്‍റ് ടീ ഇഷ്ടമാണോ? വിശപ്പിനെ നിയന്ത്രിക്കാന് സഹായിക്കുന്നതാണ് പെപ്പര്‍മിന്‍റ് ടീ. അതുവഴി വണ്ണം നിയന്ത്രിക്കാനും ഇവ സഹായിക്കും.\nചൈനയില് വളരെയധികം പ്രചാരത്തിലുള്ള ഊലോങ് ചായ അമിതവണ്ണവും കൊളസ്‌ട്രോളും കുറയ്ക്കാനുള്ള മികച്ച ഔഷധം കൂടിയാണ്. ഓണ്‍ലൈന് വഴി മാത്രമാണ് ഊലോങ് തേയില പായ്ക്കറ്റുകള് ഇന്ത്യയില് ലഭിക്കുന്നത്.


'ധോനിയെ പ്രകോപിപ്പിക്കാനും, അസ്വസ്ഥനാക്കാനും കഴിയുക എനിക്ക് മാത്രം'; രഹസ്യങ്ങളുമായി സാക്ഷി - Samakalika Malayalam\n'ധോനിയെ പ്രകോപിപ്പിക്കാനും അസ്വസ്ഥനാക്കാനും കഴിയുക എനിക്ക് മാത്രം'; രഹസ്യങ്ങളുമായി സാക്ഷി\nBy സമകാലിക മലയാളം ഡെസ്‌ക് | Published: 20th November 2020 12:15 PM |\nLast Updated: 20th November 2020 12:16 PM | A+A A- |\nദുബായ്: ജന്മദിനാഘോഷങ്ങളുടെ തിരക്കിലായിരുന്നു ഇന്ത്യന് മുന് നായകന് എംഎസ് ധോനിയുടെ ഭാര്യ സാക്ഷി. ക്രിക്കറ്റ് ലോകത്ത് നിന്നുള്ളവരും ആരാധകരും സാക്ഷിക്ക് ആശംസ നേര്‍ന്ന് എത്തിയതിന് ഇടയില് ഒരു വീഡിയോയുമായിട്ടായിരുന്നു ചെന്നൈ സൂപ്പര് കിങ്‌സിന്റെ വരവ്. അവിടെ സാക്ഷി വെളിപ്പെടുത്തുന്ന രഹസ്യങ്ങള് വീണ്ടും ആരാധകരെ കൗതുകത്തിലാക്കുന്നു.\nധോനിയെ പ്രകോപിപ്പിക്കാനും അസ്വസ്ഥനാക്കാനും സാധിക്കുന്ന ഒരേയൊരു വ്യക്തി ഞാനാണ്. തങ്ങള് ഇരുവരും ക്രിക്കറ്റിനെ കുറിച്ച് സംസാരിക്കാറില്ലെന്നും സാക്ഷി പറയുന്നു. അത് അദ്ദേഹത്തിന്റെ പ്രൊഫഷനാണ്. സിവ ധോനി പറഞ്ഞാല് മാത്രമാണ് കാര്യങ്ങള് അനുസരിക്കുക. ഭക്ഷണം വേഗത്തില് കഴിക്കാനോ, ആ പച്ചക്കറി കഴിക്കാനോ ഞാന് സിവയോട് പറഞ്ഞാല്, പത്ത് വട്ടം ഞാന് അത് പറഞ്ഞുകൊണ്ടിരിക്കണം. മഹിയുടെ അമ്മ പറഞ്ഞാലും അങ്ങനെ തന്നെ..എന്നാല് മഹി ഒരു തവണ പറഞ്ഞാല് അപ്പോള് തന്നെ അവള് അനുസരിക്കും, സാക്ഷി പറഞ്ഞു.\nലോകകപ്പിന്റെ സമയത്താണ് സിവ ജനിച്ചത്. നിന്റെ ഭര്‍ത്താവ് വരുന്നില്ലല്ലോ എന്ന ഭാവത്തിലായിരുന്നു ആ സമയം ആശുപത്രിയിലുള്ള എല്ലാവരും. എന്നാല് എനിക്ക് അത് പ്രശ്‌നമുണ്ടായില്ല. ക്രിക്കറ്റിനാണ് അദ്ദേഹം മുന്‍ഗണന നല്‍കുന്നത്. അദ്ദേഹത്തിനാണ് എന്റെ മുന്‍ഗണന. നമ്മള് സ്‌നേഹിക്കുന്ന ഒരു കാര്യത്തില് ത്യാഗം എന്ന് പറയാറില്ല. ആ വ്യക്തിയെ ഇഷ്ടപ്പെടുന്നത് കൊണ്ടാണ് നമ്മള് അങ്ങനെ ചെയ്യുന്നത് എന്നും സാക്ഷി പറഞ്ഞു.\nഎംഎസ് ധോനി സാക്ഷി സിങ്


'ശബരിമലയിൽ പുതിയ സത്യവാങ്മൂലം നൽകുമെന്ന് പറഞ്ഞിട്ടില്ല'; എം.എ.ബേബി – News18 Malayalam\n'ശബരിമലയിൽ പുതിയ സത്യവാങ്മൂലം നൽകുമെന്ന് പറഞ്ഞിട്ടില്ല'; എം.എ.ബേബി\nസ്ത്രീപ്രവേശനവുമായി ബന്ധപ്പെട്ട പുനഃപരിശോധനാ ഹര്‍ജികളില് വാദം വരുന്ന സമയത്ത് ആവശ്യമെങ്കില് പുതിയ സത്യവാങ്മൂലം നല്‍കാന് തയ്യാറെന്ന് എം.എ.ബേബി വ്യക്തമാക്കിയിരുന്നു. ഇതു വിവാദമായതിനു പിന്നാലെയാണ് തിരുത്തുമായി രംഗത്തെത്തിയത്.\nതിരുവനന്തപുരം: ശബരിമലയിലെ യുവതീപ്രവേശവുമായി ബന്ധപ്പെട്ട് പുതിയ സത്യവാങ്മൂലം നല്‍കുമെന്നു പറഞ്ഞത് തിരുത്തി സിപിഎം പി.ബി.അംഗം എം.എ.ബേബി. സത്യവാങ്മൂലം കൊടുക്കുന്നു എന്ന നിലയില് താന് പറഞ്ഞുവെന്ന പ്രചാരണം തന്റെയോ പാര്‍ട്ടിയുടെയോ കാഴ്ചപ്പാടല്ലെന്നും അദ്ദേഹം വ്യക്തമാക്കി. ശബരിമല വിധി വന്നതിനുശേഷം മാത്രം ചിന്തിക്കേണ്ട വിഷയമാണത്. വിധി നടപ്പാക്കുന്നത് സാമൂഹിക സംഘർഷത്തിന് വഴിവയ്ക്കരുത്. പാർട്ടി വീക്ഷണം ബലം പ്രയോഗിച്ച് നടപ്പാക്കില്ല. തന്റെ പേരിൽ ശബരിമല അനുകൂല പ്രചാരണം നടക്കുന്നത് ശരിയല്ലെന്നും ബേബി പറഞ്ഞു.\nയുവതീപ്രവേശം ആവശ്യപ്പെട്ടത് ബിജെപി പ്രവർത്തകരായ സ്ത്രീകളാണ്. യുവതീപ്രവേശം അനുവദിച്ചുകൊണ്ടുള്ള വിധി പാർട്ടി പത്രത്തിൽ ബിജെപി ആഘോഷിക്കുകയായിരുന്നു. സുപ്രീംകോടതി ഇക്കാര്യത്തില് വിധി പ്രസ്താവിക്കുമ്പോള് ഇടത് സര്‍ക്കാരാണ് ഭരണത്തിലുളളതെങ്കില് വിധി നടപ്പാക്കുന്നതിലെ പ്രായോഗിക പ്രശ്‌നങ്ങള് ഞങ്ങള് ബന്ധപ്പെട്ടവരുമായി ചര്‍ച്ച ചെയ്യും. പാര്‍ട്ടിപരമായ നിലപാടോ കാഴ്ചപ്പാടോ ബലംപ്രയോഗിച്ച് നടപ്പാക്കുകയില്ല. സാമൂഹിക സമവായമുണ്ടാക്കാനാണ് സര്‍ക്കാര് ശ്രമിക്കുകയെന്നും അദ്ദേഹം പറഞ്ഞു.\nഅതേസമയം, ശബരിമല വിഷയത്തിൽ പുതിയ നിയമനിർമാണമെന്ന കോൺഗ്രസ് നിലപാട് മൗഢ്യമാണെന്നും അദ്ദേഹം പറഞ്ഞു.\nസ്ത്രീ തുല്യതയ്ക്ക് വേണ്ടിയാണ് ഇടതുപക്ഷം നിലകൊള്ളുന്നത്. ആദ്യഘട്ടത്തില് കോണ്‍ഗ്രസും ബിജെപിയുമടക്കം എല്ലാവരും അംഗീകരിച്ച സാഹചര്യത്തിലാണ് ശബരിമലയിലെ കോടതി വിധി നടപ്പാക്കാന് സര്‍ക്കാര് ശ്രമിച്ചതെന്നും ബേബി പറഞ്ഞു.\nവൈരുദ്ധ്യാത്മക ഭൗതികവാദത്തെക്കുറിച്ചുള്ള പരാമര്‍ശത്തില് എം വി ഗോവിന്ദനെയും ബേബി പിന്തുണച്ചു. നീണ്ട പ്രസംഗത്തില് ചിലഭാഗം മാത്രമെടുത്താണ് മാധ്യമങ്ങൾ ചര്‍ച്ചകളും വിശകലനങ്ങളും നടത്തുന്നത്. ഓരോ രാജ്യത്തെയും സവിശേഷതകള്‍ക്കനുസരിച്ചാണ് കമ്മ്യൂണിസ്റ്റ് പാര്‍ട്ടികള് പ്രവര്‍ത്തിക്കുന്നത്. ഇതാണ് ഇന്ത്യന് സാഹചര്യത്തില് ഗോവിന്ദന് മാസ്റ്റര് പറഞ്ഞതെന്നും എം എ ബേബി പറഞ്ഞു.\ncpicpmdialectical materialismM V GovindanMA Babysabarimala row


മുഖക്കുരു ഗുരുതരമെങ്കിലും ഈസിയായി മാറ്റാം | Acne Treatments you can easily find at home - Malayalam BoldSky\nമുഖക്കുരു ഗുരുതരമെങ്കിലും ഈസിയായി മാറ്റാം\n| Published: Monday, December 5, 2016, 12:33 [IST]\nമുഖക്കുരു കൊണ്ടുണ്ടാകുന്ന പ്രയാസം പലപ്പോഴും യുവതലമുറയുടെ ഉറക്കം കെടുത്തുന്ന ഒന്നാണ്. എത്രയൊക്കെ ശ്രമിച്ചിട്ടും മുഖക്കുരു പോലുള്ള പ്രശ്‌നങ്ങളെ പുറത്താക്കാന് കഴിയുന്നില്ലെങ്കില് അതുണ്ടാക്കുന്ന മാനസിക സമ്മര്‍ദ്ദം ചില്ലറയല്ല.\nമുഖക്കുരു ഏറ്റവും അധികം ലക്ഷ്യമിടുന്നത് ചെറുപ്പക്കാരെയാണ്. എന്നാല് ഇതിന് പ്രകൃതിദത്തമായ പ്രതിവിധിയാണ് അത്യാവശ്യം വേണ്ടത്. കാരണം പാര്‍ശ്വഫലങ്ങള് ഇല്ലെന്നത് തന്നെയാണ് ഇതിന്റെ പ്രത്യേകത. എങ്ങനെ ശല്യക്കാരായ മുഖക്കുരുവിനെ ഇല്ലാതാക്കാം എന്ന് നോക്കാം. ആര്യവേപ്പിലെ ഈ ഗുണം അറിയാതെ പോകരുത്\nകറ്റാര്‍വാഴയ്ക്ക് ആരോഗ്യ സൗന്ദര്യഗുണങ്ങള് നിരവധിയാണ്. ഇതിലുള്ള ആന്റിബാക്ടീരിയല് പവ്വര് ആണ് പലപ്പോഴും മുഖക്കുരുവെന്ന പ്രശ്‌നത്തെ നിസ്സാരമായി ഇല്ലാതാക്കുന്നത്. കറ്റാര്‍വാഴയുടെ ജെല് എടുത്ത് പഞ്ഞി ഉപോഗിച്ച് മുഖത്ത് തേച്ച് പിടിപ്പിക്കാം. ഉണങ്ങിയ ശേഷം കഴുകിക്കളയാം. ആഴ്ചയില് മൂന്ന് തവണയെങ്കിലും ഇത്തരത്തില് ചെയ്യാം. ഇത് മുഖക്കുരുവിനെ നശിപ്പിക്കുന്നു.\nആപ്പിള് സിഡാര് വിനീഗര് ആണ് മറ്റൊന്ന്. ഇതിലുള്ള ലാക്ടിക് ആസിഡ് മുഖക്കുരു ഉണ്ടാക്കുന്ന ബാക്ടീരിയകളെ ഇല്ലാതാക്കുകയും മുഖചര്‍മ്മത്തിന് മൃദുത്വം നല്‍കുകയും ചെയ്യുന്നു. മൂന്ന് ടീസ്പൂണ് വെള്ളത്തില് ആപ്പിള് സിഡാര് വിനീഗര് മിക്‌സ് ചെയ്ത് മുഖത്ത് നല്ലതു പോലെ പഞ്ഞി ഉപയോഗിച്ച് തേച്ച് പിടിപ്പിക്കുക. 10 മിനിട്ടിനു ശേഷം കഴുകിക്കളയാം.\nബേക്കിംഗ് സോഡയാണ് മറ്റൊന്ന്. ഒരു ടീസ്പൂണ് ബേക്കിംഗ് സോഡയില് ഒരു ടീസ്പൂണ് വെള്ളം മിക്‌സ് ചെയ്ത് അല്‍പം നാരങ്ങ നീരു കൂടി മിക്‌സ് ചെയ്ത് തേച്ച് പിടിപ്പിക്കാം. ആഴ്ചയില് മൂന്ന് തവണ ഇത് തുടരാം.\nമുഖക്കുരുവിനെ പ്രതിരോധിയ്ക്കാനുള്ള മറ്റൊരു പ്രകൃതിദത്തമായ വഴിയാണ് ടീ ട്രീ ഓയില്. അര ടീസ്പൂണ് ടീ ട്രീ ഓയില് രണ്ട് ടേബിള് സ്പൂണ് വെള്ളം അല്‍പം കറ്റാര് വാഴയുടെ ജെല് എന്നിവയാണ് ആവശ്യമുള്ള സാധനങ്ങള്. ഇത് മുഖത്ത് തേച്ച് പിടിപ്പിച്ച് നല്ലതുപോലെ കഴുകിക്കളയുക.\nനാരങ്ങ നീര് മുഖത്തെ അമിത എണ്ണമയത്തെ ഇല്ലാതാക്കുന്നു. ഇത് മൃതകോശങ്ങളെ ഇല്ലാതാക്കുന്നു. നാരങ്ങ നീര് മുഖത്ത് തേച്ച് പിടിപ്പിച്ച് 10 മിനിട്ടിനു ശേഷം കഴുകിക്കളയാം. ആഴ്ചയില് മൂന്ന് തവണയെങ്കിലും ഇത് തുടരാം.\nഓറഞ്ച് തൊലിയും നാരങ്ങയും\nഓറഞ്ച് തൊലി ഉണക്കിപ്പൊടിച്ചത് നാരങ്ങ നീരുമായി മിക്‌സ് ചെയ്ത് മുഖത്ത് തേച്ച് പിടിപ്പിക്കുക. അല്‍പസമയത്തിനു ശേഷം കഴുകിക്കളയാം. ഇത് മുഖക്കുരുവിനേയും മുഖക്കുരു പാടുകളേയും മാറ്റുന്നു.\nവെള്ളരിയ്ക്ക നല്ലൊരു ആസ്ട്രിജന്റ് തന്നെയാണ്. ഇത് മുഖക്കുരുവിനെ ഇല്ലാതാക്കുന്നു. വെള്ളരിയ്ക്ക നീര് മുഖത്ത് തേച്ച് പിടിപ്പിച്ച് നല്ലതു പോലെ കഴുകിക്കളയാം. ഇത് മുഖക്കുരുവിനെ ഇല്ലാതാക്കുന്നു.\nRead more about: acne face beauty മുഖക്കുരു മുഖം സൗന്ദര്യം\nAcne Treatments you can easily find at home\nHere are some items you can easily find at home that would help you get rid of your acne once and for all.\nStory first published: Monday, December 5, 2016, 12:33 [IST]\nDec 5, 2016 ലെ വാര്‍ത്തകള്


വിക്രം ലാന്‍ഡറിന്റെ സ്ഥാനം കണ്ടെത്തി - Janayugom Online\nHome / Latest News / വിക്രം ലാന്‍ഡറിന്റെ സ്ഥാനം കണ്ടെത്തി\nPosted on September 08, 2019, 2:49 pm\nബംഗളുരു: ചന്ദ്രയാന്2ന്റെ ലാന്‍ഡര് വിക്രമിനെ ചന്ദ്രോപരിതലത്തില് കണ്ടെത്തി. ഇതുമായി ബന്ധം പുനഃസ്ഥാപിക്കാന് ശ്രമിച്ചു വരികയാണെന്ന് ഐഎസ്ആര്‍ഒ മേധാവി കെ ശിവന് അറിയിച്ചു.\nശനിയാഴ്ച രാവിലെയാണ് ലാന്‍ഡറുമായുള്ള ബന്ധം നഷ്ടമായത്. ചന്ദ്രന്റെ ദക്ഷിണധ്രുവത്തില് ഇറങ്ങാനുള്ള ചരിത്രപരമായ ശ്രമത്തിനിടെയായിരുന്നു ബന്ധം നഷ്ടമായത്. ചന്ദ്രോപരിതലത്തിന് കേവലം 2.1 കിലോമീറ്റര് ദൂരത്ത് വച്ചാണ് ബന്ധം നഷ്ടമായത്. ലാന്‍ഡറിന്റെ തെര്‍മല് ചിത്രം ഓര്‍ബിറ്റര് പകര്‍ത്തിയിട്ടുണ്ട്. എന്നാല് ഇനിയും ആശയവിനിമയം പുനഃസ്ഥാപിക്കാനായിട്ടില്ല. ഉടന് തന്നെ ബന്ധം പുനഃസ്ഥാപിക്കാനാകുമെന്ന പ്രതീക്ഷയും ശിവന് പങ്കുവച്ചു. ലാന്‍ഡറിന് കേടുപാടുകള് സംഭവിച്ചിട്ടുണ്ടോയെന്ന കാര്യം വ്യക്തമല്ലെന്നും അദ്ദേഹം കൂട്ടിച്ചേര്‍ത്തു.\nആയിരം കോടിരൂപ ചെലവിട്ട ചാന്ദ്രയാന്2 ദൗത്യത്തിലൂടെ ബഹിരാകാശ രംഗത്ത് ചരിത്രം സൃഷ്ടിക്കാമെന്ന പ്രതീക്ഷയിലായിരുന്നു ഇന്ത്യ. ചന്ദ്രോപരിതലത്തില് ഇറങ്ങുന്ന നാലാമത്തെ രാജ്യമായി ഇന്ത്യ ഇതിലൂടെ മാറിയേനെ. അമേരിക്ക, റഷ്യ, ചൈന തുടങ്ങിയ രാജ്യങ്ങള് മാത്രമാണ് നേരത്തെ ചന്ദ്രോപരിതലത്തില് ബഹിരാകാശ വാഹനങ്ങള് വിജയകരമായി ഇറക്കിയത്. ആദ്യ ശ്രമത്തില് തന്നെ ദക്ഷിണ ധ്രുവത്തില് ഇറങ്ങുന്ന ആദ്യ രാജ്യമെന്ന പദവിയും ഇതിലൂടെ ഇന്ത്യയ്ക്ക് ലഭിക്കുമായിരുന്നു. അവസാനഘട്ടത്തിലെ തെറ്റായ ചില നടപടികളാണ് ബന്ധം നഷ്ടമാകാനുള്ള കാരണമെന്ന് കെ ശിവന് കഴിഞ്ഞ ദിവസം ദൂരദര്‍ശന് നല്‍കിയ അഭിമുഖത്തില് പറഞ്ഞിരുന്നു. ലാന്‍ഡിംഗിന്റെ അവസാന പതിനഞ്ച് മിനിറ്റ് ഏറെ നിര്‍ണായകമാണെന്ന് നേരത്തെ തന്നെ ഐഎസ്ആര്‍ഒ വ്യക്തമാക്കിയിരുന്നു. പതിനഞ്ച് മിനിറ്റ് ഭീകരത എന്നാണ് അവര് ഇതിനെ വിശേഷിപ്പിച്ചിരുന്നത്.\nവളരെ സങ്കീര്‍ണമായ പ്രക്രിയയാണിത്. തങ്ങള്‍ക്ക് ഇത് പുതുമയുള്ളതും. നേരത്തെ ചെയ്തവര്‍ക്ക് പോലും ഇത് വലിയ വെല്ലുവിളിയാണെന്നും അദ്ദേഹം പറഞ്ഞിരുന്നു. വിക്രം ലാന്‍ഡറും ഇതിനുള്ളിലുള്ള ലൂണാര് റോവര് പ്രഗ്യാനും പതിനാല് ദിവസം മാത്രമാണ് പ്രവര്‍ത്തിക്കുകയെന്നും ഈ വേളയില് ധാരാളം ഉപരിതല പരീക്ഷണങ്ങള് നടത്തുമെന്നും ഐഎസ്ആര്‍ഒ അറിയിച്ചിരുന്നു.\nഎന്നാല് ചന്ദ്രനെ വലം വയ്ക്കുന്ന ഓര്‍ബിറ്റര് ഏഴ് വര്‍ഷം പ്രവര്‍ത്തിക്കുമെന്നാണ് ഇപ്പോഴത്തെ നിരീക്ഷണം. ഇതിലൂടെ ചന്ദ്രന്റെ ഭ്രമണത്തെക്കുറിച്ച് കൂടുതല് വിവരങ്ങള് ശേഖരിക്കാനാകും. കൂടാതെ ചന്ദ്രനിലെ ധാതുക്കളെയും ജലസാനിധ്യത്തെക്കുറിച്ചും അറിയാനാകും.\nജൂലൈ 22ന് ആന്ധ്രാപ്രദേശിലെ ശ്രീഹരിക്കോട്ടയില് നിന്ന് വിക്ഷേപിക്കാനാണ് നേരത്തെ നിശ്ചയിച്ചിരുന്നത്. എന്നാല് അവസാന നിമിഷം സാങ്കേതിക പ്രശ്‌നങ്ങള് കണ്ടെത്തിയതിനെ തുടര്‍ന്ന് വിക്ഷേപണം മാറ്റി വച്ചു. വിക്ഷേപണത്തിന് കേവലം അരമണിക്കൂര് മാത്രമുള്ളപ്പോഴാണ് ഇത് മാറ്റി വച്ചത്. ഐഎസ്ആര്‍ഓയുടെ ഏറ്റവും ശക്തിയേറിയ റോക്കറ്റായ ജിഎസ്എല്‍വി മാര്‍ക്ക്3യിലാണ് ചന്ദ്രയാന്2 വിക്ഷേപണം നടത്തിയത്.\nIndian Space Research Organisation (ISRO) Chief, K Sivan to ANI:We’ve found the location of #VikramLander on lunar surface&orbiter has clickedathermal image of Lander. But there is no communication yet. We are trying to have contact. It will be communicated soon. #Chandrayaan2 pic.twitter.com/1MbIL0VQCo\n— ANI (@ANI) 8 September 2019\nകുടിയേറ്റക്കാര്‍ക്ക് സര്‍ക്കാര് ജോലി: തമിഴ്‌നാട്ടില് സംഘര്‍ഷം പുകയുന്നു\nജെഎന്‍യു ഇത്തവണയും ഇടതുകോട്ട\nദുരൂഹത നീങ്ങാതെ ദേവനന്ദയുടെ മരണം: ആ ഷാള് എങ്ങനെ വന്നു എന്ന ചോദ്യം ബാക്കി, നിര്‍ണായകമാവുക രാസപരിശോധനാ ഫലം\nC P / Mar 2


വായനയും നിരീക്ഷണങ്ങളും: സൂപ്പര് ട്യൂസ് ഡേ ലൈവ് | അമേരിക്കന് പ്രസിഡന്റ് തിരഞ്ഞെടുപ്പ്\nസൂപ്പര് ട്യൂസ് ഡേ ലൈവ് | അമേരിക്കന് പ്രസിഡന്റ് തിരഞ്ഞെടുപ്പ്\nതുടങ്ങാന് വൈകിപ്പോയി. ഇപ്പോള് താഴെപ്പറയുന്ന ഫലങ്ങളാണ് അറിവായിട്ടുള്ളത്:\nഫലം അറിവായ സംസ്ഥാനങ്ങള്\nന്യൂ ജഴ്സി (മക്കെയിന്)\nwww.nytimes.com -ന്റെ ഹോം പേജില് തന്നെ ഫലങ്ങള് കൊടുന്നുണ്ട്. താല്പര്യമുള്ളവര് അവിടെയും പോയി നോക്കുക.\nPosted by t.k. formerly known as thomman at 2/05/2008 06:41:00 PM\nഹിലരി ന്യൂ യോര്‍ക്ക്, ടെന്നസി, അര്‍ക്കസാ,ഓക്ക്‍ലഹോമ എന്നീ സംസ്ഥാനങ്ങളില് കൂടി വിജയിച്ചു. ഒബാമ അലബാമ ഡെലാവേര് എന്നിവിടങ്ങളിലും.\nഹക്കബി വെസ്റ്റ് വിര്‍ജീനിയ, അര്‍ക്കസാ, അലബാമ എന്നിവിടങ്ങളിലും മക്കെയിന് ഡിലാവെയര് എന്നിവിടങ്ങളിലും വിജയിച്ചു\nFebruary 05, 2008 6:49 PM\nമാസച്യൂസെറ്റ്‌സ് ഹിലരിക്കു കിട്ടുമെന്നാണ് ചാനലുകള് പ്രൊജക്ട് ചെയ്യുന്നത്. ജോണ് കെറിയും ടെഡ് കെന്നഡിയും പോലെയുള്ള ശക്തന്മാര് പിന്തുണച്ചിട്ടും ഒബാമ വിജയിക്കാഞ്ഞത് അദ്ദേഹത്തിന് ക്ഷീണമാകും.\nന്യൂ ജെഴ്സിയിലും ഹിലരി ജയിക്കുമെന്നാണ് പ്രൊജക്ഷന്.\nFebruary 05, 2008 6:55 PM\nയൂട്ടയില് റോംനി. അദ്ദേഹം യൂട്ടക്കാരനാണ്.\nFebruary 05, 2008 7:02 PM\nചെറിയ സംസ്ഥാനമെങ്കിലും നോര്‍ത്ത് ഡെക്കോട്ടയില് ഒബാമയ്ക്ക് വിജയം.\nFebruary 05, 2008 7:08 PM\nഹിലരി മസൂറിയില് ലീഡ് ചെയ്യുകയാണ്. ഒബാമ കണക്ടിക്കറ്റ്, കാന്‍സസ് എന്നിവിടങ്ങളില് വിജയിക്കുമെന്നാണ് പ്രൊജക്ഷന്.\nജയിച്ച സംസ്ഥാനങ്ങളുടെ എണ്ണത്തില് തുല്യത തോന്നുമെങ്കിലും വലിയ സംസ്ഥാനങ്ങളില് ഹിലരി ജയിച്ചതുകൊണ്ട് അവര്‍ക്കു തന്നെയാണ് മുന്തൂക്കം. കാലിഫോര്‍ണിയ ഒബാമ പിടിച്ചില്ലെങ്കില് ഹിലരി വ്യക്തമായി ഇന്നത്തോടെ മത്സരത്തില് മുന്നിലെത്തും. ഇന്ന് പ്രസിദ്ധീകരിച്ച അഭിപ്രായവോട്ടെടുപ്പില് ഒബാമ കാലിഫോര്‍ണിയയില് വളരെ മുന്നിലെത്തിയെന്ന് കാണിക്കുന്നുണ്ട്. അത് ശരിയാകുമോ എന്ന് ഇന്ന് വൈകി അറിയാം; ഇവിടെ ഇപ്പോഴും വോട്ടെടുപ്പ് നടന്നുകൊണ്ടിരിക്കുകയാണ്.\nമക്കെയിന് മുന്തൂക്കം നേടിക്കഴിഞ്ഞു. പക്ഷേ, കാലിഫോര്‍ണിയയില് റോംനിക്ക് പിടിക്കാവുന്നതാണ്; റോംനിയാണ് അഭിപ്രായവോട്ടെടുപ്പുകളില് മുന്നില്.\nFebruary 05, 2008 7:29 PM\nമിനസോട്ടയില് ഒബാമ വിജയിക്കുമെന്ന് പ്രൊജക്ഷന്. അരിസോണയില് ഹിലരി വളരെ മുന്നിലാണ്.\nFebruary 05, 2008 7:32 PM\nഐഡാഹോയിലും കൊളറാഡോയിലും ഒബാമ വളരെ മുമ്പില്.\nമിറ്റ് റോംനി യൂട്ടക്കാരനാണെന്നു പറഞ്ഞതില് തെറ്റുണ്ട്. അദ്ദേഹത്തിന്റെ മതമായ മോര്‍മോണിസത്തിന്റെ ആസ്ഥാനമാണ് യൂട്ടാ; അവര്‍ക്ക് അവിടെ മുന്തൂക്കമാണ്. അത്തരത്തിലുള്ള സ്വാധീനമാണ് അദ്ദേഹത്തിന് അവിടെയുള്ളത്. അദ്ദേഹം മസാച്യൂസെറ്റ്‌സിലെ ഗവര്ണര് ആയിരുന്നു.\nഇല്ലിനോയി, ഓക്ക്‍ലഹോമ എന്നിവിടങ്ങളിലും മക്കെയിനാണ് വിജയിച്ചത്. മിനസോട്ടയിലും നോര്‍ത്ത് ഡക്കോട്ടയിലും മിറ്റ് റോംനി വിജയിക്കുമെന്ന് പ്രൊജക്ഷന്. മക്കെയിന് അദ്ദേഹത്തിന്റെ സ്വന്തം സ്ഥലമായ അരിസോണയില് വിജയിക്കും; ഹിലരി ആണ് ഡമോക്രാറ്റ് ഭാഗത്ത് മുമ്പില്.\nപടിഞ്ഞാറന് സംസ്ഥാനങ്ങളില് നിന്ന് ലീഡുകള് അറിയാന് തുടങ്ങി. യൂട്ടയില് ഹിലരി മുമ്പില്.\nകാലിഫോര്‍ണിയയില് ഹിലരിയും മക്കെയിനുമാണ് തുടക്കത്തില് മുമ്പിലുള്ളത്. ലറ്റീനകളും ഏഷ്യക്കാരും ഹിലരിയെ വന്‍തോതില് പിന്തുണച്ചതുകൊണ്ടാണ് അവര്‍ക്ക് മുന്നേട്ടമെന്നാണ് കണ്ടെത്തല്. വെള്ളക്കാരും ഭൂരിപക്ഷവും ഒബാമക്കാണ് വോട്ടുചെയ്യുന്നത് !\nFebruary 05, 2008 8:27 PM\nജോര്‍ജിയയില് മൈക്ക് ഹക്കബി വിജയിക്കുമെന്ന് പ്രൊജക്ഷന്. തെക്കന് സംസ്ഥാനങ്ങളില് (ബൈബിള് ബെല്‍റ്റ്) അദ്ദേഹം നേടുന്ന വിജയങ്ങള് തികച്ചും അപ്രതീക്ഷിതമാണ്. റിപ്പബ്ലിക്കന് കൃസ്ത്യന് യാഥാസ്തിക വിഭാഗത്തിന്റെ പ്രതിനിധി താനാണെന്ന് ബാപ്റ്റിസ്റ്റ് പാസ്റ്ററായ ഹക്കബി തെളിയിക്കുകയാണ്.\nകൊളറാഡോയും ഐഡാഹോയും ഒബാമക്ക് കിട്ടുമെന്ന് പ്രൊജക്ഷന്. ഇന്നത്തെ തിരഞ്ഞെടുപ്പോടെ വ്യക്തമായ ഒരു കാര്യം പ്രതീക്ഷിച്ചതുപോലെ വംശീയ ചേരിതിരിവ് ഉണ്ടായില്ല എന്നതാണ്. ലറ്റീനോകള്‍ക്ക് കറുത്തവരോടുള്ള വെറുപ്പ് ഹിലരിക്കുള്ള വോട്ടായി മാറിയിട്ടുണ്ടെന്ന് എന്നതൊഴിച്ചാല്.\nതുടക്കത്തില് കണ്ട ലീഡിന് വിപരീതമായി ഒബാമ യൂട്ടായിലും വിജയിക്കുമെന്ന് പ്രൊജക്ഷന്.\nമൊണ്ടാനയില് മിറ്റ് റോംനി. ടെന്നസിയില് ഹക്കബി; അദ്ദേഹത്തിന് പ്രധാനപ്പെട്ട ഒരു തെക്കന് സംസ്ഥാനം കൂടി.\nമറ്റൊരു ഒബാമ മുന്നേറ്റത്തില് അദ്ദേഹം മസൂറിയില് നേരിയ മുന്നേറ്റം നേടി. അരിസോണയില് ഹിലരി ജയിക്കുമെന്ന് പ്രൊജക്ഷന്.\nFebruary 05, 2008 9:15 PM\nകാലിഫോര്‍ണിയയില് 15% ശതമാനം വോട്ടുകള് എണ്ണിയപ്പൊള് ഹിലരി 53% വോട്ടോടെ വളരെ മുമ്പിലാണ്. ത്രികോണ മത്സരത്തില് മക്കെയിനാണ് റിപ്പബ്ലിക്കന് ഭാഗത്ത് മുന്നിട്ടു നില്‍ക്കുന്നത്.\nഇതുവരെ വലിയ സംസ്ഥാനങ്ങളില് ഹിലരി ജയിച്ചതുകൊണ്ട് കാലിഫോര്‍ണിയയിലെ പരാജയപ്പെട്ടാല് ഒബാമക്ക് അത് വളരെ ക്ഷീണം ചെയ്യും. 85% വോട്ടുകള് എണ്ണാനുണ്ടല്ലോ; കാത്തിരുന്നു കാണാം. ഇപ്പോള് എല്ലാ കണ്ണുകളും ഇവിടത്തെ വോട്ടെണ്ണലിലാണ്.\nകാലിഫോര്‍ണിയയില് ഹിലരിയും മക്കെയിനും വിജയിക്കുമെന്ന് CNN പ്രൊജക്ട് ചെയ്യുന്നു. ഇത് ഒബാമക്ക് വന്‍തോതില് ക്ഷീണം ചെയ്യും. ഹിലരി ഡമോക്രാറ്റ് നോമിനി ആകാന് ഇനി അധികം വൈകുമെന്നു തോന്നുന്നില്ല.\nകാലിഫോര്‍ണിയയില് ഒബാമക്കുണ്ടായേക്കാവുന്ന പരാജയം വ്യക്തിപരമായി എനിക്ക് നിരാശാജനകമായി. ലിബറലുകള് ധാരാളമുള്ള ന്യൂ ഹാമ്പ്‌ഷയര്, മാസച്യൂസെറ്റ്‌സ്,കാലിഫോര്‍ണിയ എന്നിവ ഒബാമയെ കൈവിട്ടത് കഷ്ടമായിപ്പോയി.\nമസൂറിയിലും മക്കെയിന് ജയിക്കുമെന്നാണ് പ്രൊജക്ഷന്. മക്കെയിനെ റിപ്പബ്ലിക്കന് സ്ഥാനാര്‍ഥിയായി അവരോധിക്കേണ്ട കാര്യമേയുള്ളൂ.\nഅലാസ്ക്കയിലും ഒബാമ. ഇതോടെ ഹിലരിയും ഒബാമയും യഥാക്രമം 7-ഉം 16-ഉം സംസ്ഥാനങ്ങളില് വിജയിച്ചു. കൂടുതല് സ്ഥലങ്ങളില് ഒബാമ ജയിച്ചെങ്കിലും ന്യൂ യോര്‍ക്കും കാലിഫോര്‍ണിയയും ഹിലരിക്ക് കിട്ടിയതുകൊണ്ട് അവര്‍ക്കു തന്നെയാണ് മുന്തൂക്കമെന്നാണ് എന്റെ അഭിപ്രായം. തന്നെയുമല്ല ഒബാമ ജയിച്ച മിക്ക സംസ്ഥാനങ്ങളും പൊതുതിരഞ്ഞെടുപ്പില് റിപ്പബ്ലിക്കന് സ്ഥാനാര്‍ഥി അനായാസം ജയിക്കുന്നതാണ്.\nFebruary 05, 2008 9:57 PM\nഹിലരിയും ഒബാമയും ജയിച്ചതോ ലീഡ് ചെയ്യുന്നതോ ആയ സംസ്ഥാനങ്ങളുടെ എണ്ണം 9-ഉം 13-ഉം എന്ന് തിരുത്തി വായിക്കുക.\nമക്കെയിനും മിറ്റ് റോംനിയും ഹക്കബിയും യഥാക്രമം 9,6,5 സംസ്ഥാനങ്ങളില് ജയിക്കുകയോ ലീഡ് ചെയ്യുകയോ ചെയ്യുന്നു.\nFebruary 05, 2008 10:17 PM\nകാലിഫോര്‍ണിയയില് ഹിലരി ജയിച്ചതിനെപ്പറ്റി വ്യക്തമായ ധാരണ ഇപ്പോള് ഉണ്ട്:\nഡമോക്രാറ്റ് വോട്ടര്‍മാരില് 30% വരുന്ന ലറ്റീനോകള് (ഹിസ്പാനിക്കുകള്) മൂന്നില് രണ്ടും ഹിലരിക്കാണ് വോട്ടുചെയ്തത്. 10% താഴെ വരുന്ന കറുത്തവര് മിക്കവാറും പേര് ഒബാമയെ പിന്തുണച്ചു; പക്ഷേ, ആ പിന്തുണയെ ഹിലരിക്കുള്ള ഏഷ്യന് വംശജരുടെ പിന്തുണക്കൊപ്പമേ വരൂ. വെള്ള/പുരുഷന്‍മാര് ഒബാമയെ പിന്തുണച്ചപ്പോള് കറുത്തവരല്ലാത്ത സ്ത്രീകള് ഹിലരിക്കാണ് വോട്ടു ചെയ്തത്. ചുരുക്കത്തില് ലറ്റീനോകളാണ് ക്ലിന്റന്റെ വിജയം സാധ്യമാക്കിയത്. ഏതാണ്ട് നെവാഡയില് നടന്നതിന്റെ ആവര്‍ത്തനം. അതില് ഏഷ്യക്കാരും ചേര്‍ന്നതുകൊണ്ടാണ് ഹിലരിയുടെ ഭൂരിപക്ഷം ഇത്ര കൂടിയത്. ഏകദേശം കാല്‍ഭാഗം വോട്ടുകള് എണ്ണി കഴിഞ്ഞപ്പോള് 20% വോട്ടുകള്‍ക്ക് ഒബാമ പിന്നിലാണ്.\nദേശീയതലത്തില് ഹിലരി 48%-ഉം ഒബാമ 47%-വും വോട്ടു നേടി. ആകെ രേഖപ്പെടുത്തിയ ഏകദേശം 11 ദശലക്ഷം വോട്ടുകളില്.\nമസൂറിയില് ഒബാമ നേരിയ വിജയം നേടി. ഹിലരിയായിരുന്നു ഇവിടെ ആദ്യം മുന്നിട്ടു നിന്നിരുന്നത്.\nഏകദേശം 40% വോട്ടുകള് എണ്ണിക്കഴിഞ്ഞപ്പോള് ന്യൂ മെക്സിക്കോയില് ഒബാമ നേരിയ ലീഡ് നേടി. ആദ്യം ഇവിടെ ലീഡ് ഹിലരിക്കായിരുന്നു.\nFebruary 05, 2008 11:13 PM


മൂന്ന് വര്‍ഷമായി ആലോചന, ലോക്ക് ഡൗണിൽ വിരിഞ്ഞ തിരക്കഥ; ദൃശ്യം രണ്ടാം ഭാഗവുമായി ജീത്തു | Malayalam UK\nMay 21 15:27 2020 by News Desk 6\tPrint This Article\nലോക്ക് ഡൗണിന് ശേഷം ചിത്രീകരിക്കുന്ന മോഹന്‍ലാല് ചിത്രം ദൃശ്യം രണ്ടാം ഭാഗം. 2013ല് റിലീസ് ചെയ്യുന്ന ദൃശ്യത്തിന്റെ കഥാതുടര്‍ച്ചയൊരുക്കാന് മൂന്ന് വര്‍ഷമായി ആലോചന ആയിരുന്നുവെന്ന് ജീത്തു ജോസഫ് ദ ക്യുവിനോട് പറഞ്ഞു. ദൃശ്യം രണ്ടാം ഭാഗം ചെയ്യുമ്പോള് വലിയ വെല്ലുവിളികളുണ്ട്. ദൃശ്യം ക്ലൈമാക്സില് എല്ലാവരും എഴുന്നേറ്റ് പോകുമ്പോള് ഒരു ട്വിസ്റ്റ് ഉണ്ടായിരുന്നു. ആ സംഭവത്തിന് ശേഷമുള്ള ജോര്‍ജ്ജ്കുട്ടിയുടെ ജീവിതമാണ് ഇനി വരേണ്ടത്.\nലോക്ക് ഡൗണിന് ശേഷം ചിത്രീകരണത്തില് ഉള്‍പ്പെടെ കൊവിഡ് നിയന്ത്രണങ്ങള് ഉണ്ടായാല് അത് കൂടി പരിഗണിച്ച് ഷൂട്ട് ചെയ്യാനാകുന്ന രീതിയിലാണ് രണ്ടാം ഭാഗം പ്ലാന് ചെയ്യുന്നത്. ഉസ്‌ബെക്കിസ്ഥാനും, യുകെയും ഉള്‍പ്പെടെ വിദേശ ലൊക്കേഷനുകളില് ചിത്രീകരിക്കേണ്ടതിനാല് മോഹന്‍ലാല്-ജീത്തു ജോസഫ് ചിത്രം റാം തുടര് ചിത്രീകരണം ഇനിയും നീളം. ഈ ഇടവേളയിലാണ് ദൃശ്യം സെക്കന്‍ഡിലേക്ക് കടക്കുന്നത്. ആശിര്‍വാദ് സിനിമാസ് ദൃശ്യം രണ്ടാം ഭാഗം നിര്‍മ്മിക്കും..\n2013 ഡിസംബര് 19ന് റിലീസ് ചെയ്ത ദൃശ്യം അതുവരെയുള്ള മലയാളം ബോക്സ് ഓഫീസ് റെക്കോര്‍ഡുകള് തകര്‍ത്തെറിഞ്ഞ് വിജയം നേടിയ സിനിമയാണ്. ദൃശ്യം മലയാളത്തില് സൃഷ്ടിച്ച തരംഗത്തിന് പിന്നാലെ തമിഴിലും തെലുങ്കിലും കന്നഡയിലും ഹിന്ദിയിലും റീമേക്കുകള് ഒരുങ്ങി. ദൃശ്യത്തിന് ചൈനീസ്, ശ്രീലങ്കന് പതിപ്പും പിന്നീട് വന്നു. 150 ദിവസം തുടര്‍ച്ചയായി കേരളത്തില് പ്രദര്‍ശനം നടത്തിയ ചിത്രവുമാണ് ദൃശ്യം.\nആറ് വര്‍ഷത്തിന് ശേഷം ജോര്‍ജ്കുട്ടിയെ നിങ്ങള് എങ്ങോട്ടാണ് കൊണ്ടുപോയത് ? എനിക്ക് അധിക നേരം സഹിച്ചിരിക്കാനും പറ്റുന്നില്ല; ദൃശ്യം ടീമിന് അഭിനന്ദനം, പ്രശംസാ കുറിപ്പുമായി പൃഥ്വിരാജ്\nദൃശ്യം 2: ഷെറിൻ പി യോഹന്നാൻ എഴുതിയ ഫിലിം റിവ്യൂ


Agasthyarkoodam trekking row | ശബരിമല യുവതീപ്രവേശന വിഷയം കത്തിനിൽക്കുന്നതിനിടെ സർക്കാരിന് തലവേദനയായി അഗസ്ത്യാർകൂട സ്ത്രീപ്രവേശന തർക്കവും; ഹൈക്കോടതി വിധി അനുകൂലമായതോടെ യുവതികൾ മല കയറാൻ ഒരുങ്ങുന്നതിനിടെ എതിർപ്പുമായി ആദിവാസി വിഭാഗമായ കാണികൾ; പാർശ്വവൽകരിക്കപ്പെട്ടവരുടെ പക്ഷത്തെന്ന് ആണയിടുന്ന പിണറായി സർക്കാർ ആദിവാസികളുടെ വിശ്വാസം സംരക്ഷിക്കുമോ? അതിരുമല കടന്ന് ചരിത്രം കുറിക്കാൻ ഇത്തവണ സ്ത്രീകൾക്കാവുമോ? പുതിയ വിവാദം ഇങ്ങനെ - MarunadanMalayalee.com\nശബരിമല യുവതീപ്രവേശന വിഷയം കത്തിനിൽക്കുന്നതിനിടെ സർക്കാരിന് തലവേദനയായി അഗസ്ത്യാർകൂട സ്ത്രീപ്രവേശന തർക്കവും; ഹൈക്കോടതി വിധി അനുകൂലമായതോടെ യുവതികൾ മല കയറാൻ ഒരുങ്ങുന്നതിനിടെ എതിർപ്പുമായി ആദിവാസി വിഭാഗമായ കാണികൾ; പാർശ്വവൽകരിക്കപ്പെട്ടവരുടെ പക്ഷത്തെന്ന് ആണയിടുന്ന പിണറായി സർക്കാർ ആദിവാസികളുടെ വിശ്വാസം സംരക്ഷിക്കുമോ? അതിരുമല കടന്ന് ചരിത്രം കുറിക്കാൻ ഇത്തവണ സ്ത്രീകൾക്കാവുമോ? പുതിയ വിവാദം ഇങ്ങനെ\nJanuary 07, 2019 | 11:41 AM IST | Permalink\nതിരുവനന്തപുരം: ശബരിമല യുവതീപ്രവേശന വിഷയം കത്തി നിൽക്കുന്ന സമയത്ത് തന്നെ പിണറായി സർക്കാരിന് പുതിയ തലവേദനയായി മാറുകയാണ് സ്ത്രീകളുടെ അസ്ത്യാർകൂട മലകയറ്റം. ജനുവരി 14 മുതൽ മാർച്ച് 1 വരെയാണ് അഗസ്ത്യാർകൂട യാത്ര. സ്ത്രീകൾക്ക് പ്രവേശനം നിഷേധിച്ച് വനം വകുപ്പിന്റെ ഉത്തരവ് നേരത്തയുണ്ടായിരുന്നെങ്കിലും ഹൈക്കോടതി ഉത്തരവോടെയാണ് അത് നീങ്ങിയത്. ഹൈക്കോടതി വിധിയുടെ പശ്ചാത്തലത്തിൽ സ്ത്രീകൾക്കും മലകയറാമെന്ന് സർക്കാർ പുറത്തിറക്കിയ വിജ്ഞാപനത്തിൽ പറയുന്നു. ഇതേത്തുടർന്ന് വനംവകുപ്പ് ഓൺലൈൻ രജിസ്‌ട്രേഷൻ നടത്തി. കഴിഞ്ഞ കുറേ വർഷങ്ങളായി സ്ത്രീ സംഘടനകൾ നടത്തിയ നിയമപോരാട്ടമാണ് ഹൈക്കോടതിയുടെ അനുകൂല ഉത്തരവിനിടാക്കിയത്. എന്നാൽ, അഗസ്ത്യാർകൂടത്തിൽ സ്ത്രീകൾ പ്രവേശിക്കുന്നതിനെതിരെ ആദിവാസി വിഭാഗമായ കാണികൾ രംഗത്തെത്തി. അഗസ്ത്യമുനിയുടെ ആരാധനാലയത്തിൽ യുവതികൾ കയറിയാൽ അശുദ്ധമാകുമെന്നാണ് കാണി ഗോത്രവർഗ്ഗ വിഭാഗത്തിന്റെ ആരോപണം. യുവതികൾ പ്രവേശിച്ചാൽ ശക്തമായ പ്രതിഷേധം ഉയർത്തുമെന്ന് ആദിവാസി മഹാസഭ വ്യക്തമാക്കി.\nശബരിമല യുവതീ പ്രവേശനം വലിയ വിവാദമായിരിക്കെയാണ് അഗസ്ത്യാർമല കയറാൻ സ്ത്രീകളെ അനുവദിച്ചുകൊണ്ടുള്ള ഹൈക്കോടതി വിധി സർക്കാരിനെയാണ് വെട്ടിലാക്കിയത്. എൻഎസ്എസും, ബിജെപിയും ആർഎസ്എസുമടക്കം ഇടതുസർക്കാരിനെതിരെ രണ്ടാം വിമോചന സമരത്തിന് തന്നെ കോപ്പുകൂട്ടുന്ന രാഷ്ട്രീയപശ്ചാത്തലത്തിലാണ് അഗസ്ത്യാർകൂട യാത്രയും വിവാദത്തിലാകുന്നത്. ശബരിമലയിൽ കർമസമിതിയും, ബിജെപിയും ആർഎസ്എസുമാണ് ശക്തമായ പ്രതിരോധം ഉയർത്തിയതെങ്കിൽ, അഗസ്ത്യാർകൂടത്തിൽ ആദിവാസി വിഭാഗമായ കാണികളാണ് എതിർപ്പുമായി രംഗത്തെത്തിയിരിക്കുന്നത്. അഗസ്ത്യാർകൂടത്തിലേക്കുള്ള വഴിയിൽ സ്ത്രീകൾ അതിരുമല കടക്കാൻ പാടില്ലെന്നാണ് കാണികളുടെ വിശ്വാസം. അഗസ്ത്യമുനി ബ്രഹ്മചാരിയാണെന്നും സ്ത്രീകളുടെ സാന്നിധ്യം അദ്ദേഹത്തിന് അഹിതകരമാണെന്നുമാണ് കാണികളുടെ വിശ്വാസം. അതേസമയം, ആദിവാസികളുടെ പൂജ നടക്കുന്ന ഭാഗത്തേക്ക് സഞ്ചാരികളെ അനുവദിക്കരുതെന്ന് ഹൈക്കോടതി നിർദ്ദേശം നൽകിയിട്ടുണ്ടെന്ന കാര്യം ശ്രദ്ധേയമാണ്.\nനെറ്റിയിൽ ഭസ്‌കകുറിയും കരിപ്പൊട്ടുമായി കാഴ്ചയിൽ ഭക്തൻ; കാവി മുണ്ട് ഉയർത്തിയപ്പോൾ കണ്ടത് ബാൻഡേജ് കൊണ്ടുള്ള വലിയ കെട്ട്; സംശയം തോന്നി നോക്കിയപ്പോൾ അതിനുള്ളിൽ മദ്യക്കുപ്പി; സഞ്ചിയിലെ ബ്ലഡ് ബാഗിലും നിറഞ്ഞത് ലഹരി; അഗസ്ത്യാർ കൂടം കയറാനെത്തിയ സഞ്ചാരികളുടെ തന്ത്രം കണ്ട് ഞെട്ടി വനംവകുപ്പ്; കാട്ടിനുള്ളിലെ യാത്ര മദ്യപിച്ച് ആഘോഷമാക്കാനെത്തിയവരുടെ ഫോട്ടോ സോഷ്യൽ മീഡിയയിൽ വൈറൽ; പാസ് കണ്ടുകെട്ടി തിരിച്ചയച്ച് വനംവകുപ്പ്\nപാഞ്ഞ് വന്നത് കാട്ടാനയെന്ന് കരുതി; മിന്നായം പോലെ കാട്ടുപോത്ത് മുന്നിൽ; ഒറ്റക്കുത്തിന് വനംവകുപ്പ് ഗൈഡ് രജേന്ദ്രന്റെ ജീവനെടുത്തു; അഗസ്ത്യാർകൂടത്തിലെ ഭീകരാനുഭവത്തിൽ വിറങ്ങലിച്ച് തമിഴ്‌നാട് സംഘം; ഓഫ് സീസണിലെ സന്ദർശനം അപകടമെന്ന് മുന്നറിയിപ്പ്\nമുഖ്യമന്ത്രി പിണറായി വിജയൻ നല്കിയ ഉറപ്പ് പാഴ് വാക്കായി; അഗസ്ത്യാർകൂടം സന്ദർശിക്കാനെത്തിയ 51 അംഗ വനിതാ സംഘം മലകയറാനാകാതെ മടങ്ങി; കോടതി സ്‌റ്റേ വന്നതിനെത്തുടർന്ന് സ്ത്രീകളുടെ മലകയറ്റം അധികൃതർ തടഞ്ഞു\nഅഗസ്ത്യാർകൂടത്തിൽ സ്ത്രീകൾക്കു ട്രക്കിങ് വിലക്കേർപ്പെടുത്തിയ വനംവകുപ്പിനെതിരേ പ്രതിഷേധം; അറിയാനും പഠിക്കാനുമുള്ള അവകാശം സ്ത്രീകൾക്കു നിഷേധിക്കപ്പെടുന്നു; ലിംഗസമത്വത്തിനു വാദിക്കുന്ന ഇടതുപക്ഷം ഭരിക്കുമ്പോൾ സ്ത്രീകൾ വിലക്ക് നേരിടേണ്ടി വരുന്നത് നിർഭാഗ്യകരമാണെന്നും വനിതാ സംഘടനകളുടെ കൂട്ടായ്മ\nകഴിഞ്ഞ വർഷം വനംവകുപ്പ് അഗസ്ത്യാർകൂടത്തിന്റെ ബേസ് ക്യാമ്പായ അതിരുമലവരെ സ്ത്രീ പ്രവേശനത്തിന് അനുമതി നൽകി ഉത്തരവിറക്കി. തുടർച്ചയായ സ്ത്രീകളുടെ ആവശ്യത്തെത്തുടർന്നാണ് വനംവകുപ്പ് ഇത്തരത്തിൽ ഉത്തരവ് ഇറക്കാൻ തയ്യാറായത്. എന്നാൽ, അഗസത്യാർകൂട മലയുടെ ഏറ്റവും മുകളിലേക്ക് സ്ത്രീകളെ കയറ്റുന്നതിനെതിരേ കാണി വിഭാഗം എതിർപ്പുയർത്തിയതോടെ വനം വകുപ്പ് അനുമതി നിഷേധിക്കുകയായിരുന്നു. ഹൈക്കോടതി ഉത്തരവിനെ തുടർന്ന് അഗസ്ത്യാർകൂട യാത്രയ്ക്ക് ഇത്തവണ മുതൽ സ്ത്രീകൾക്കും വനംവകുപ്പ് അനുമതി നൽകിയിരുന്നു. നിരവധി സ്ത്രീകൾ രജിസ്റ്റർ ചെയ്തിരിക്കെയാണ് എതിർപ്പുമായി കാണി വിഭാഗം രംഗത്തെത്തിയത്.\nഅതേസമയം പ്രതിഷേധങ്ങളെ ഭയന്ന് പിന്മാറില്ലെന്ന് യുവതികൾ വ്യക്തമാക്കിയിട്ടുണ്ട്. അഗസ്ത്യാർകൂടത്തിലെ സ്ത്രീകളുടെ യാത്രയ്ക്കെതിരെ നേരത്തെ കാണി വിഭാഗം രംഗത്തു വന്നതിനു പിന്നാലെയാണ് ഇവർ ഹൈക്കോടതിയെ സമീപിച്ചത്. ഈ ആവശ്യം പരിഗണിച്ചായിരുന്നു സ്ത്രീകൾക്കും മറ്റ് യാത്രക്കാരെ പോലെ മലകയറാൻ കോടതി അനുമതി നൽകിയത്. ഇതോടെ വനംവകുപ്പും വിജ്ഞാപനം പുറത്തിറക്കുകയായിരുന്നു. 14 വയസ്സിന് മുകളിൽ പ്രായവും കായികകക്ഷമതയുമുള്ള ആർക്കുവേണമെങ്കിലും അപേക്ഷിക്കാം.\nഎന്നാൽ സ്ത്രീകൾക്ക് പ്രത്യേക പരിഗണനയൊന്നും ഉണ്ടാകില്ലെന്നാണ് വിജ്ഞാപനത്തിൽ പറയുന്നത്. സ്ത്രീകൾ വരുന്ന പശ്ചാത്തലത്തിൽ യാത്ര തുടങ്ങുന്ന ബോണക്കാടും ബേസ് ക്യാമ്പായ അതിരുമലയിലും ഫോറസ്റ്റിന്റെ വനിതാ ഗാർഡുമാർ ഉണ്ടാകുമെന്ന് തിരുവനന്തപുരം വൈൽഡ് ലൈഫ് വാർഡൻ ഷാജികുമാർ പറഞ്ഞു. ബേസ് ക്യാമ്പിൽ സ്ത്രീകൾക്ക് താമസസൗകര്യം ഒരുക്കുന്നുണ്ട്. ട്രക്കിങ്ങിന് സർക്കാർ തയ്യാറാക്കിയ മാർഗ്ഗനിർദ്ദേശം അതേപടി പാലിക്കണമെന്നും കോടതി നിർദ്ദേശിച്ചു.\nവ്യത്യസ്തമായ രണ്ടു ഹർജികൾ പരിഗണിച്ചുകൊണ്ടായിരുന്നു ഹൈക്കോടതിയുടെ ഉത്തരവ്. ട്രെക്കിങിനായി സ്ത്രീകളെ അനുവദിക്കരുതെന്നായിരുന്നു കാണി ആദിവാസി വിഭാഗത്തിന്റെ ആവശ്യം, ട്രക്കിങ് അനുവദിക്കണമെന്നായിരുന്നു വിവിധ വനിതാ സംഘടനകളുടെ ഹർജി. വർഷത്തിൽ ഒരുമാസം മാത്രമാണ് അഗസ്ത്യമല സന്ദർശകർക്കായി തുറന്നുകൊടുക്കുന്നത്. സ്ത്രീകൾക്കും 14 വയസ്സിൽ താഴെയുള്ള കുട്ടികൾക്കും പോകാനാവില്ലെന്നായിരുന്നു വനംവകുപ്പ് ഉത്തരവ്.ട്രക്കിങ്ങ് അനുവദിച്ചിരിക്കുന്ന അഗസ്ത്യാർകൂടത്തിൽ ലിംഗ വിവേചനം പാടില്ലെന്ന നിരീക്ഷണത്തോടെ ജസ്റ്റിസ് അനു ശിവരാമനാണ് വിലക്ക് നീക്കിയത്.\nനേരത്തെ വനംവകുപ്പായിരുന്നു അഗസ്ത്യാർകൂടത്തിൽ സ്ത്രീകൾക്ക് പ്രവേശനം നിഷേധിച്ച് ഉത്തരവ് ഇറക്കിയിരുന്നത്. അപകടസാധ്യത മുന്നിൽ കണ്ടാണ് സ്ത്രീകളെ ഒഴിവാക്കുന്നതെന്നായിരുന്നു ഉയർന്നിരുന്ന വാദങ്ങൾ. സമുദ്രനിരപ്പിൽ നിന്ന് 1868 മീറ്റർ ഉയരത്തിലുള്ള കൊടുമുടിയാണ് അഗസ്ത്യമല. കേരളത്തിലെ തിരുവനന്തപുരം, കൊല്ലം ജില്ലകളിലും തമിഴ്‌നാട്ടിലെ തിരുനെൽവേലി, കന്യാകുമാരി ജില്ലകളിലുമായി വ്യാപിച്ചുകിടക്കുന്നു. യുനെസ്‌കോയുടെ സംരക്ഷിത ജൈവമണ്ഡലപദവി ലഭിച്ച ഈ മലനിരകൾ ലോക പൈതൃക പട്ടികയിലേക്കും പരിഗണിക്കപ്പെട്ടിരിക്കുന്നു. ചെന്തുരുണി, പേപ്പാറ, നെയ്യാർ, തമിഴ്‌നാട്ടിലെ കളക്കാട്, മുണ്ടൻതുറ കടുവസങ്കേതം എന്നീ വനമേഖലകൾ അതിരിടുന്ന പ്രദേശമാണ്.\nട്രക്കിങ് അപകടം പിടിച്ചത്\nഒരുദിവസം പരമാവധി 100 പോരെയാണ് ട്രക്കിങ്ങിന് അനുവദിച്ചിരിക്കുന്നത്. 14 വയസിന് മുകളിലുള്ളവർക്കാണ് ട്രക്കിങ്ങിന് അനുമതി. നല്ല ശാരീരികക്ഷമതയുള്ളവർ മാത്രമേ ട്രക്കിങ്ങിന് പോകാവൂയെന്ന് വനം വകുപ്പ് ശുപാർശ ചെയ്യുന്നുണ്ട്. ആചാരപരമായ കാര്യങ്ങളേക്കാൾ സ്ത്രീകളുടെ സുരക്ഷയാണ് വനംവകുപ്പിനെ അലട്ടുന്നത്. വനത്തിൽ ടൊയ്‌ലറ്റ് സൗകര്യങ്ങൾ അടക്കമുള്ളവ ഉണ്ടാകില്ലെന്ന കാര്യം അവർ ശ്രദ്ധയിൽ പെടുത്തുന്നുണ്ട്. എന്നാൽ, തങ്ങൾക്ക് പ്രത്യേക ടൊയ്‌ലറ്റ് സൗകര്യങ്ങൾ ആവശ്യമില്ലെന്നാണ് വിവിധ വനിതാഗ്രൂപ്പുകൾ പറയുന്നത്.കാട്ടിൽ പുരുഷന്മാർക്ക് പ്രത്യേക ടോയ്‌ലറ്റ് സൗകര്യങ്ങളില്ല. അതുകൊണ്ട് തന്നെ തങ്ങൾക്കും അത്തരം പ്രത്യേക സൗകര്യങ്ങൾ ഒരുക്കേണ്ട ആവശ്യമില്ലെന്നും സംഘടനകൾ പറയുന്നു.\nതങ്ങൾ ആദിവസികളുടെ പൂജ നടക്കുന്ന സ്ഥലത്തേക്ക് പോകാൻ ഉദ്ദേശിക്കുന്നില്ലെന്നും ആരാധനയല്ല തങ്ങളുടെ ലക്ഷ്യമെന്നും അവർ പറയുന്നു. മല കയറ്റത്തിന് എന്തെങ്കിലും മാനദണ്ഡം പാലിക്കേണ്ടതുണ്ടെങ്കിൽ അത് ശാരീരിക ക്ഷമത മാത്രമായിരിക്കണമെന്ന് പൊലീസ് ഓഫീസറും വിമൻ ഇന്റഗ്രേഷൻ ആൻഡ് ഗ്രോത്ത് ത്രൂ സ്പോർട്സ് ഭാരവാഹിയുമായ വിനയ പറയുന്നു. അന്വേഷി (കോഴിക്കോട്), വിമെൻ ഇന്റഗ്രേഷൻ ആൻഡ് ഗ്രോത്ത് ത്രൂ സ്പോർട്സ് (മലപ്പുറം), പെണ്ണൊരുമ (കണ്ണൂർ) തുടങ്ങിയ സംഘടനകളാണ് ഹൈക്കോടതിയെ സമീപിച്ചത്. മൂന്ന് ദിവസംവരെ വനത്തിലൂടെ യാത്ര ചെയ്താൽ മാത്രമേ അഗസ്ത്യാർകൂടത്തിലെത്താൻ സാധിക്കൂ. ദുർഘടമായ പാതയാണ്\nകഴിഞ്ഞ തവണ അഗസ്ത്യാർകൂട സന്ദർശനത്തിന് സ്ത്രീകൾക്ക് അവസരം നൽകാത്തതിൽ പ്രതിഷേധിച്ച് വനിതാസംഘടനകൾ അഗസ്ത്യാർകൂടം കയറുമെന്ന് പറഞ്ഞിരുങ്കിലും പിൻവാങ്ങുകയായിരുന്നു. എന്നാൽ, എത്തിയാൽ തടയാൻ ആദിവാസി സംഘടനകളുടെ നേതൃത്വത്തിൽ ബോണക്കാട് ചെക്ക് പോസ്റ്റിൽ ആദിവാസികൾ സജ്ജരായി എത്തുകയും ചെയ്തു. അഗസ്ത്യാർകൂട സന്ദർശനത്തിന് സ്ത്രീകൾക്കും അവസരം നൽകണമെന്നാവശ്യപ്പെട്ട് സമരപരിപാടികൾ നടക്കകുകയും ചെയ്തു. എന്നാൽ, അതിരുമല വരെ പോകാൻ മാത്രമേ കോടതി അനുമതി നൽകിയിരുന്നുള്ളു. അഗസ്ത്യാർ കൂടത്തിന്റെ നെറുകയിലേക്ക് കയറാൻ അനുമതി ലഭിക്കുന്ന അവസ്ഥയിൽ മാത്രമേ തങ്ങൾ അഗസ്ത്യാർകൂടം കയറൂ എന്നായിരുന്നു വനിതാ സംഘടനകളുടെ നിലപാട്. ഏതായാലും ഇത്തവണ കോടതി വിധി അനുകൂലമാണ്. എന്നാൽ, ആദിവാസി മഹാസഭ പ്രതിഷേധവുമായി രംഗത്തെത്തിയത് മലകയറ്റത്തിന് തടസ്സമാകുമോയെന്ന ആശങ്ക ഉയർത്തിയിട്ടുണ്ട്.\nനിലവിലെ രാഷ്ട്രീയ സാഹചര്യത്തിൽ, ആദിവാസി മഹാസഭയ്ക്ക് ബിജെപിയും ആർഎസ്എസും പിന്തുണ നൽകിയേക്കും. സർക്കാരിനെ അടിക്കാനുള്ള വടിയായി ഈ വിഷയം ഉപയോഗിക്കാനായിരിക്കും ബിജെപി ശ്രമിക്കുക. ആദിവാസികളുടെ വിശ്വാസാചാരത്തെ ബാധിക്കുന്ന വിഷയമായതിനാൽ സർക്കാരിനും സൂക്ഷമതയോടെ മാത്രമേ ഇടപെടാൻ കഴിയുകയുള്ളു. എന്നാൽ, ശബരിമല വിധി നടപ്പാക്കാൻ കച്ചകെട്ടിയിറങ്ങിയ സർക്കാരിന് അഗസ്ത്യാർകൂട പ്രവേശനം അനുവദിച്ച കോടതി വിധി കണ്ടില്ലെന്ന് നടിക്കാനുമാവില്ല.


Dileep destroys evidence\nനടിയെ ആക്രമിച്ച കേസ്: ദിലീപ് തെളിവ് നശിപ്പിച്ചെന്ന് പ്രോസിക്യൂഷന്\nനടിയെ ആക്രമിച്ച കേസില് ദിലീപ് തെളിവ് നശിപ്പിച്ചെന്ന് പ്രോസിക്യൂഷന്. ബാലചന്ദ്രകുമാറിന്റെ ആരോപണങ്ങള്‍ക്ക് പിന്നാലെയാണ് ദിലീപ് ഫോണിലെ തെളിവുകള് നശിപ്പിച്ചത്. 12 വാട്‌സാപ്പ് സംഭാഷണങ്ങളും ഫോണ് നമ്പറുകളും നശിപ്പിച്ചെന്നും പ്രോസിക്യൂഷന്. നടിയെ ആക്രമിച്ച കേസില് ദിലീപിന്റെ ജാമ്യം റദ്ദാക്കണമെന്ന ഹര്‍ജി വിചാരണ കോടതി പരിഗണിക്കുന്നതിനിടയിലാണ് പ്രോസിക്യൂഷന് ഇത് വ്യക്തമാക്കിയത് ( Dileep destroys evidence ).\nഅഭിഭാഷകര് മുംബൈയില് പോയതിനും തെളിവുണ്ട്. വിമാന ടിക്കറ്റും വിമാനത്താവളത്തിലെ സിസിടിവി ദൃശ്യങ്ങളും ലഭിച്ചുവെന്നും പ്രോസിക്യൂഷന് വ്യക്തമാക്കി.\nRead Also: കെപിസിസി പ്രസിഡന്റിനെതിരായ കേസ്; കോണ്‍ഗ്രസ് പ്രതിഷേധം ഇന്ന്\nഎന്നാല് 1200 ചാറ്റുകള് നശിപ്പിച്ചാലും അത് എങ്ങനെ നടിയെ ആക്രമിച്ച കേസുമായി ബന്ധപ്പെടുത്തുമെന്ന് കോടതി ചോദിച്ചു. എന്തെങ്കിലും ബന്ധമുണ്ടെന്ന് തെളിയിച്ചാല് മാത്രമല്ലേ തെളിവു നശിപ്പിച്ചുവെന്ന കുറ്റം നിലില്‍ക്കുവെന്നും കോടതി പറഞ്ഞു.\nദിലീപ് തെളിവുകള് നശിപ്പിച്ചുവെന്ന് നിലവില് ആവര്‍ത്തിച്ച് വ്യക്തമാക്കുകയാണ് പ്രോസിക്യൂഷന്. ചാറ്റുകളും ഇതുമായി ബന്ധപ്പെട്ട ഫോണിലെ വിവരങ്ങളും നശിപ്പിച്ചുവെന്നാണ് പ്രോസിക്യൂഷന്റെ ആരോപണം. എന്നാല് ഇത് ആരുടെ ഫോണിലെയൊക്കെ വിവരങ്ങളാണ് നശിപ്പിച്ചതെന്ന് കോടതിയില് വ്യക്തമാക്കാന് പ്രോസിക്യൂഷന് ഇന്ന് കഴിയാതെ പോകുന്ന ഒരു സാഹചര്യം കാണാന് സാധിക്കുന്നുണ്ട്. ഏതൊക്കെ ഫോണിലെ വിവരങ്ങളാണ് നശിപ്പിച്ചത്. സാക്ഷികളുമായി ബന്ധപ്പെട്ട വിവരങ്ങളാണോ പ്രതി നശിപ്പിച്ചത്? എങ്കില് മാത്രമേ പ്രതി സാക്ഷികളെ സ്വാധീനിച്ചുവെന്ന് മനസിലാക്കാന് കഴിയുവെന്നും കോടതി പറഞ്ഞു.\nതെളിവുകള് നശിപ്പിച്ച തീയതി മാത്രമാണ് പ്രധാനം. അല്ലാതെ ആരുടെയൊക്കെ വിവരങ്ങള് നശിപ്പിച്ചുവെന്നത് പ്രധാനമല്ലെന്നും പ്രോസിക്യൂഷന് മറുപടി നല്‍കി. പക്ഷെ അത് കോടതി ഈ ഘട്ടത്തില് മുഖവിലക്കെടുത്തിട്ടില്ലെന്നാണ് ലഭിക്കുന്ന വിവരങ്ങള്. ദിലീപ് ഫോണിലെ വിവരങ്ങള് നശിപ്പിച്ചത് ജാമ്യ വ്യവസ്ഥയുടെ ലംഘനമാണെന്ന മറുവാദവും പ്രോസിക്യൂഷന് മുന്നോട്ട് വക്കുന്നുണ്ട്.\nStory Highlights: Actress assault case: Dileep destroys evidence


Center has allotted `1657.58 crore to Kerala to fill revenue deficit വരുമാനക്കമ്മി നികത്താന് കേരളത്തിന് 1657.58 കോടി അനുവദിച്ച് കേന്ദ്രം\nവരുമാനക്കമ്മി നികത്താന് കേരളത്തിന് 1657.58 കോടി അനുവദിച്ച് കേന്ദ്രം\nBy : Bureau report June 11, 2021 comments\n2021-22 സാമ്പത്തിക വര്‍ഷത്തെ വരുമാനക്കമ്മി നികത്താന് കേരളത്തിന് 1657.58 കോടി അനുവദിച്ച് കേന്ദ്ര സര്‍ക്കാര്. ഇതോടെ സംസ്ഥാനത്തിന് ആകെ ലഭിച്ചത് 4972.74 കോടിയായി. കടമെടുപ്പ് പരിധി ഉയര്‍ത്തി നല്‍കാനുള്ള കേരളം അടക്കമുള്ള സംസ്ഥാനങ്ങളുടെ അഭ്യര്‍ത്ഥനയും കൂടുതല് വിലയിരുത്തലുകള്‍ക്ക് ശേഷം അംഗീകരിക്കാന് കേന്ദ്ര ധനമന്ത്രാലയം തീരുമാനിച്ചു.\nഭരണഘടനയുടെ അനുച്ഛേദം 275 പ്രകാരമാണ് സംസ്ഥാനങ്ങള്‍ക്ക് കേന്ദ്രം ഗ്രാന്റ് അനുവദിക്കുന്നത്. 15-ാമത് ധനകാര്യ കമ്മീഷന് 2021-22 സാമ്പത്തിക വര്‍ഷത്തില് 17 സംസ്ഥാനങ്ങള്‍ക്കായി ആകെ 1,18,452 കോടി രൂപയുടെ ഗ്രാന്റ് ശുപാര്‍ശ ചെയ്തു. ഇത് 12 പ്രതിമാസ തവണകളായി സംസ്ഥാനങ്ങള്‍ക്ക് ലഭിക്കും. 2021-22 സാമ്പത്തിക വര്‍ഷത്തെ വരുമാനക്കമ്മി നികത്താനുള്ള കേന്ദ്ര സഹായത്തിന്റെ മൂന്നാം പ്രതിമാസ ഗഡു ആണ് അനുവദിച്ചത്.\n17 സംസ്ഥാനങ്ങള്‍ക്കായി 9871 കോടി രൂപയുടെ നിര്‍ദേശം കേന്ദ്ര ധനവിനിയോഗ വകുപ്പ് അംഗീകരിച്ചു. 36,800 കോടി രൂപ ഈ വര്‍ഷം കടമെടുക്കാനാണ് കേരളത്തിന്റെ ശ്രമം. ഇക്കഴിഞ്ഞ മാര്‍ച്ചില് 5000 കോടി കേരളം കടമെടുത്തിരുന്നു. ഈ മാസം ഇതുവരെ രണ്ടായിരം കോടി രൂപ സംസ്ഥാനം കടമെടുത്തിട്ടുണ്ട്.\nStory Highlights: central government, revenue deficit\nRead more on: central government | revenue deficit\nവിവാദ കാർഷിക നിയമം: ചർച്ചയാകാമെന്ന സർക്കാർ നിർദേശം തള്ളി കർഷക സംഘടനകൾ\nജമ്മുകശ്മീരിൽ സര്‍വ്വകക്ഷി യോഗം വിളിച്ച് കേന്ദ്രം; പ്രധാനമന്ത്രിയടക്കം പങ്കെടുക്കും\nആരോഗ്യപ്രവർത്തകരുടെ സുരക്ഷ ഉറപ്പാക്കാൻ നടപടി വേണം; കേന്ദ്രസർക്കാർ


Skin Care : പുതുവത്സരത്തില് തുടങ്ങാം 'സ്‌കിന് കെയര്; ചെയ്യേണ്ട കാര്യങ്ങള്... | here are some new year special skin care tips\nSkin Care : പുതുവത്സരത്തില് തുടങ്ങാം 'സ്‌കിന് കെയര്; ചെയ്യേണ്ട കാര്യങ്ങള്...\nപലപ്പോഴും ചര്‍മ്മത്തിന്റെ ആരോഗ്യത്തിന് വേണ്ടി കാര്യമായി ഒന്നും ചെയ്യാന് നമുക്ക് കഴിയാറില്ലെന്നതാണ് സത്യം, അല്ലേ? 'സ്‌കിന് കെയര്' എന്നാല് എന്തോ ഭാരിച്ച ജോലിയാണെന്ന സങ്കല്‍പമാണ് ഇതിലെ പ്രധാന പ്രശ്‌നം\nTrivandrum, First Published Jan 2, 2022, 8:36 PM IST\nചര്‍മ്മം എപ്പോഴും മനോഹരമായിരിക്കാനും ( Skin Glow ) ചെറുപ്പം തുളുമ്പാനും ആഗ്രഹിക്കാത്തവരായി ആരും കാണില്ല. സ്ത്രീക്കും പുരുഷനുമെല്ലാം ( Men and Women ) ഒരുപോലെ താല്‍പര്യമുള്ള വിഷയമാണിത്. എന്നാല് പലപ്പോഴും ചര്‍മ്മത്തിന്റെ ആരോഗ്യത്തിന് വേണ്ടി കാര്യമായി ഒന്നും ചെയ്യാന് നമുക്ക് കഴിയാറില്ലെന്നതാണ് സത്യം, അല്ലേ?\n'സ്‌കിന് കെയര്' എന്നാല് എന്തോ ഭാരിച്ച ജോലിയാണെന്ന സങ്കല്‍പമാണ് ഇതിലെ പ്രധാന പ്രശ്‌നം. ശീലങ്ങളിലേക്ക് ചില കാര്യങ്ങള് കൂടി ചേര്‍ത്തുവച്ചാല് പിന്നീട് ലളിതമായി തോന്നാവുന്ന, അത്രയും നിസാരമാണ് ചര്‍മ്മ പരിപാലനവും.\nഈ പുതുവര്‍ഷത്തില് പല കാര്യങ്ങളും പുതുതായി ചെയ്യാമെന്ന് തീരുമാനിക്കുന്നവരുണ്ട്. അക്കൂട്ടത്തിലേക്ക് നല്ലൊരു 'സ്‌കിന് കെയര് റുട്ടീന്' കൂടി ആയാലോ? ഇതിന് സഹായകമാകുന്ന ചില ടിപ്‌സ് ആണിനി പങ്കുവയ്ക്കുന്നത്.\nസണ് സ്‌ക്രീന് ഉപയോഗം പതിവാക്കുക. ഉറക്കമുണര്‍ന്നയുടന് മുഖം വൃത്തിയായി കഴുകി, മോയിസ്ചറൈസര് ഉപയോഗിച്ച ശേഷം സണ്‍സ്‌ക്രീനും ഉപയോഗിക്കാം. വീടിന് പുറത്തുപോകുന്നുണ്ടെങ്കില് മാത്രം പോരെ സണ്‍സ്‌ക്രീന് എന്ന് ചിന്തിച്ചെങ്കില് തെറ്റി. വീട്ടിനകത്തിരിക്കുമ്പോഴും സണ് സ്‌ക്രീന് ആവശ്യമാണ്.\nസ്‌കിന് കെയര് റുട്ടീന്റെ ഭാഗമാകുമ്പോള് പതിവായി ഇത് ചെയ്യുക. ദിവസത്തില് രണ്ട് തവണയെങ്കിലും സണ് സ്‌ക്രീന് തേക്കാവുന്നതാണ്.\nകാലാവസ്ഥ മാറുന്നതിന് അനുസരിച്ചും, ആരോഗ്യാവസ്ഥയില് കാണുന്ന മാറ്റങ്ങള്‍ക്ക് അനുസരിച്ചും സ്‌കിന് കെയര് രീതികള് മാറ്റണം. ഇതിന് ആവശ്യമായ വിവരങ്ങള് ശേഖരിക്കണം. ചൂടുകാലത്തും മഴക്കാലത്തും മഞ്ഞുകാലത്തുമെല്ലാം വിവിധ രീതിയിലാണ് സ്‌കിന് കെയര് ചെയ്യേണ്ടത്. അതുപോലെ തന്നെ നമ്മുടെ സ്‌കിന് ടൈപ്പ് അറിഞ്ഞുവേണം വിവിധ ഉത്പന്നങ്ങള് തെരഞ്ഞെടുക്കാന്. ഇന്ന് ഇന്റര്‍നെറ്റില് ഇക്കാര്യങ്ങളുമായെല്ലാം ബന്ധപ്പെട്ട എല്ലാ വിവരങ്ങളും ലഭ്യമാണ്.\nമുഖചര്‍മ്മത്തെ പരിപോഷിപ്പിക്കാന് ഫേസ് സിറം, ഫേസ് ഓയില് എന്നിങ്ങനെയുള്ള ഉത്പന്നങ്ങള് ഉപയോഗിക്കാം. പ്രധാനമായും ചര്‍മ്മത്തില് നനവ് പിടിച്ചുനിര്‍ത്താനാണ് ഇവ സഹായകമാവുക.\nമുഖചര്‍മ്മം മാത്രമല്ല, ആകെ ശരീരത്തോടും ഈ ശ്രദ്ധ വച്ചുപുലര്‍ത്തേണ്ടതുണ്ട്. പ്രത്യേകിച്ച് മഞ്ഞുകാലത്തെല്ലാം ശ്രദ്ധിച്ചിട്ടില്ലേ, ശരീരത്തിലെ ആകെ ചര്‍മ്മവും പല തരം പ്രശ്‌നങ്ങള് നേരിടുന്നത്.\nമോയിസ്ചറൈസര്, ബോഡി ലോഷന്, ബോഡി യോഗര്‍ട്ട് എന്നിവയെല്ലാം ശരീരചര്‍മ്മം നന്നായി സൂക്ഷിക്കാന് ഉപയോഗിക്കാവുന്നതാണ്.\nമുപ്പതിനോടടുത്ത് പ്രായമുള്ളവരാണെങ്കില് നിങ്ങള് തീര്‍ച്ചയായും 'ആന്റി ഏജിംഗ്' ചര്‍മ്മ പരിപാലനവും തുടങ്ങേണ്ടതാണ്. കാരണം ചര്‍മ്മത്തില് പ്രായം പ്രതിഫലിച്ചുതുടങ്ങുന്ന സമയമാണിത്. ഐ ക്രീം, ഫേസ് മാസ്‌ക്, ആന്റി- ഏജിംഗ് ഉത്പന്നങ്ങള് എന്നിവയെല്ലാം ഇത്തരത്തില് ഉപയോഗിക്കാം.\nAlso Read:- മുഖക്കുരു അലട്ടുന്നുണ്ടോ? ശ്രദ്ധിക്കാം നാല് കാര്യങ്ങൾ\nLast Updated Jan 2, 2022, 8:36 PM IST


kerala assembly election 2021: Koduvalli Assembly constituency asalaboratory for political experiments | ലീഗുകാര് ലീഗിന് വോട്ട് ചെയ്താല് ഇവിടെ വിജയം ഉറപ്പ്; പക്ഷെ പൊളിക്കുന്ന ഇടത് തന്ത്രം, ഇത്തവണ എന്ത് - Malayalam Oneindia\n8 min ago കോട്ടയത്ത് കൊവിഡ് വാക്സിനേഷൻ പുനരാരംഭിക്കുന്നു: 26 കേന്ദ്രങ്ങളിൽ നാളെ വാക്സിനേഷൻ\n12 min ago 'കാര്‍ഗില് യുദ്ധത്തേക്കാള് മരണം കോവിഡില്: റാലികള്‍ക്കും കര്‍ഷക പ്രക്ഷേഭത്തിനും വിമര്‍ശനം'\n32 min ago മാക്കൂട്ടം ചുരത്തിലൂടെ കണ്ണുരിലെത്തുന്നവർക്ക് കൊവിഡ് പരിശോധനയില്ല: രോഗവ്യാപന ഭീഷണി ശക്തമാകുന്നു\nkerala assembly election 2021 koduvally kozhikode iuml muslim league cpm congress കൊടുവള്ളി മുസ്ലിം ലീഗ് സിപിഎം കോണ്‍ഗ്രസ് യുഡിഎഫ് politics\nലീഗുകാര് ലീഗിന് വോട്ട് ചെയ്താല് ഇവിടെ വിജയം ഉറപ്പ്; പക്ഷെ പൊളിക്കുന്ന ഇടത് തന്ത്രം, ഇത്തവണ എന്ത്\nUpdated: Fri, Apr 2, 2021, 20:09 [IST]\nകോഴിക്കോട്: സംസ്ഥാനത്ത് തന്നെ ഏറ്റവും കൂടുതല് ജ്വല്ലറികള് ഉള്ള നാടാണ് കൊടുവള്ളി. സ്വര്‍ണ്ണ വില പോലെ തന്നെ അടുത്ത കാലത്തായി മണ്ഡലത്തിലെ രാഷ്ട്രീയ ചിത്രത്തിനും അത്ര സ്ഥിരതയൊന്നും രേഖപ്പെടുത്താന് കഴിയില്ല. അടിയൊഴുക്കുകള് ആണ് കൊടുവള്ളിയിലെ രാഷ്ട്രീയത്തെ നിര്‍ണ്ണയക്കുന്നത്. മുസ്ലിം ലീഗിക് വലിയ സ്വാധീനം ഉള്ള മണ്ഡലമാണെങ്കിലും അവര്‍ക്കിടയിലുണ്ടാകുന്ന പ്രശ്നങ്ങല് മുതലെടുത്ത ഇടതുമുന്നണി രണ്ട് തവണയാണ് ഇവിടെ വിജയിച്ച് കയറിയിട്ടുള്ളത്. എല്ലാം ലീഗുകാര് തങ്ങളുടെ സ്ഥാനാര്‍ത്ഥിക്ക് വോട്ട് ചെയ്താല് വിജയം ഉറപ്പിക്കാം. എന്നാല് ഇടത് തന്ത്രങ്ങള് അതിന് അനുവദിക്കില്ല എന്നിടത്താണ് കൊടുവള്ളിയുടെ രാഷ്ട്രീയം കൂടുതല് ശ്രദ്ധേയമാവുന്നത്.\n1957 ല് രൂപം കൊണ്ട കൊടുവള്ളിയുടെ രാഷ്ട്രീയ ചിത്രം പരിശോധിക്കുമ്പോള് 2001 വരെ യുഡിഎഫിന്‍റെ പൊന്നാപുരം കോട്ടയായിരുന്നു കൊടുവള്ളി. ആദ്യ രണ്ട് തവണ കോണ്‍ഗ്രസ് വിജയിച്ചതൊഴിച്ചാല് 1977 മുതല് 2001 വരെയും ജയിച്ചത് ലീഗ് സ്ഥാനാര്‍ത്ഥികള്. ഇ അഹമ്മദ് ആയിരുന്നു 1977 ലെ വിജയി എന്നതും ശ്രദ്ധേയമാണ്.\nപിടിഎ റഹീമിന്‍റെ വിജയം\n2006 ലാണ് മണ്ഡലത്തില് ആദ്യമായി യുഡിഎഫ് സ്ഥാനാര്‍ത്ഥിയല്ലാത്ത ഒരാള് വിജയിക്കുന്നത്. ലീഗ് വിമതനായി എത്തിയ പിടി റഹീമിനെ സ്വതന്ത്ര സ്ഥാനാര്‍ത്ഥിയാക്കി മത്സരിപ്പിച്ച് ഇടതുമുന്നണി വിജയം സ്വന്തമാക്കുകയായിരുന്നു. ലീഗില് നിന്നും വലിയൊരു വിഹിതം വോട്ട് സമാഹരിക്കാനായതോടെയായിരുന്നു പിടിഎ റഹീം വിജയിച്ചത്.\n2011 ല് ലീഗ് ഏറെക്കുറെ ഒറ്റക്കെട്ടായിരുന്നു. പിടിഎ റഹീം കുന്ദമംഗലത്തേക്ക് മാറിയതും യുഡിഎഫിന് ആശ്വാസമായി. അത്തവണ സിപിഎമ്മിലെ എം മെഹബൂബിനെതിരെ 16552 വോട്ടുകള്‍ക്കായിരുന്നു ലീഗിലെ വിഎം ഉമ്മര് വിജയിച്ചത്. എന്നാല് 2016 ലെ ക്ക് എത്തിയതോടെ ചിത്രം വീണ്ടും മാറി.\nകാരാട്ട് റസാഖിന്‍റെ വിജയം\nമുസ്ലിം ലീഗില് സ്ഥാനാര്‍ത്ഥിത്വം പ്രതീക്ഷിച്ച വ്യക്തിയായിരുന്നു മണ്ഡലം ഭാരവാഹിയായിരുന്ന കാരാട്ട് റസാഖ്. എന്നാല് ലീഗ് സീറ്റ് നല്‍കിയതാവട്ടെ എഎ റാസഖിനും. ഇതോടെ ഇടഞ്ഞ കാരാട്ട റസാഖ് ഇടതുമുന്നണിയില് എത്തി സ്വതന്ത്രനായി മത്സരിക്കുകയായിരുന്നു. വാശിയേറിയെ പോരാട്ടത്തിനൊടുവില് 573 വോട്ടിന്‍റെ വിജയവും കാരാട്ട് റസാഖ് സ്വന്തമാക്കി.\nപിടിച്ചത് ലീഗ് വോട്ട്\nപിടിഎ റഹീമിനെ പോലെ തന്നെ ലീഗ് വോട്ടുകളില് നിന്നും വലിയൊരു വിഹിതം സ്വന്തമാക്കാന് കഴിഞ്ഞതായിരുന്നു കാരാട്ട് റസാഖിനെ തുണച്ചത്. ഇത്തവണയും കാരാട്ട് റസാഖിനെ തന്നെയാണ് ഇടതുമുന്നണി കൊടുവള്ളിയില് സ്ഥാനാര്‍ത്ഥിയാക്കിയിരിക്കുന്നത്. തദ്ദേശ തിരഞ്ഞെടുപ്പില് എല്‍ഡിഎഫില് പിന്നില് പോയെങ്കിലും കാരാട്ട് റസാഖിന് പിടിക്കാന് കഴിയുന്ന യുഡിഎഫ് വോട്ടുകളിലാണ് ഇടത് പ്രതീക്ഷ.\nതദ്ദേശ തിരഞ്ഞെടുപ്പില് മണ്ഡലത്തില് 7931 വോട്ടിന്‍റെ ലീഡാണ് യുഡിഎഫിനുള്ളത്. കോഴിക്കോട് സൗത്ത് വിട്ട് എംകെ മുനീര് കൊടുവള്ളിയിലേക്ക് മത്സരിക്കാന് എത്തിയതും ലീഗിന് കൂടുതല് അനുകൂലമായ മണ്ഡലമാണെന്നതിലാണെന്നാണ് വിലയിരുത്തപ്പെടുന്നത്. തദ്ദേശത്തില് കോഴിക്കോട് സൗത്തില് യുഡിഎഫ് പിന്നിലായിരുന്നു.\nമുസ്ലിം ലീഗും യുഡിഎഫും ഒറ്റക്കെട്ടായി നില്‍ക്കുന്നതിലൂടെ കൊടുവള്ളിയില് വിജയം ഉറപ്പാണെന്നാണ് അവര് അവകാശപ്പെടുന്നത്. സ്ഥാനാര്‍ത്ഥി നിര്‍ണ്ണയത്തിന്‍റെ ഘട്ടത്തില് പ്രാദേശിക വികാരം ഉയര്‍ത്തി ഒരു വിഭാഗം രംഗത്ത് വന്നിരുന്നു. എന്നാല് നിലവില് ഈ പ്രശ്നങ്ങള് എല്ലാം പരിഹരിച്ചെന്നാണ് ലീഗ് അവകാശപ്പെടുന്നത്.\nആര് എന്തൊക്കെ അവകാശ വാദം ഉന്നയിച്ചാലും അവസാന ഘട്ടത്തിലെ അടിയൊഴുക്കുകളാവും വിധിയെ നിര്‍ണ്ണയിക്കുക. കൊടുവള്ളി മുനിസിപ്പാലിറ്റിയും, മടവൂർ, നരിക്കുനി, ഓമേശ്ശരി, കിഴക്കോത്ത്, താമരശ്ശേരി, കട്ടിപ്പാറ പഞ്ചായത്തുകളും ഉള്‍പ്പെടുന്നതാണ് കൊടുവള്ളി മണ്ഡലം. ഇതില് നഗരസഭ ഉള്‍പ്പടെ ആറ് തദ്ദേശ സ്ഥാപനങ്ങളും ഭരിക്കുന്നത് യുഡിഎഫ് ആണ്.\nkerala assembly election 2021: Koduvalli Assembly constituency asalaboratory for political experiments


ജെഎൻയു വിദ്യാർഥിനിയെ പീഡിപ്പിച്ചു, പരാതി സ്വീകരിക്കാതെ പൊലീസ്; ഡല്‍ഹിയെ നാണം കെടുത്തി വീണ്ടും മാനഭംഗം | JNU Student | Rape Case\nജെഎൻയു വിദ്യാർഥിനിക്ക് പീഡനം, പരാതി സ്വീകരിക്കാതെ പൊലീസ്; ഡല്‍ഹിക്ക് നാണകേടായി മാനഭംഗം\nമനോരമ ലേഖകൻ August 06, 2019 04:42 PM IST\nപൗരന്‍മാരുടെ സ്വത്തിനും ജീവനും സംരക്ഷണം നല്‍കേണ്ട പൊലീസ് ആ പ്രവൃത്തിയില് പരാജയപ്പെടുകയും കുറ്റങ്ങളും കുറവുകളും പൗരന്‍മാരുടെ തലയില്‍ത്തന്നെ കെട്ടിവച്ചു കൈകഴുകുകയും ചെയ്യുന്ന അനാസ്ഥയ്ക്കും ഉത്തരവാദിത്തമില്ലായ്മയ്ക്കും ഒരു ഉദാഹരണം കൂടി. ക്രൂരമായ മാനഭംഗങ്ങളും പീഡനങ്ങളും ആവര്‍ത്തിക്കുന്ന രാജ്യതലസ്ഥാനത്തുനിന്നുതന്നെയാണ് പുതിയ സംഭവം. ഓരോ പുതിയ സംഭവങ്ങളും ഡല്‍ഹിയിലെ സ്ത്രീകള്- അവര് വിദ്യാര്‍ഥികളോ വിവാഹിതരോ ജോലി ചെയ്യുന്നവരോ-എത്രമാത്രം അരക്ഷിതത്വത്തിലാണ് ജീവിക്കുന്നതെന്നു പിന്നെയും തെളിയിച്ചുകൊണ്ടുമിരിക്കുന്നു. നിര്‍ഭയ സംഭവത്തിന്റെ അലയൊലികള് അടങ്ങാത്ത തലസ്ഥാന നാഗരത്തില്‍ത്തന്നെയാണ് വീണ്ടും മാനഭംഗങ്ങളും അധികൃതരുടെ അനാസ്ഥയും ആവര്‍ത്തിക്കുന്നതെന്നാണ് വൈരുധ്യം.\nഡല്‍ഹിയെ നാണം കെടുത്തിയ ഏറ്റവും പുതിയ സംഭവത്തില് ഉള്‍പ്പെട്ടത് 21 വയസ്സുകാരിയായ ജവാഹര്‍ലാല് നെഹ്റു യൂണിവേഴ്സിറ്റി വിദ്യാര്‍ഥി. രണ്ടുവട്ടം ക്രൂരമായ പീഡനത്തിന് വിധേയമായെന്ന് മൊഴി നല്‍കിയിട്ടും പരാതി നല്‍കാന് താമസിച്ചെന്നും മൊഴിയില് പൊരുത്തക്കേടുകള് ഉണ്ടെന്നുമാണ് പൊലീസിന്റെ കണ്ടെത്തല്.\nസെന്‍ട്രല് ഡല്‍ഹിയില് പഞ്ച്കുള റോഡില് മെട്രോ സ്റ്റേഷനടുത്ത് ഒരു സുഹൃത്തിന്റെ വീട് സന്ദര്‍ശിച്ചതിനുശേഷം യൂണിവേഴ്സിറ്റിയിലേക്കു തിരിച്ചുവരുമ്പോഴാണ് വിദ്യാര്‍ഥിക്ക് ജീവിതത്തിലെ ഏറ്റവും ക്രൂരമായ സംഭവങ്ങള്‍ക്ക് വിധേയയാകേണ്ടിവന്നത്. വാടകയ്ക്ക് വിളിച്ച വാഹനത്തിന്റെ ഡ്രൈവറില്‍നിന്നാണ് ക്രൂരമായ അനുഭവം നേരിടേണ്ടിവന്നത്. വാഹനത്തില്‍വച്ചും പിന്നീട് ഹോസ് ഖാസിനുസമീപമുള്ള പാര്‍ക്കില്‍വച്ചും ഡ്രൈവര് മാനഭംഗപ്പെടുത്തിയെന്നാണ് വിദ്യാര്‍ഥിയുടെ മൊഴി. വെള്ളിയാഴ്ച രാത്രിയായിരുന്നു സംഭവങ്ങള്. തിങ്കളാഴ്ച മജിസ്ട്രേറ്റിനു മുമ്പില് ഹാജരാക്കി ക്രിമിനല് നിയമം 164 അനുസരിച്ച് മൊഴി രേഖപ്പെടുത്തിയത് തിങ്കളാഴ്ച മാത്രം. ശനിയാഴ്ച രാവിലെതന്നെ പരാതിപ്പെട്ടെന്നും പക്ഷേ വസന്ത് കുഞ്ജ് പൊലീസ് സ്റ്റേഷനിലുള്ളവര് തന്റെ മൊഴി എടുക്കാനോ നടപടി സ്വീകരിക്കാനോ തയ്യാറായില്ലെന്നുമാണ് പെണ്‍കുട്ടി ആരോപിക്കുന്നത്. സര്‍വകലാശാലയിലെ മെഡിക്കല് സെന്ററില് പെണ്‍കുട്ടി പരാതിപ്പെടുകയും അവിടെനിന്ന് സഫ്ദര്‍ജംഗ് ആശുപത്രിയില്‍കൊണ്ടുപോയി പരിശോധനകള് പൂര്‍ത്തിയാക്കുകയുമാണുണ്ടായത്.\nക്രിമിനല് നിയം 376 അനുസരിച്ച് ഞായറാഴ്ച രാവില പൊലീസ് പ്രഥമവിവര റിപോര്‍ട്ട് തയ്യാറാക്കി. വാഹനത്തെയും ഡ്രൈവറെയും കണ്ടുപിടിക്കാനുള്ള ശ്രമത്തിലാണ് പൊലീസ്. അന്വേഷണം ഇഴയുന്നതിനെക്കുറിച്ച് പരാതി ഉയര്‍ന്നപ്പോഴാണ് പെണ്‍കുട്ടി പരാതി നല്‍കാന് താമസിച്ചെന്ന് ആരോപിച്ച് പൊലീസ് പുലിവാല് പിടിച്ചത്.\nസുഹൃത്തിന്റെ വീട്ടിലെ പാര്‍ട്ടിക്കുശേഷം മന്ദിര് മാര്‍ഗിനു സമീപത്തുനിന്നാണ് താന് വാഹനത്തില് കയറിയതെന്ന് പെണ്‍കുട്ടി പറയുന്നു. ഒരു ആണ്‍സുഹൃത്തുമുണ്ടായിരുന്നു. അയാള് ലക്ഷ്യസ്ഥാനത്ത് ഇറങ്ങിയതിനുശേഷം, ഡ്രൈവര് തന്നെ മയക്കുമരുന്നിന്റെ സ്പ്രേ അടിച്ച് മയക്കുകയായിരുന്നെന്നാണ് വിദ്യാര്‍ഥി സംശയിക്കുന്നത്. വിജനമായ ബസ് സ്റ്റോപ്പിലെത്തിയപ്പോള് വാഹനത്തില്‍വച്ചുതന്നെ ഡ്രൈവര് പീഡിപ്പിച്ചത്രേ. അതിനുശേഷം മൂന്നുമണിക്കൂറോളം പെണ്‍കുട്ടിയുമായി ഡ്രൈവര് പലയിടത്തും കറങ്ങിനടന്നു. പിന്നീട് ഡല്‍ഹി ഐഐടി ക്യാംപസിന് എതിര്‍വശത്തുള്ള റോസ് പാര്‍ക്കില്‍കൊണ്ടുപോയി അവിടെവച്ചും പീഡനം ആവര്‍ത്തിച്ചു. പീഡനം നടക്കുമ്പോഴൊക്കെ മയക്കുമരുന്നിന്റെ ശക്തിയില് തനിക്ക് അനങ്ങാന്‍പോലുമായില്ലെന്നാണ് പെണ്‍കുട്ടി പറയുന്നത്. പിറ്റേന്ന് രാവിലെ ഒരു വഴിയാത്രക്കാരന് പെണ്‍കുട്ടി പാര്‍ക്കില് കിടക്കുന്നതു കണ്ടു. അവരെ എഴുന്നേല്‍പിച്ച് സര്‍വകലാശാല ഹോസ്റ്റലില് കൊണ്ടാക്കുകയും ചെയ്തു.\nപീഡനസംഭവത്തിന്റെ പേരില് പ്രതിരോധത്തിലായ ഡല്‍ഹി പൊലീസ് പ്രത്യേക അന്വേഷണ സംഘത്തെ രൂപീകരിച്ച് പ്രതിയെ വേഗം പിടിക്കാനുള്ള ശ്രമത്തിലാണ് ഇപ്പോള്.


അന്ന ബെന് നായികയായ ഹെലന് ബോളിവുഡിലേക്ക്; ടൈറ്റില് റോളില് ശ്രീദേവിയുടെ മകള് ജാന്‍വി കപൂര് | News Moments | The world in your palm top\nAugust 1, 2020 3:10 pm\nമലയാള സിനിമയില് കഴിഞ്ഞ വര്‍ഷത്തെ ഹിറ്റുകളില് ഒന്നായ ഹെലന് ബോളിവുഡിലേക്ക്. അന്ന ബെന് നായികയായെത്തിയ ചിത്രത്തിന്റെ ഹിന്ദി പതിപ്പ് നിര്‍മിക്കുന്നത് ശ്രീദേവിയുടെ ഭര്‍ത്താവും നിര്‍മാതാവുമായ ബോണി കപൂറും സീ സ്റ്റുഡിയോസും ചേര്‍ന്നാണ്. ശ്രീദേവിയുടെയും ബോണിയുടെയും മകള് ജാന്‍വി കപൂര് ആയിരിക്കും അന്ന ബെന് അവതരിപ്പിച്ച കഥാപാത്രത്തെ ഹിന്ദിയില് അവതരിപ്പിക്കുന്നത്. 2021ലായിരിക്കും ചിത്രത്തിന്റെ ഷൂട്ടിംഗ് ആരംഭിക്കുകയെന്ന് പിങ്ക്‌വില്ല റിപ്പോര്‍ട്ട് ചെയ്യുന്നു.\nനവാഗതനായ മാത്തുക്കുട്ടി സേവ്യര് സംവിധാനം ചെയ്ത ഹെലനില് അന്ന ബെന്നിന്റെ പ്രകടനം ഏറെ പ്രശംസകള് ഏറ്റുവാങ്ങിയിരുന്നു. കരണ് ജോഹറിന്റെ ധടക് എന്ന ചിത്രത്തിലൂടെയായിരുന്നു ജാന്‍വി ബോളിവുഡില് അരങ്ങേറിയത്. ഈ വര്‍ഷം ആദ്യം ബോംബെ ഗേള് എന്ന പേരില് മകളെ നായികയാക്കി ബോണി കപൂര് സിനിമ പ്രഖ്യാപിച്ചിരുന്നു. ഇതു തന്നെയായിരിക്കും ആദ്യം ചിത്രീകരിക്കുക.\nഹെലന് ഹിന്ദിയിലേക്ക് റീമേക്ക് ചെയ്യാനുള്ള അവകാശം ബോണി കപൂര് വാങ്ങിയതായി ചിത്രം നിര്‍മിച്ച വിനീത് ശ്രീനിവാസനും സ്ഥിരീകരിച്ചു. കൂടുതല് അഭിനയ പ്രാധാന്യമുള്ള ചിത്രമെന്ന നിലയിലാണ് മകള്‍ക്കു വേണ്ടി ബോണി ഈ ചിത്രം നിര്‍മിക്കാന് കാരണമെന്നാണ് ബോളിവുഡ് കേന്ദ്രങ്ങള് പറയുന്നത്.


ഒന്നാം ലോക മഹായുദ്ധം അവസാനിച്ചിട്ട് ഒരു നൂറ്റാണ്ട്; തിരിഞ്ഞുനോക്കുമ്പോള്..... - Rose Malayalam | Rose Malayalam\nUpdated on 19-11-2018 at 8:37 am\nഒന്നാം ലോക മഹായുദ്ധത്തിന്റെ പരിസമാപ്തിക്ക് കഴിഞ്ഞ നവംബര് 11ന് ഒരു നൂറ്റാണ്ട് തികഞ്ഞിരിക്കുന്നു. യുദ്ധത്തിന്റെ അനന്തര ഫലങ്ങളെ കുറിച്ച് ലോകം ഇതുവരെ ചര്‍ച്ച ചെയ്ത് തീര്‍ന്നിട്ടില്ല. മുപ്പതോളം രാജ്യങ്ങളില്‍നിന്നായി 90 ലക്ഷത്തിലധികം പോരാളികളും 70 ലക്ഷത്തിലധികം സാധാരണക്കാരും ഈ യുദ്ധത്തിന്റെ ഭാഗമായി കൊല്ലപ്പെട്ടു. ലോകംകണ്ട ഏറ്റവും ക്രൂരമായ യുദ്ധമായാണ് ഇതു വിലയിരുത്തപ്പെടുന്നത് ആദ്യത്തേതില് നിന്നും അതിവിനാശകരമായ രണ്ടാം ലോകയുദ്ധവും ഇതിനിടെ വിനാശം വിതച്ചു. ആദ്യത്തെ ലോകയുദ്ധത്തില് ജീവത്യാഗം ചെയ്തവരുടെയും പരിക്കേറ്റവരുടെയും സ്മാരകമായി നിര്‍മിച്ചിട്ടുള്ള പാരിസിലെ ‘സ്റ്റാച്ചു ഓഫ് അണ്‍നോണ് സോള്‍ജിയര്’ സ്തൂപത്തില് ലോകനേതാക്കളടക്കം ആയിരങ്ങളാണ് ഇപ്പോള് ആദരവുകളര്‍പ്പിക്കാന് എത്തിച്ചേര്‍ന്നുകൊണ്ടിക്കുന്നത്.\nയൂറോപ്പ് കേന്ദ്രമാക്കി 1914 ജൂലൈ 28 മുതല് 1918 നവംബര് 11 വരെ നടന്ന ലോക യുദ്ധത്തെയാണ് ഒന്നാം ലോകമഹായുദ്ധം എന്നു പറയുന്നത്. 90 ലക്ഷത്തിലധികം പോരാളികളും 70 ലക്ഷത്തിലധികം സാധാരണക്കാരും ഈ യുദ്ധത്തിന്റെ ഭാഗമായി മരണപ്പെട്ടു. യുദ്ധത്തിലേര്‍പ്പെട്ട രാജ്യങ്ങളുടെ സാങ്കേതികവും വ്യാവസായികവുമായ വളര്‍ച്ചയും രാഷ്ട്രിയ ഇടപെടലുകളും യുദ്ധത്തിന്റെ തീവ്രത വര്‍ദ്ധിപ്പിച്ചു. ലോകം കണ്ട ഏറ്റവും ക്രുരമായ യുദ്ധങ്ങളില് ഒന്നായി കണക്കാക്കപ്പെടുന്ന ഈ യുദ്ധം പങ്കെടുത്ത രാജ്യങ്ങളില് വിപ്ലവങ്ങള് ഉള്‍പ്പെടെ വളരെ വലിയ രാഷ്ട്രീയ മാറ്റങ്ങള്‍ക്കും വഴിവച്ചു. ലോകത്തിലെ എല്ലാ സാമ്പത്തിക ശക്തികളും യുദ്ധത്തിന്റെ രണ്ടു വിരുദ്ധ ചേരികളിലുമായി സ്ഥാനം പിടിച്ചു.\nഫ്രാന്‍സ്, റഷ്യ, ബ്രിട്ടണ്, ഇറ്റലി, അമേരിക്ക എന്നീ രാജ്യങ്ങള് ചേര്‍ന്ന സഖ്യ ശക്തികളും ഓസ്ട്രിയ-ഹംഗറി, ജര്‍മ്മനി, ബള്‍ഗേറിയ, ഓട്ടോമന് സാമ്രാജ്യം എന്നിവ ചേര്‍ന്ന കേന്ദ്രീയശക്തികളുമായിരുന്നു യുദ്ധരംഗത്ത് സജീവമായി നിലയുറപ്പിച്ചത്. മൂന്നാം മുന്നണിയില് ഉള്‍പെട്ടിരുന്ന ഇറ്റലി കേന്ദ്രിയ ശക്തികളോടു ചേരാതെ സംഖ്യ കക്ഷികളോടു ചേര്‍ന്നു. പിന്നിട് സംഖ്യ കക്ഷികള് പുനക്രമീകരിക്കപ്പെടുകയും യുദ്ധം പുരോഗമിക്കുന്നതിനനുസരിച്ച് കുടുതല് രാജ്യങ്ങള് അംഗങ്ങളാവുകയും ചെയ്തു. ഇറ്റലി, ജപ്പാന്, അമേരിക്ക തുടങ്ങിയ രാജ്യങ്ങള് സംഖ്യകക്ഷികളോടും ഓട്ടോമന് ചക്രവര്‍ത്തിയും ബല്‍ഗരിയയും കേന്ദ്രിയ ശക്തികളോടും ചേര്‍ന്നു. 60 ദശലക്ഷം യൂറോപ്യന്മാര് ഉള്‍പ്പെടെ 70 ദശലക്ഷം സൈനിക ഉദ്യോഗസ്ഥരാണ്, ചരിത്രത്തിലെ ഏറ്റവും വലിയ യുദ്ധങ്ങളില് ഒന്നായ ഇതില് ഒന്നിച്ചു ചേര്‍ക്കപ്പെട്ടത്. ഓസ്ട്രിയ-ഹംഗറിയുടെ ഫെര്‍ഡിനാന്‍ഡും കിരിടവകാശിയുമായ സരാജെവോയിലെ യുഗോസ്ലാവിയാന് ദേശീയതാവാദിയായ ഗവരില്ലോ പ്രിന്‍സിപ്പിനാല് കൊല ചെയ്യപ്പെട്ടതാണ് യുദ്ധത്തിനു മൂലകാരണം.\nഫ്രാന്‍സ്, റഷ്യ, ബ്രിട്ടണ്, ഇറ്റലി, അമേരിക്ക എന്നീ രാജ്യങ്ങള് ചേര്‍ന്നസഖ്യ ശക്തികളും ഓസ്ട്രിയ-ഹംഗറി, ജര്‍മ്മനി, ബള്‍ഗേറിയ, ഓട്ടോമന് സാമ്രാജ്യം എന്നിവ ചേര്‍ന്നകേന്ദ്രീയശക്തികളുമായിരുന്നുയുദ്ധരംഗത്ത് സജീവമായി നിലയുറപ്പിച്ചത്. വെഴ്‌സായ് ഉടമ്പടി ഒപ്പുവച്ചതിനു ശേഷം ഒന്നാം ലോകമഹായുദ്ധം അവസാനിച്ചു. ലോകഭൂപടത്തിലെ നാലു പ്രധാന സാമ്രാജ്യങ്ങളുടെ ശിഥീലികരണത്തിന് ഈ യുദ്ധം കാരണമായി. ഓസ്ട്രിയ-ഹംഗറി, ജര്‍മ്മനി, ഓട്ടോമന്, റഷ്യ എന്നീ സാമ്രാജ്യങ്ങളാണ് തകര്‍ച്ച നേരിട്ടത്. ജര്‍മ്മനിയുടെ സ്വാധീനം അതിന്റെ അതിര്‍ത്തികള്‍ക്കുള്ളില് ഒതുങ്ങി. ചെക്കോസ്ലൊവാക്യ, യൂഗോസ്ലാവിയ, പോളണ്ട് എന്നിങ്ങനെ പുതിയ രാജ്യങ്ങള് പിറവിയെടുക്കുകയോ പുനഃസ്ഥാപിക്കപ്പെടുകയോ ചെയ്തു.\nബാള്‍ക്കന് പ്രതിസന്ധിക്കു ശേഷം ഓസ്ട്രിയയ്ക്കും സെര്‍ബിയയ്ക്കുമിടയില് നിലനിന്ന സംഘര്‍ഷാവസ്ഥയാണ് ഒന്നാം ലോകമഹായുദ്ധം പൊട്ടിപ്പുറപ്പെടാനുണ്ടായ പ്രധാന കാരണം. ഓസ്ട്രിയന് കിരീടാവകാശിയായിരുന്ന ആര്‍ച്ച്ഡ്യൂക്ക് ഫ്രാന്‍സിസ് ഫെര്‍ഡിനാന്‍ഡിനെയും ഭാര്യയെയും ഗാവ്രിലോ പ്രിന്‍സിപ് എന്നയാള് ബോസ്‌നിയയിലെ സരാജെവോയില് വച്ച് 1914 ജൂണ് 28-നു വെടിവച്ചുകൊന്നു. ഓസ്ട്രിയയില് നിന്നും ബോസ്‌നിയയുടെ സ്വാതന്ത്ര്യം ലക്ഷ്യമാക്കി പ്രവര്‍ത്തിച്ചിരുന്ന യങ്ങ് ബോസ്‌നിയ എന്ന സംഘടനയിലെ അംഗമായിരുന്നു ഗാവ്രിലോ. ആര്‍ച്ച്ഡ്യൂക്ക് ഫെര്‍ഡിനാന്‍ഡിന്റെ കൊലപാതകത്തില് സെര്‍ബിയയ്ക്കും പങ്കുണ്ടെന്നാരോപിച്ച് 1914 ജൂലൈ 28-ന് ഓസ്ട്രിയ സെര്‍ബിയക്കെതിരെ യുദ്ധം പ്രഖ്യാപിച്ചു. ഇതേത്തുടര്‍ന്ന് ഇരുപക്ഷത്തുമായി രാജ്യങ്ങള് അണിനിരന്നു. ഒന്നാം ലോകമഹായുദ്ധത്തിന്റെ പ്രത്യക്ഷകാരണം മാത്രമായിരുന്നു ഇത്. യുദ്ധത്തിനു പരോക്ഷ കാരണമായ ഒട്ടേറെ സംഭവങ്ങള് വേറെയുണ്ട്.\nനെപ്പോളിയന് കാലഘട്ടത്തിലെ യുദ്ധങ്ങളും പത്തൊമ്പതാം നൂറ്റാണ്ടിന്റെ മധ്യത്തിലെ ദേശീയതാ പ്രസ്ഥാനങ്ങളും രൂപം നല്‍കിയ ലോകക്രമം ഒന്നാം ലോകമഹായുദ്ധത്തിനുശേഷം അപ്രസക്തമായി. യുദ്ധവും അതിന്റെ അനന്തരഫലങ്ങളും മറ്റൊരു ലോകമഹായുദ്ധത്തിനു മൂലകാരണമായി എന്നതാണ് ഒന്നാം ലോകമഹായുദ്ധത്തിന്റെ ഏറ്റവും വലിയ പ്രത്യാഘാതം. ആരാലും അറിയപ്പെടാതെ ജീവത്യാഗം ചെയ്ത പടയാളികളില് ഭൂരിപക്ഷം ആളുകളും ഇന്ത്യാ ഉപഭൂഖണ്ഡത്തില് നിന്നാണെന്നുള്ളതാണ് മറ്റൊരു യാഥാര്‍ത്ഥ്യം. ബ്രിട്ടനും ഫാന്‍സിനും വേണ്ടി പോരാടാന് ഇവിടെ നിന്ന് 15 ലക്ഷത്തിലധികം വരുന്ന കാലാള്‍പ്പടയെയാണ് കൊളോണിയല് മേധാവികള് അയച്ചത്. സൈന്യത്തിലെ വെറും ശിപായികള് മാത്രമായിരുന്ന ഇന്ത്യക്കാര് യുദ്ധരംഗത്ത് മുന്‍നിരയില് നിന്ന് അടരാടിയപ്പോള് പിന്നണിയില് ഇരുന്ന ബ്രിട്ടണിന്റെയും ഫ്രാന്‍സിന്റെയും സൈനിക മേധാവികള്‍ക്കും ഓഫീസര്‍മാര്‍ക്കും കാര്യമായൊന്നും നഷ്ടപ്പെട്ടില്ല. ഒരു ലക്ഷത്തിലധികം ഇന്ത്യന് ശിപായിമാര്‍ക്കാണ് ഇക്കാലയളവില് ജീവന് നഷ്ടപ്പെട്ടത്. ഓട്ടോമന് തുര്‍ക്കിയും ഓസ്ട്രിയന് സാമ്രാജ്യവും പ്രഷ്യയുമൊന്നും ഇന്ത്യക്കാര്‍ക്ക് ഒരിക്കലും ശത്രുവായിരുന്നില്ലങ്കില് കൂടി അവര്‍ക്കെതിരെ മുന്നണിയില് അടരാടാന് നിയോഗിക്കപ്പെട്ടത് ഇന്ത്യക്കാരായിരുന്നുവെന്ന് ചരിത്രം പറയുന്നു.\nലോകത്തെ സാമ്പത്തിക-സാംസ്‌കാരിക-വ്യവസായ രംഗങ്ങളെയെല്ലാം കടുത്ത മുരടിപ്പിലേക്കാണ് ഈ യുദ്ധം കടത്തി വിട്ടത്. ഒന്നാം ലോകയുദ്ധത്തിന്റെ ഉല്‍പ്പന്നമായിരുന്നു ‘സര്‍വ്വ രാഷ്ട്ര സംഘന’ (ലീഗ് ഓഫ് നേഷന്‍സ്). എന്നാല് സര്‍വ രാഷ്ട്ര സംഘടനയില് അമേരിക്ക ഒരിക്കലും അംഗത്വം എടുത്തില്ല. ജനീവ ആസ്ഥാനമായ സംഘടനയില് സ്റ്റാലിന്റെ സോവിയറ്റ് യൂണിയന് ചേര്‍ന്നതാകട്ടെ വളരെ വൈകിയും. പരാജിത രാജ്യമായ ജര്‍മനിയെ വെട്ടിമുറിച്ച് വിജയികള്‍ക്കായി വീതം വെച്ചത് ജര്‍മന് ആത്മാഭിമാനത്തെ വ്രണപ്പെടുത്തി. അങ്ങനെയുള്ള സാഹചര്യത്തില് ഹിറ്റ്ലറിന് തന്റെ ‘അതിതീവ്ര ദേശീയവാദം’ (നാസിസം) പ്രചരിപ്പിക്കാനും വിജയിപ്പിക്കാനും സുവര്‍ണ്ണാവസരം ലഭിച്ചു. ഇറ്റലിയുടെ മുസോളനിയുടെ ഫാസിസ്റ്റ് കക്ഷിയുടെ വളര്‍ച്ച തടയാനും ലീഗിന് സാധിച്ചില്ല. ഇതെല്ലാം കൂടി ലീഗിനെ ഒരു പരാജയമാക്കുകയും രണ്ടാം ലോക മഹായുദ്ധം 1939 ല് പൊട്ടിപ്പുറപ്പെടുകയും ചെയ്തു.\nഇന്നത്തെ ലോകക്രമത്തിലും ലോക സമാധാനത്തിന്റെ കാവലിനും സുരക്ഷയ്ക്കുമായി ഇന്ത്യക്കാര് സ്തുത്യര്‍ഹമായ സേവനമാണ് വഹിക്കുന്നത്. ലീഗ് ഓഫ് നേഷന്‍സിന്റെ പിന്തുടര്‍ച്ചാവകാശിയായ യുഎന്‍ഒയുടെ പൊലീസ് സംവിധാനത്തിലേക്കും ഏറ്റവും അധികം മനുഷ്യവിഭവ ശേഷി നല്‍കി വരുന്ന മൂന്നാമത്തെ രാഷ്ട്രം ഇന്ത്യയാണ്. ഒന്നാം ലോക മഹായുദ്ധത്തില് പങ്കെടുത്ത് തിരിച്ച് വന്ന പതിനായിരക്കണക്കിന് ഇന്ത്യന് ഭടന്‍മാര് തങ്ങളുടെ സൈനിക പരിശീലന കാലത്തെ അറിവുകള് സ്വാതന്ത്ര്യ സമരത്തിനായി ഉപയോഗപ്പെടുത്തിയത് മാത്രമാണ് നമുക്കുണ്ടായ നേട്ടം.\nഒന്നാം ലോക മഹായുദ്ധം അവസാനിച്ചിട്ട് ഒരു നൂറ്റാണ്ട് തികയുമ്പോഴും യുദ്ധം വിതച്ച ദുരിതങ്ങള് അവസാനിക്കുന്നില്ല. യുദ്ധത്തിന് ഉപയോഗിച്ച ആയുധങ്ങള് കണ്ടെത്തി നശിപ്പിക്കുന്ന പ്രവര്‍ത്തിയിലാണ് ഫ്രാന്‍സിലെ സുരക്ഷാ ഉദ്യോഗസ്ഥര്. ഇത് പൂര്‍ത്തിയാക്കാന് ഇനി ഒരു നൂറ്റാണ്ടുകൂടി വേണ്ടിവരുമെന്നാണ് കണക്കാക്കുന്നത്. യുദ്ധക്കളത്തില് ഉപയോഗിച്ച ആയുധങ്ങള് ഇന്നും നശിക്കാതെ പലയിടങ്ങളിലായി ചിതറിക്കിടക്കുകയാണ്.